ישיבת מליאה, כנסת 24, פרוטוקול מספר 103, 2022-01-24 00:00

איתן גינזבורג: חברי הכנסת, אני מתכבד לפתוח את ישיבת הכנסת.

איתן גינזבורג: היום יום שני, כ"ב בשבט התשפ"ב, 24 בינואר 2022.

איתן גינזבורג: כנסת נכבדה, טרם נפתח את סדר-היום, אני רוצה לומר שהבוקר התבשרנו על פטירתה בטרם עת של מי שעמדה בראש הראשות השופטת בישראל, נשיאת בית המשפט העליון בדימוס השופטת מרים נאור, זכרה לברכה.

איתן גינזבורג: מרים נאור כיהנה כשופטת בישראל 37 שנים, 16 שנים מהן בבית המשפט העליון.

איתן גינזבורג: גם לאחר פרישתה, המשיכה לשרת את מדינת ישראל עד יומה האחרון.

איתן גינזבורג: בגיל 74 נשאה על עצמה תפקיד משמעותי כיושבת-ראש ועדת החקירה הממלכתית לאסון הר מירון.

איתן גינזבורג: כממלא מקום יושב-ראש הכנסת, ובשם הכנסת כולה, אני שולח תנחומים למשפחתה.

איתן גינזבורג: יהי זכרה ברוך.

איתן גינזבורג: הודעה למזכירת הכנסת.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק המרכז לגביית קנסות, אגרות והוצאות (תיקון מס' 22), התשפ"ב–2022, שהחזירה ועדת החוקה, חוק ומשפט.

ירדנה מלר-הורוביץ: לקריאה ראשונה, מטעם הממשלה: הצעת חוק איסור הונאה בכשרות (תיקון מס' 4) (סמכויות אכיפה, אמצעי אכיפה מנהליים ועונשין), התשפ"ב–2022; הצעת חוק איסור הלבנת הון (תיקון מס' 32) (העברת מידע מגופים ציבוריים מוסמכים), התשפ"ב–2022.

ירדנה מלר-הורוביץ: לדיון מוקדם – החל בהצעת חוק פ/3066/24 וכלה בהצעת חוק פ/3113/24: הצעת חוק לתיקון פקודת המיסים (גבייה) (תנאים למתן כתב הרשאה וצו עיקול), התשפ"ב–2022, מאת חבר הכנסת יואב בן צור; הצעת חוק חינוך ממלכתי (תיקון – שלילת תקצוב בשל הפליה וקביעת אזורי רישום), התשפ"ב–2022, מאת חבר הכנסת יואב בן צור; הצעת חוק המוסד העליון ללשון העברית (תיקון – מעמד החלטות המוסד וועדת השמות הממשלתית), התשפ"ב–2022, מאת חברי הכנסת משה אבוטבול, חוה אתי עטייה, אורלי לוי אבקסיס, איתמר בן גביר, יריב לוין, פטין מולא, מאי גולן, אופיר סופר, אבי מעוז, קטי קטרין שטרית ואופיר כץ; הצעת חוק הביטוח הלאומי (תיקון – דמי אבטלה לעצמאים בתקופת הקורונה) (הוראת שעה), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק התכנון והבנייה (תיקון – ייצוג הולם לאוכלוסייה החרדית במוסדות התכנון), התשפ"ב–2022, מאת חברי הכנסת יעקב אשר, משה גפני, אורי מקלב ויצחק פינדרוס; הצעת חוק למניעת מפגעים (תיקון – עידוד הפחתת שימוש בזיקוקי דינור), התשפ"ב–2022, מאת חברי הכנסת אורית מלכה סטרוק, אריה מכלוף דרעי, מיכל שיר סגמן, גלית דיסטל אטבריאן, יעקב ליצמן, יום טוב חי כלפון, אופיר סופר, מיכל וולדיגר, יצחק פינדרוס, מיכאל מלכיאלי, יואב קיש, יעקב מרגי, מכלוף מיקי זוהר, משה ארבל, שלמה קרעי, אופיר אקוניס, קרן ברק, חיים ביטון, דוד ביטן ומשה אבוטבול; הצעת חוק שקיפות בהצהרת הון לנבחרי ציבור בכירים, התשפ"ב–2022, מאת חברי הכנסת אלינה ברדץ' יאלוב, יבגני סובה, יוליה מלינובסקי, אלכס קושניר, יוסף שיין, לימור מגן תלם ושרון רופא אופיר; הצעת חוק הגנת הצרכן (תיקון – ביטול עסקת מכר מרחוק למתן שירותי תיירות בישראל), התשפ"ב–2022, מאת חברי הכנסת לימור מגן תלם, יבגני סובה, יוליה מלינובסקי, אלכס קושניר, יוסף שיין, אלינה ברדץ' יאלוב ושרון רופא אופיר; הצעת חוק ביטוח בריאות ממלכתי (תיקון – החזר דמי נסיעות והסעות), התשפ"ב–2022, מאת חברי הכנסת איימן עודה, עאידה תומא סלימאן, עופר כסיף וסמי אבו שחאדה;

ירדנה מלר-הורוביץ: הצעת חוק זכויות הדייר בדיור הציבורי (תיקון – חובות חברה לדיור ציבורי), התשפ"ב–2022, מאת חברי הכנסת לימור מגן תלם, יבגני סובה, יוליה מלינובסקי, אלכס קושניר, יוסף שיין, אלינה ברדץ' יאלוב ושרון רופא אופיר; הצעת חוק מתן סיוע ריאלי בשכר דירה לזכאים, התשפ"ב–2022, מאת חבר הכנסת יואב בן צור; הצעת חוק זכאות לאבחון לקויות למידה לילדים ממשפחות מעוטות יכולת, התשפ"ב–2022, מאת חבר הכנסת יואב בן צור; הצעת חוק התכנון והבנייה (תיקון – חובת התקנת תשתית טעינה לרכב חשמל), התשפ"ב–2022, מאת חבר הכנסת יריב לוין; הצעת חוק עבודת נשים (תיקון – חישוב ימי מחלה בזמן היריון), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים וווליד טאהא; הצעת חוק זכרון השואה והגבורה – יד ושם (תיקון – השתתפות המדינה בתקציב יד ושם), התשפ"ב–2022, מאת חברת הכנסת שרון רופא אופיר; הצעת חוק חינוך ממלכתי (תיקון – חובת לימוד ערבית), התשפ"ב–2022, מאת חברי הכנסת אוסאמה סעדי ואחמד טיבי; הצעת חוק הכניסה לישראל (תיקון – אי–מתן אשרה ורישיון ישיבה לאדם או לארגון ניאו-נאצי), התשפ"ב–2022, מאת חברי הכנסת איתמר בן גביר, אורית מלכה סטרוק, דסטה גדי יברקן, מאיר פרוש ומיכל וולדיגר; הצעת חוק משק החשמל (תיקון – איסור ניתוק חשמל), התשפ"ב–2022, מאת חברת הכנסת נעמה לזימי; הצעת חוק קביעת הזמן (תיקון – ביטול שעון חורף), התשפ"ב–2022, מאת חברי הכנסת טטיאנה מזרסקי, ולדימיר בליאק, יסמין פרידמן, יוראי להב הרצנו ורות וסרמן לנדה; הצעת חוק העונשין (תיקון – איסור צריכת חומר תועבה), התשפ"ב–2022, מאת חברת הכנסת אבתיסאם מראענה; הצעת חוק הנכים (תגמולים ושיקום) (תיקון – הגבלת שכר טרחת עורך דין), התשפ"ב–2022, מאת חבר הכנסת אלי כהן; הצעת חוק חובת הקמת בית חולים בעיר דימונה, התשפ"ב–2022, מאת חברי הכנסת איתמר בן גביר ובצלאל סמוטריץ'; הצעת חוק הביטוח הלאומי (תיקון – זכאות פדיון סכום החיסכון הצבור הכולל לחייל בודד), התשפ"ב–2022, מאת חבר הכנסת אופיר כץ; הצעת חוק לתיקון פקודת מס הכנסה (החזר בתשלום למעונות יום לאמהות),

ירדנה מלר-הורוביץ: התשפ"ב–2022, מאת חברי הכנסת חיים ביטון, משה ארבל, אופיר כץ, מיכאל מלכיאלי, יואב בן צור, יעקב מרגי ומשה אבוטבול; הצעת חוק הסדרים במשק המדינה (תיקוני חקיקה להשגת יעדי התקציב) (תיקון – פטור מארנונה לנשים ששהו במקלט לנשים מוכות), התשפ"ב–2022, מאת חברת הכנסת אמילי חיה מואטי; הצעת חוק זכויות הסטודנט (תיקון – איסור הפליה מטעמים של נטייה מינית וזהות מגדרית), התשפ"ב–2022, מאת חברת הכנסת אמילי חיה מואטי; הצעת חוק שוויון זכויות לאנשים עם מוגבלות (תיקון – עמידת מעסיקים פרטיים גדולים ביעד הייצוג ההולם), התשפ"ב–2022, מאת חברי הכנסת יוראי להב הרצנו, יסמין פרידמן, שירלי פינטו קדוש, גבי לסקי, מיכל רוזין, נעמה לזימי, ולדימיר בליאק, סימון דוידסון, מופיד מרעי, מיכאל מרדכי ביטון, עאידה תומא סלימאן, רון כץ, מאי גולן ושרון רופא אופיר; הצעת חוק זכויות הסטודנט (תיקון – התאמות לסטודנטית לאחר לידה), התשפ"ב–2022, מאת חברת הכנסת אמילי חיה מואטי; הצעת חוק לתיקון סדרי המינהל (החלטות והנמקות) (תיקון – קיצור זמן המענה בפניות ציבור), התשפ"ב–2022, מאת חבר הכנסת סמי אבו שחאדה; הצעת חוק העבירות המינהליות (תיקון – ביטול קנסות תכנון ובנייה), התשפ"ב–2022, מאת חברי הכנסת מאזן גנאים, מנסור עבאס, ווליד טאהא ואימאן ח'טיב יאסין; הצעת חוק המועצה להשכלה גבוהה (תיקון – איסור הגבלת גיל בהרשמה למוסד להשכלה גבוהה), התשפ"ב–2022, מאת חברי הכנסת עאידה תומא סלימאן, איימן עודה ועופר כסיף; הצעת חוק לתיקון פקודת התעבורה (תשלום קנס בתשלומים), התשפ"ב–2022, מאת חברי הכנסת אוסאמה סעדי ואחמד טיבי; הצעת חוק הפיקוח על מעונות (תיקון – הסדרת מעמד המטפלות במשפחתונים), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הגנת הצרכן (תיקון – איסור גביית עמלה בעסקה שבוצעה באמצעות האינטרנט), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק התקשורת (בזק ושידורים) (תיקון – חובת בעל רישיון להעברת תוכני חוזי שמע להפקה או רכישה של הפקות מקומיות), התשפ"ב–2022,

ירדנה מלר-הורוביץ: מאת חברי הכנסת אמילי חיה מואטי ואבתיסאם מראענה; הצעת חוק הפיקוח על מעונות יום לפעוטות (תיקון – הרחבת הפיקוח על מעונות יום), התשפ"ב–2022, מאת חבר הכנסת רון כץ; הצעת חוק הפיקוח על מעונות יום לפעוטות (תיקון – הרחבת הפיקוח על מעונות יום), התשפ"ב–2022 , מאת חברי הכנסת נעמה לזימי ועידית סילמן; הצעת חוק לתיקון פקודת בתי הסוהר (חופשה מיוחדת), התשפ"ב–2022, מאת חבר הכנסת יואב בן צור; הצעת חוק השוואת תשלומים לחיילים בודדים ילידי ישראל וחיילים בודדים שנולדו מחוץ לישראל, התשפ"ב–2022, מאת חבר הכנסת אופיר כץ; הצעת חוק-יסוד: הממשלה (תיקון – הגבלת מועמד שהורשע בשוחד, מרמה והפרת אמונים מהרכבת הממשלה), מאת חברת הכנסת גבי לסקי; הצעת חוק שיפוט בתי דין רבניים (נישואין וגירושין) (תיקון – מתן פסק דין במקרי אלימות קשים), התשפ"ב–2022, מאת חברי הכנסת רות וסרמן לנדה, משה טור פז, יוראי להב הרצנו, יסמין פרידמן, טטיאנה מזרסקי, יעל רון בן משה, אלון טל, צבי האוזר, נעמה לזימי, גלעד קריב, יאיר גולן ואיתן גינזבורג; הצעת חוק לתיקון פקודת המיסים (גבייה) (גבייה לפי חוק ההוצאה לפועל), התשפ"ב–2022, מאת חברי הכנסת משה אבוטבול, אוריאל בוסו, דסטה גדי יברקן, אבי מעוז, סמי אבו שחאדה, שלמה קרעי, אוסאמה סעדי, עופר כסיף ועמיחי שיקלי; הצעת חוק המקרקעין (תיקון – קביעת מנגנון נוסף לתשלומי ועד), התשפ"ב–2022, מאת חבר הכנסת רון כץ; הצעת חוק איסור לשון הרע (תיקון – חשיפת פרטי מידע של מנוי ברשת תקשורת אלקטרונית), התשפ"ב–2022, מאת חברת הכנסת לימור מגן תלם; הצעת חוק המפלגות (תיקון – העלאת תנאי הסף ומניעת חברות כפולה בעת רישום מפלגה), התשפ"ב–2022, מאת חבר הכנסת אופיר אקוניס; הצעת חוק משק החשמל (תיקון – איסור ניתוק חשמל), התשפ"ב–2022, מאת חברת הכנסת עידית סילמן; הצעת חוק לתיקון פקודת סדר הדין הפלילי (מעצר וחיפוש) (פסילת ראיה שהושגה מחיפוש בטלפון נייד ובחומר מחשב ללא צו), התשפ''ב–2022, מאת חבר הכנסת יואב קיש; הצעת חוק הרשויות המקומיות (בחירת ראש הרשות וסגניו וכהונתם) (תיקון – חסינות ממעצר לראשי רשויות ולראשי מועצות אזוריות),

ירדנה מלר-הורוביץ: התשפ"ב–2022, מאת חבר הכנסת אופיר כץ.

ירדנה מלר-הורוביץ: תודה.

איתן גינזבורג: תודה למזכירת הכנסת.

בממשלה בשל: << נושא >> 1.

בממשלה בשל: ממשלת מחדל הקורונה; << נושא >>

איתן גינזבורג: אנחנו עוברים לנושא הראשון על סדר-היום: הצעות סיעות הליכוד וש"ס להביע אי-אמון בממשלה בנושאים: א.

איתן גינזבורג: ממשלת מחדל הקורונה; ב.

איתן גינזבורג: פגיעה אנושה בחלשים – גל התייקרויות חסר תקדים.

איתן גינזבורג: ראשית, ינמק את הצעת סיעת הליכוד חבר הכנסת יואב קיש.

איתן גינזבורג: בבקשה, עשר דקות לרשותך.

יואב קיש: תודה, כבוד היושב-ראש.

יואב קיש: חברות וחברי הכנסת, ראשית, אני שמח לראות פה את שר הבריאות ניצן הורוביץ, כי אכן עיקר הנושא כמובן בתחום עניינו.

יואב קיש: אני מניח שאתה מעודכן שממש היום ישראל חצתה למקום הראשון בתחלואה לנפש עם מעל 800 חולים קשים מקורונה.

יואב קיש: אני חושב שיש כ-80,000 מאומתים היום, עם קרוב ל-30% חיוביים.

יואב קיש: סך הכול, בגל הזה, כמיליון ישראלים - - -

קטי קטרין שטרית: מה שאני אוהבת שהם אומרים: לא, אבל הכול בסדר.

יואב קיש: כן, הכול בסדר.

יואב קיש: אני מזכיר לך, השר הורוביץ, שרק לפני שבוע נפתלי בנט שלח את אזרחי ישראל לקנות בדיקות קורונה ביתיות, וזה אחרי שמשרד הביטחון אומר שהן לא אמינות.

יואב קיש: מה שיצא מפה, וזה הדבר הכי ברור לכולם, הוא שאתם איבדתם שליטה על הקורונה.

יואב קיש: איבדתם שליטה, והשילוב של אובדן שליטה יחד עם ההחלטה של שר האוצר – שאני מקווה שקצת זז מהכיוון שזו שפעת ושאף אחד לא נפגע כלכלית – אני חושב שזה שילוב מאוד מסוכן, שיכול להוביל את ישראל למקום קשה מאוד.

יואב קיש: עכשיו, אתה יודע, השר הורוביץ, כמה מערך האשפוז עכשיו בקשיים.

יואב קיש: אני לא רוצה לומר בקריסה, אבל זה לא רחוק מזה.

יואב קיש: יואב אבן פרסם שמד"א התבקשו לא לפנות חולי קורונה לאסותא עד השעה 21:00 בערב, ולא לפנות חולי קורונה לוולפסון עד 21:30, ובכלל האמבולנסים שלהם הופכים להיות מיטות של בתי חולים, כי בתי החולים כבר לא יכולים לקלוט את המאומתים.

יואב קיש: אז אני יודע שאתה פנית בזמנו לשר האוצר וביקשת תוספת מיטות ותוספת אקמו, ואני אשמח שתעדכן אם קיבלת, כי ממה שאני הבנתי לא קיבלת.

יואב קיש: וחלק מהכישלון שלכם בהיערכות לגל – הרי כביכול הרווחתם זמן, קניתם זמן עם המגבלות בחוץ לארץ, אבל מה עשיתם עם הזמן הזה?

יואב קיש: אתה פנית לשר האוצר, ושר האוצר אמר לך: לא תקבל.

יואב קיש: עכשיו, הוא בעל הבית בממשלה הזו.

יואב קיש: יותר מזה, הייתם צריכים להביא בדיקות.

יואב קיש: ידעתם שהולך להיות פה צורך בבדיקות.

יואב קיש: לא הבאתם בדיקות, גרמתם לכל האנשים לעמוד בתורים עצומים בכל רחבי הארץ.

יואב קיש: בקיצור, קריסה מוחלטת של מערך הבדיקות.

יואב קיש: קריסה מוחלטת, דרך אגב, של מערכת החינוך.

יואב קיש: אומרת את זה שרת החינוך, ולא אני; הרי אתם לא מצליחים להגיע להסכמה ביניכם.

ניצן הורוביץ: אצלכם איקאה הייתה פתוחה יותר ימים מבתי ספר.

ניצן הורוביץ: איקאה.

ניצן הורוביץ: אז אתה בא אליי?

יואב קיש: אצלנו.

יואב קיש: אתה יודע מה?

יואב קיש: במקום איקאה, אני מציע לך לאמץ את המשפט "אבל ביבי".

יואב קיש: המשפט "אבל ביבי" – זה מה שיכול להיות.

יואב קיש: הרי אתם הייתם אפילו אופוזיציה חסרת אחריות.

יואב קיש: כשאנחנו נלחמנו פה בקורונה, אתם קראתם לחוק הקורונה דיקטטורה.

יואב קיש: אתה קראת לו.

יואב קיש: ואחרי זה, הדבר הראשון שעשית כשר בריאות זה העברת אותו והארכת לו את התוקף.

יואב קיש: אנחנו אופוזיציה אחראית.

יואב קיש: אנחנו בקורונה בכנסת עושים עבודה עניינית, ולא עשינו לכם את כל מה שאתם עשיתם, כולל קריאות על דיקטטורה, והכול זה בשביל המשפט של ביבי.

יואב קיש: ומה לא עשיתם, רק בשביל לעשות פה חיים קשים, שיהיה קשה להילחם בקורונה?

יואב קיש: אז אנחנו, בכל מה שקשור לקורונה, לא עשינו לכם את זה, ונתנו לכם להתנהל, ואתם נכשלתם, צעד אחר צעד, בכל דבר שעשיתם.

יואב קיש: הבאתם למצב כזה שהיום כל הצוותים בבתי החולים שחוקים, והכול בגלל העומס הרב הזה שבמחלקות, שאתם, במדיניות שלכם, לא הצלחתם להסיט; טיפה, טיפה לרסן – כלום.

יואב קיש: הכול היה: לפתוח.

יואב קיש: ואין פלא שעכשיו גם בידודים במערכת החינוך לא צריך, כי כולם כבר חולים, אז לא משנה כלום.

יואב קיש: איבדנו שליטה.

יואב קיש: נכנעתם למגפה.

יואב קיש: אז לא צריך בידודים, וקדימה הפועל, או מכבי – כל אחד יבחר מה שהוא רוצה.

יואב קיש: אתם ממשלת "כל הישר בעיניו יעשה".

יואב קיש: יש פה ראש ממשלה חלש שלא מצליח להוביל מדיניות.

יואב קיש: שר אוצר שקרא לקורונה שפעת, שלא נותן למערכת הבריאות כסף.

יואב קיש: ואתה, כשר הבריאות, היית צריך לעמוד על רגליים אחוריות ולדאוג לקבל את זה, ולא עשית את זה.

יואב קיש: יש פה שרת חינוך שמפטרת מנכ"ל, שמנסה ליישם את מדיניות הממשלה ולחסן בבתי הספר, וגם את זה לא נתנו לו.

יואב קיש: יש פה שר חוץ וראש ממשלה חליפי שמעבירים חוק, שכל מה שחשוב להם זה לא להשתתף בדיוני הקורונה.

יואב קיש: יש לכם ממשלה בדיחה.

יואב קיש: אתם לא יודעים מה שאתם עושים.

יואב קיש: אתם נכשלתם בכל מה שאתם עושים.

יואב קיש: עכשיו, האומיקרון הוא אתגר, ואני לא מזלזל בו, אבל אל תתבלבלו: אומיקרון עם חיסונים זה הרבה יותר קל מלהתמודד עם קורונה בלי חיסונים.

יואב קיש: ואנחנו התמודדנו עם הקורונה בלי חיסונים, ועם אופוזיציה פופוליסטית ולא אחראית.

יואב קיש: אבל אתם הייתם יכולים לפעול בסדר, לתת מדיניות, להרגיע, לחסוך את כל הבלגן – כל פעם הנחיות מתחלפות – את השחיקה, את הפניקה במערכת החינוך, חוסר בבדיקות, תורים מטורפים, שבסוף בסוף בסוף כל זה גם הביא, לצערי, למוות מיותר של ישראלים במספרים שלא היינו צריכים להגיע אליהם, והכול בגללכם.

יואב קיש: בלגן טוטלי, ציבור שלם לא מבין את ההנחיות שלכם, אפס יכולת הסברה ואפס יכולת קבלת החלטות ולעמוד מאחוריהן.

יואב קיש: זה שאתם מדברים שאין צורך בבידוד – הרי זו המשמעות של אובדן שליטה, אובדן שליטה מוחלט במחלה, הכול משתולל ללא מעצורים.

יואב קיש: למה אתה כשר הבריאות לא עמדת על כך שמערכת הבריאות תתוגבר?

יואב קיש: איך זה יכול להיות ש-100 המיטות ועשרה אקמו שביקשת – לא קיבלת אותם?

יואב קיש: לא דאגתם לבדיקות, שיגעתם את הציבור.

יואב קיש: ובסוף, בכל זה, כשאתם אומרים "אנחנו בלי סגר", "בלי סגר" – הרי ברור שתהיו בלי סגר, יש לכם חיסונים.

יואב קיש: איזה חבורה של חדלי אישים אתם צריכים להיות בשביל לדבר על סגר?

יואב קיש: יש לכם חיסונים, אבל מה קרה?

יואב קיש: הגענו לסגר שקט.

יואב קיש: אז העצמאים סובלים, והשכירים סובלים, ואנשים בבתים, ואתם הכנסתם את מדינת ישראל לסגר שלא היה צריך.

יואב קיש: והאוצר לא מוכן לתמוך.

יואב קיש: ברור.

יואב קיש: לא ניהלתם, לא התמודדתם, אין לכם אסטרטגיה.

יואב קיש: תודו שזה פשוט גדול עליכם.

יואב קיש: אני יכול לומר לך שכששר החוץ לפיד חלה בקורונה, קיצרתם את הבידוד לשבוע; כשליברמן חלה בקורונה, זה קוצר לחמישה ימים.

יואב קיש: עכשיו אני שומע שמנסור עבאס חולה, אז אולי בכלל יהיה פה איזשהו קיצור - - -

קטי קטרין שטרית: מה יהיה אם בנט יהיה חולה, אז בכלל.

יואב קיש: עכשיו נדבר ברצינות.

יואב קיש: רציתי קצת להצחיק את האנשים, אבל אני אומר לכם, ככה זה נראה.

יואב קיש: אבל אני אגיד לך דבר אמיתי – התו הירוק, מזמן קראתי לבטל אותו.

יואב קיש: אתם סתם מתעכבים עם זה.

יואב קיש: אין לכם את האומץ לקחת את ההחלטות הנכונות.

יואב קיש: הרי ברור לך - - -

ניצן הורוביץ: את זה כן לבטל - - -

יואב קיש: ברור לבטל.

ניצן הורוביץ: את הבידודים לא לבטל, את התו הירוק כן.

ניצן הורוביץ: למה את הבידודים - - -

יואב קיש: התו הירוק אמור לייצר סביבה שבה מגיעים אנשים ומרגישים מוגנים.

יואב קיש: זה לא קורה היום, אז אל תשקרו לציבור ותבטלו את התו הירוק.

יואב קיש: למה אתם מחכים?

יואב קיש: ממה אתם מפחדים?

ניצן הורוביץ: למה בידודים - - -

יואב קיש: מה קשר בין תו ירוק לבידודים?

יואב קיש: מה הקשר בין תו ירוק לבידודים?

יואב קיש: בידודים זה אדם שנחשף ויכול להידבק; תו ירוק זה סביבה מוגנת שאמורה להיות חסינה מהידבקות.

יואב קיש: היום זה לא עובד, כי האומיקרון מדביק את המחוסנים.

יואב קיש: אז מה אתה לא מבין?

יואב קיש: אתה שואל אותי מה ההבדל בין בידוד לתו ירוק?

יואב קיש: שר הבריאות?

יואב קיש: אתה מעז לקרוא לעצמך שר הבריאות?

יואב קיש: בושה.

ניצן הורוביץ: חבל שהצלחתי.

ניצן הורוביץ: האמת - - -

יואב קיש: אתה יודע מה, תעודד.

יואב קיש: אתה יכול גם לברך את השרה – ברמה הזאת של השרים – גם שרת התחבורה הצליחה סוף-סוף להוריד את הבעיות הכבישים במדינת ישראל.

יואב קיש: על זה אתם יכולים להתגאות, כי זה מה שאתם עושים.

יואב קיש: אתם לוקחים את כל הדברים האלה שנכשלתם בהם ומנסים להציג אותם כהצלחה גדולה.

יואב קיש: אתם עשיתם עוול גדול למדינת ישראל, גם בגל הרביעי שלא עשיתם כלום.

יואב קיש: לא עשיתם כלום בגל הרביעי, וזה עלה לנו ב-1,700 מתים.

יואב קיש: וגם עכשיו – אגב, הלכתם לחיסון רביעי, כאילו זה מתכון קסם.

יואב קיש: ראיתם שזה גם לא קורה ולא צריך לעשות את זה, ואף מדינה בעולם לא הלכה אחריכם.

דוד אמסלם: דרך אגב, יואב, הוא היה המשמיץ הראשי של הממשלה שלנו, הורוביץ.

דוד אמסלם: ישב פה - - - והיה צועק כל היום.

דוד אמסלם: לא מתבייש.

יואב קיש: הם כאופוזיציה היו אופוזיציה חסרת אחריות.

יואב קיש: אין להם בושה.

יואב קיש: אתה מבין, החוק הראשון שהם העלו פה זה החוק של הסמכויות, ואת זה הם עכשיו באים אלינו ואומרים שאנחנו - - -

דוד אמסלם: אתה, אתה, בושה וחרפה.

דוד אמסלם: כן, כן - - - טרנסג'נדרים, תוסיף להם עוד איזה 20 מיליון.

ניצן הורוביץ: - - - אז לא צריך להוסיף - - -

דוד אמסלם: לא מתבייש.

ניצן הורוביץ: - - -

יואב קיש: דודי, יש פה שר בריאות שלא מבין מה ההבדל בין בידוד לבין תו ירוק.

דוד אמסלם: אתה והממשלה שלך, בושה וכלימה.

יואב קיש: דודי, דודי, יש פה שר בריאות שלא מבין מה הבדל בין תו ירוק לבידודים.

דוד אמסלם: לא מבין דבר וחצי דבר.

דוד אמסלם: הדבר הראשון כשהוא מונה - - -

יואב קיש: יש פה שר בריאות חלש, שלא יכול לקבל תוספת מהאוצר.

יואב קיש: איך לא קיבלת כסף מהאוצר למה שקורה פה?

יואב קיש: המדינה קורסת ואתה עומד על תפקידך ולא עושה כלום?

דוד אמסלם: איזה תפקיד?

יואב קיש: איך אתה לא שומר על הבריאות?

יואב קיש: בתי החולים קורסים עכשיו, למה אתה לא מתגבר?

יואב קיש: למה אתה לא מביא כסף מהאוצר?

דוד אמסלם: הכול בשליטה - - -

יואב קיש: פשוט חוסר אחריות, ביזיון, ולצערי מי שמשלם את המחיר זה אזרחי מדינת ישראל.

יואב קיש: היום בבתי החולים – אני אומר לכל מי שצופה בנו:

יואב קיש: תעשו את הכול לא להגיע לבתי החולים, כי הם לא נותנים היום טיפול טוב, כי הם קורסים, כי הממשלה הזאת קרסה תחת הקורונה.

איתן גינזבורג: תודה רבה לחבר הכנסת יואב קיש.

איתן גינזבורג: ישיב שר הבריאות ניצן הורוביץ.

קטי קטרין שטרית: אבל הם מחמיאים אחד לשני - - - אחד מחמיא לשני.

דוד אמסלם: תחמיא, תחמיא לעצמך קצת ולחבר'ה.

דוד אמסלם: תגיד, אחלה ממשלה, באנו לעבוד, איפה הייתם 12 שנים?

קטי קטרין שטרית: לא היה תקציב שלוש שנים.

קטי קטרין שטרית: עוד מעט הם יגידו את השקרים האלה.

קטי קטרין שטרית: אני מקווה שלא תגיד את זה - - -

דוד אמסלם: תיתן לדארפורים כסף, אתה ולפיד.

דוד אמסלם: יש לכם ים של כסף לזרים, הכול בסדר.

איתן גינזבורג: כן, בבקשה.

ניצן הורוביץ: מצחיק אותי – באמת, אם זה לא היה עצוב, זה היה מצחיק אותי - -

דוד אמסלם: מה מצחיק אותך?

ניצן הורוביץ: - - שנושא האי-אמון שבחרתם הוא תפקוד הממשלה בקורונה, שטוב לאין-ערוך מהתפקוד העלוב והמביש של הממשלה המושחתת שלכם.

קטי קטרין שטרית: נו, באמת - - - די.

קטי קטרין שטרית: די כבר, כמה אפשר - - -

דוד אמסלם: - - - אותנו.

דוד אמסלם: זה מה שאתה אומר כל היום?

דוד אמסלם: זה מה שאתה עושה?

ניצן הורוביץ: איך בן אדם אחד סובב גם את חוקי הקורונה, לא רק את חוקי המשפט והתקשורת שאתה ושאר הבובות שלו עשיתם.

דוד אמסלם: אתה עושה הנדוס תודעה.

דוד אמסלם: אתה לא מגיע לליגה בכלל.

דוד אמסלם: דרך אגב, אתם לא בליגה בכלל.

ניצן הורוביץ: אתם פשוט אפילו גם את הקורונה עשיתם מבחינה מגזרית.

דוד אמסלם: אנחנו?

ניצן הורוביץ: קיבלתם החלטות - -

דוד אמסלם: תשמע את עצמך.

דוד אמסלם: תשמע את עצמך מה שאמרת פה.

ניצן הורוביץ: - - על פי האינטרסים שלכם.

ניצן הורוביץ: אמרתי ליואב קיש, אצלכם איקאה הייתה פתוחה יותר ימים בשנה מבתי הספר.

דוד אמסלם: תשמע את עצמך - - -

קטי קטרין שטרית: תצאו לציבור, תצאו לציבור.

קטי קטרין שטרית: הציבור מדוכא, הציבור עייף מכם.

ניצן הורוביץ: תתביישו לכם.

ניצן הורוביץ: תתביישי לך, אני ישבתי איתך בוועדה - - -

קטי קטרין שטרית: הציבור לא רוצה לשמוע אתכם.

קטי קטרין שטרית: מספיק עם הפנטזיות שלכם.

דוד אמסלם: - - - תן לטרנסג'נדרים לניתוח קול.

דוד אמסלם: תתבייש לך.

דוד אמסלם: תן להם לניתוח קול.

דוד אמסלם: לזה יש לך.

דוד אמסלם: בשביל זה בחרו אותך.

ניצן הורוביץ: הממשלה הקודמת פשטה את הרגל מכל בחינה.

קטי קטרין שטרית: אתה - - - עם שרת החינוך.

איתן גינזבורג: חברת הכנסת שטרית, חברת הכנסת שטרית.

קטי קטרין שטרית: - - -

ניצן הורוביץ: עד היום אנחנו - -

איתן גינזבורג: חברת הכנסת שטרית, את מדברת עוד מעט.

ניצן הורוביץ: - - עובדים לתקן את הנזקים שאתם עשיתם.

ניצן הורוביץ: הכניסו פה את אזרחי המדינה - -

דוד אמסלם: בושה וכלימה אתה.

ניצן הורוביץ: - - לסגרים אין-סופיים.

ניצן הורוביץ: שלחתם מאות אלפי אנשים לאבטלה - -

יואב קיש: על מה אתה מדבר?

יואב קיש: עוד לא היו לנו חיסונים - - -

ניצן הורוביץ: סגרתם את בתי הספר - -

דוד אמסלם: - - - עזוב אותך - - -

ניצן הורוביץ: כן, כן, שמענו.

קטי קטרין שטרית: אבל לא היו חיסונים.

קטי קטרין שטרית: תגיד לי, איפה אתה חי - - -

ניצן הורוביץ: כן, אבל כשאנחנו מביאים חיסון רביעי, אתם אומרים: לא, זה לא טוב.

דוד אמסלם: כל מילה שלך שקר.

ניצן הורוביץ: איזה חכמים בלילה.

ניצן הורוביץ: חבורת - - -

יואב קיש: החיסון הרביעי לא טוב.

יואב קיש: אין אף מדינה בעולם שעשתה את זה.

ניצן הורוביץ: אופוזיציה נלוזה.

ניצן הורוביץ: אגב, אתם גם לא באים לוועדות לקיים את תפקידכם.

ניצן הורוביץ: אתם מתנהלים כמו איזה - -

קטי קטרין שטרית: אתם נותנים לנו - - -

ניצן הורוביץ: - - אסקופה נדרסת.

ניצן הורוביץ: העיפו אתכם מהממשלה - -

דוד אמסלם: אתה, לך תדאג לטרנסג'נדרים - - - תן להם עוד חצי מיליון.

דוד אמסלם: תוציא מכרז - - -

ניצן הורוביץ: - - איבדתם את זכות קיומכם.

ניצן הורוביץ: אתם פשוט לא יודעים מימינכם ומשמאלכם.

דוד אמסלם: - - - ממונה על השכר להעביר - - - תעביר - - - תעביר עוד כמה לירות.

ניצן הורוביץ: אבל חבל לבזבז עליכם אפילו עוד שנייה אחת, כי אתם לא ראויים לזה.

יואב קיש: תשובה אחת לא נתת, מה בין בידוד לתו ירוק.

יואב קיש: תשובה אחת.

ניצן הורוביץ: תשובה נותנים על שאלות של אמת.

ניצן הורוביץ: אתה אמרת כאן גיבוב של דברי הבל שאפילו לא ראוי לתשובה.

דוד אמסלם: אפילו בדיקות לעשות אין.

ניצן הורוביץ: אפילו בדיקות - - -

דוד אמסלם: אתה לא מתבייש?

קטי קטרין שטרית: מה את אומרת?

דוד אמסלם: אפילו בדיקות לא עשו לי.

דוד אמסלם: אפילו בדיקות אין - - -

קטי קטרין שטרית: תבקר בבתי החולים, תראה מה קורה שם.

דוד אמסלם: אתה לא מתבייש?

דוד אמסלם: אני הייתי אמור לעשות בדיקה - - - קניתי בדיקות ב-400 שקל.

איתן גינזבורג: חבר הכנסת אמסלם, אנא.

איתן גינזבורג: נא לאפשר לשר.

איתן גינזבורג: חבר הכנסת דודי אמסלם - - -

דוד אמסלם: - - -

ניצן הורוביץ: תצרח, תצרח, תצעק, זה מה שאתה יודע לעשות.

דוד אמסלם: העלות - - -

איתן גינזבורג: חבר הכנסת אמסלם, אנא.

ניצן הורוביץ: תצעק, תצעק.

ניצן הורוביץ: אין לו משהו אחר לעשות.

ניצן הורוביץ: תצעק.

איתן גינזבורג: תנו לשר להשיב.

דוד אמסלם: כל מילה הוא משקר - - -

איתן גינזבורג: אבל חבר הכנסת אמסלם, כשאתה עולה על הבמה, הוא מסכים עם כל מילה שאתה אומר?

איתן גינזבורג: אז תן לו לומר את דבריו.

איתן גינזבורג: תן לו לומר את דבריו.

דוד אמסלם: - - -

איתן גינזבורג: אז אני אנסה להגן עליך כשתדבר, ותן לי להגן על השר עכשיו כשהוא מדבר.

איתן גינזבורג: בבקשה.

ניצן הורוביץ: מתחילת הדרך, מאז הקמת הממשלה ומאז שאני שר הבריאות, בערך לפני שבעה חודשים, הכרזנו על מדיניות של חיים לצד הקורונה, שמשמעותה מאבק במגפה תוך הגנה מיוחדת על אוכלוסיות בסיכון, שאותה אנחנו משיגים על ידי חיסון רביעי; על ידי תרופות חדשניות שמגיעות עד המטופל הביתה; על ידי בדיקות בהיקף עצום שכמעט שום מדינה לא עושה.

ניצן הורוביץ: אנחנו עוברים את ה-400,000 בבדיקות יומיות, גם של PCR וגם של אנטיגן מוסדי; על ידי הנחיות; על ידי מסכות; על ידי חיסונים בבתי הספר - -

דוד אמסלם: - - - הורדתם מסכות, באמת כל הכבוד.

דוד אמסלם: כל הכבוד, אתה ענק, חילקת מסכות.

ניצן הורוביץ: - - סט שלם של צעדים שהשאירו את ישראל פתוחה - -

דוד אמסלם: אתה בדיחה עלובה.

ניצן הורוביץ: - - שהשאירו את ישראל פתוחה, ולא כמו ששמעתי פה קודם ממי שהיה סגן שר הבריאות מה הדרך להילחם בסגר המדומה, שהוא קורא לו, או בסגר בפועל, זה פשוט להכניס את כולם לבידוד רשמי ואז יהיה סגר על מלא.

ניצן הורוביץ: זה באמת היגיון צרוף, מה שנקרא.

ניצן הורוביץ: פשוט היגיון נהדר.

קריאות: - - -

דוד אמסלם: - - - את בעלי העסקים.

ניצן הורוביץ: אם אני הייתי צריך לקבל מכם עצות, אויש, ישמור השם.

דוד אמסלם: - - - בולשביקים לא - - -

קטי קטרין שטרית: - - - עזרה.

ניצן הורוביץ: המדיניות שלנו - -

דוד אמסלם: איזה מדיניות יש לכם?

דוד אמסלם: מי זה "אנחנו"?

ניצן הורוביץ: - - מתחשבת - -

דוד אמסלם: מי זה "שלנו"?

ניצן הורוביץ: המדיניות שלנו - -

קטי קטרין שטרית: - - -

דוד אמסלם: כל אחד קם בבוקר ומחליט – א.

דוד אמסלם: ההוא – ב.

דוד אמסלם: מי זה "שלנו"?

קטי קטרין שטרית: אבל אתה לא מפסיק לריב עם שרת החינוך - - -

ניצן הורוביץ: - - מתחשבת במה שעבר גם על המשק - -

דוד אמסלם: מי זה "שלנו" - - -

ניצן הורוביץ: - - וגם על מערכת החינוך.

איתן גינזבורג: חבר הכנסת אמסלם, די.

ניצן הורוביץ: לא שומעים כששנינו מדברים.

ניצן הורוביץ: גם על מערכת החינוך, גם על המשק.

ניצן הורוביץ: עד היום יש אנשים שנמצאים באבטלה בגלל שהוצאתם אותם לאבטלה; עד היום יש אנשים - - -

יואב קיש: קיבלתם כלכלה פורחת.

יואב קיש: על מה אתה מדבר?

ניצן הורוביץ: עד היום יש אנשים, למשל - - -

יואב קיש: קיבלתם כלכלה פורחת, על מה אתה מדבר?

איתן גינזבורג: חבר הכנסת קיש, דיברת עשר דקות.

איתן גינזבורג: תן לו עכשיו להשיב.

איתן גינזבורג: אי-אפשר ככה.

דוד אמסלם: איך עלה פה בנט - -

איתן גינזבורג: חבר הכנסת אמסלם.

דוד אמסלם: - - "הלכתי לרחל מהפלאפל בחדרה".

ניצן הורוביץ: הדרך לעשות את זה ולהמשיך לחיות עם הקורונה.

ניצן הורוביץ: אנחנו מאוד - - -

דוד אמסלם: "הלכתי למשה מדימונה".

איתן גינזבורג: חבר הכנסת אמסלם, אי-אפשר להתנהל בצורה כזאת, נו.

דוד אמסלם: הוא משקר.

איתן גינזבורג: זכותו לומר את מה שהוא רוצה.

דוד אמסלם: אבל למה הוא משקר?

איתן גינזבורג: אבל גם את הדברים שלא נעימים לך לשמוע הוא רוצה לומר.

איתן גינזבורג: תן לו לומר בלי להפריע.

דוד אמסלם: לא, הוא משקר.

דוד אמסלם: שיספר - - -

איתן גינזבורג: אי-אפשר לנהל את המליאה בצורה כזאת, דוד.

דוד אמסלם: - - - שהוא מתקצב אותם.

איתן גינזבורג: דוד, אי-אפשר לנהל את המליאה בצורה כזאת.

ניצן הורוביץ: גם אני הייתי הרבה שנים באופוזיציה.

ניצן הורוביץ: זה קשה, אני יודע.

דוד אמסלם: לא קשה, דרך אגב.

ניצן הורוביץ: זה מתסכל.

דוד אמסלם: אנחנו רוצים לשמוע אותו אומר - - -

ניצן הורוביץ: אתה צועק, לא שומעים אותך - -

דוד אמסלם: לא מגבב כל הזמן שקרים ושטויות - - -

ניצן הורוביץ: - - אתה לא יכול להעביר חוקים.

ניצן הורוביץ: אני, בניגוד אליך, באתי לוועדות, העברתי חקיקה בהצעות חוק פרטיות.

דוד אמסלם: איזה?

ניצן הורוביץ: פעלתי.

דוד אמסלם: איזה?

ניצן הורוביץ: כן.

דוד אמסלם: תן לנו שני חוקים.

ניצן הורוביץ: אותך אני לא רואה, לא בוועדות - -

דוד אמסלם: תן לנו שני חוקים.

ניצן הורוביץ: - - ולא בשום דבר.

ניצן הורוביץ: אתה בא פה לצעוק - -

דוד אמסלם: תן לנו שני חוקים שהעברת.

ניצן הורוביץ: - - אתה נותן את ההצגה שלך, בסדר.

דוד אמסלם: תן לנו שני חוקים שהעברת.

ניצן הורוביץ: בוא נגיד, אני גם צעקתי.

דוד אמסלם: גם בזה אתה משקר.

ניצן הורוביץ: גם צעקתי אבל גם עבדתי.

דוד אמסלם: במה?

ניצן הורוביץ: בניגוד אליך.

דוד אמסלם: במה?

קרן ברק: הוא לא עבד?

קרן ברק: הוא לא עבד?

ניצן הורוביץ: אתה רק צועק, אבל בסדר, אני מבין.

קרן ברק: היה יושב-ראש ועדת הפנים.

דוד אמסלם: דרך אגב, אני העברתי למעלה מ-120 חוקים פה בכנסת.

ניצן הורוביץ: לאופוזיציה שלכם, באמת, לנוכח העובדה שהכול אצלכם - - -

דוד אמסלם: מה שאתה לא עשית, אפילו לא באחוז ורבע.

קרן ברק: אבל על מה?

קרן ברק: דבר אליו במונחים - - -

ניצן הורוביץ: הכול אצלכם זה נע סביב בן אדם.

קרן ברק: אצלנו?

ניצן הורוביץ: הכול זה גחמות של בן אדם.

דוד אמסלם: אתה?

דוד אמסלם: אתה לא מתבייש?

דוד אמסלם: אצלנו?

ניצן הורוביץ: אז אני מבין את התסכול.

ניצן הורוביץ: הקמנו אתמול - -

קרן ברק: אצלנו זה דמוקרטיה - - -

ניצן הורוביץ: - - ועדת חקירה ממלכתית - -

דוד אמסלם: כמה אנשים בחרו אותך?

ניצן הורוביץ: - - לפרשת הצוללות - -

דוד אמסלם: כמה אנשים בחרו אותך?

ניצן הורוביץ: - - וכואב לכם.

ניצן הורוביץ: זה כואב.

ניצן הורוביץ: כואב.

קטי קטרין שטרית: זה מה שאתם יודעים לעשות.

איתן גינזבורג: חברת הכנסת שטרית, די.

קטי קטרין שטרית: זה מה שאתם יודעים לעשות – ועדות חקירה.

ניצן הורוביץ: כואב.

איתן גינזבורג: חברת הכנסת שטרית.

ניצן הורוביץ: אבל אני מבין.

ניצן הורוביץ: בסדר.

ניצן הורוביץ: אני, גם היה לי קשה באופוזיציה.

קטי קטרין שטרית: שישה חודשים, שלוש ועדות.

ניצן הורוביץ: עלו שרים.

ניצן הורוביץ: אני מבין את התסכול.

ניצן הורוביץ: אנחנו עכשיו אלה שמנהלים את העסק, ואנחנו מנהלים אותו - -

קטי קטרין שטרית: איזה עסק?

קטי קטרין שטרית: עסק שפשט רגל.

ניצן הורוביץ: - - באיזון ובשיקול דעת.

ניצן הורוביץ: בניגוד להיסטריה שלכם - -

דוד אמסלם: צא החוצה, תשמע אנשים, תמות מצחוק.

ניצן הורוביץ: - - אנחנו מקיימים מערך מקיף של תשובות וכלים שאנחנו נותנים לאזרחים להתמודד מול גל תחלואה שמציף את העולם כולו.

ניצן הורוביץ: אנחנו אכן הרווחנו זמן, ובזמן הזה הבאנו תרופה, שאנחנו כמעט המדינה היחידה שנותנת אותה, ואלפי חולים מקבלים אותה עד הבית - -

קטי קטרין שטרית: 100 אנשים נפטרו בשבוע, 100.

ניצן הורוביץ: - - ואלה חולים ברמת סיכון, שכתוצאה - -

קטי קטרין שטרית: בשבוע.

ניצן הורוביץ: - - מקבלת התרופה הם לא מגיעים לבתי חולים.

ניצן הורוביץ: אנחנו מרחיבים מערך של אשפוזי בית כדי להקל על הנטל בבתי החולים – וכן, בוודאי שיש נטל על בתי החולים.

ניצן הורוביץ: אני ירשתי מכם מערכת אשפוז ומערכת בריאות שתוקצבה על ידי הימין, על ידי הימין בכוונת מכוון מתוך גישה כלכלית קפיטליסטית – אני אומר את זה כאן כי זאת האידיאולוגיה שלכם – במשך עשרות שנים בחסר מכוון.

ניצן הורוביץ: ואמרו לי את זה אנשים באוצר, זאת הייתה הדירקטיבה שהם קיבלו מהדרג הפוליטי במשך שנים רבות מאוד, לתקצב את מערכת הבריאות בחסר.

ניצן הורוביץ: הם יודעים, כשאתה עושה השוואות לנפש עם מדינות אירופה, עם מדינות מפותחות בעולם, התקציב אצלנו לא מספיק.

ניצן הורוביץ: אני הבאתי תוספת ששנים כמוה לא ראו אותה במערכת הבריאות.

ניצן הורוביץ: האם זה מספיק?

ניצן הורוביץ: האם זה פותר את כל הבעיות?

ניצן הורוביץ: ודאי שלא.

ניצן הורוביץ: אני צריך להתגבר על פער עצום, על חור ענק שאתם השארתם, שכל מה שעשיתם – והיה לפניי ליצמן הרבה שנים, כמעט עשר שנים במשרד הבריאות, כל פועלו היה להוציא מהציבורי ולהעביר לפרטי.

ניצן הורוביץ: כל פעם – ואני רואה עכשיו, אני עובר אחורה – כשהייתה הצעה לחזק את המערכת הציבורית על חשבון הפרטי, כי בסופו של דבר הפרטי יונק מהציבורי, הוא עמד כחומה בצורה ומנע את המהלך הזה.

ניצן הורוביץ: ואתם, באידיאולוגיה הימנית שלכם, גיביתם אותו.

ניצן הורוביץ: ולכן הגענו למצב שמערכת הבריאות הציבורית שלנו עומדת בחסר.

ניצן הורוביץ: אז מה הייתה התשובה בתקופה שלכם?

ניצן הורוביץ: שילכו לפרטי, שילכו לבית חולים פרטי.

ניצן הורוביץ: לי, אצלי - - -

דוד אמסלם: מי אמר את זה?

ניצן הורוביץ: אתם, במדיניות שלכם.

ניצן הורוביץ: אתם.

דוד אמסלם: אתה משקר.

דוד אמסלם: אנחנו - - -

ניצן הורוביץ: במשך 20 שנה תקציבים זרמו מהציבורי לפרטי.

דוד אמסלם: אתה שקרן.

דוד אמסלם: אנחנו אמרנו את זה?

ניצן הורוביץ: 20 שנה - -

דוד אמסלם: אנחנו העלינו את המחירים של מוצרי היסוד?

ניצן הורוביץ: - - לא הכשרתם רופאים.

דוד אמסלם: אנחנו העלינו את הקוקה קולה?

ניצן הורוביץ: שלחתם אותם ללמוד בחו"ל.

ניצן הורוביץ: לא הכשרתם אחיות.

דוד אמסלם: אנחנו העלינו?

דוד אמסלם: אנחנו עשינו את העניים יותר עניים?

דוד אמסלם: אנחנו?

ניצן הורוביץ: הפקרתם את מערכת הבריאות.

דוד אמסלם: הרי אתה בראשם, אתה - -

ניצן הורוביץ: אתם, בתפיסה הכלכלית שלכם - -

דוד אמסלם: - - אליטיסט, מתנשא, צפונבוני.

ניצן הורוביץ: - - אתם רוצים רק להיטיב עם מי שיש לו, אתם מתיימרים להיות - -

דוד אמסלם: אתה מדבר?

ניצן הורוביץ: - - מפלגה עממית - -

דוד אמסלם: לך תדאג לדארפורים, לך תדאג לטרנסג'נדרים.

ניצן הורוביץ: - - אתם מפלגה קפיטליסטית.

דוד אמסלם: זה מה שאתה דואג לו.

ניצן הורוביץ: אתם גם מודים בזה שאתם מפלגה קפיטליסטית.

דוד אמסלם: ממתי אתה דאגת לעם ישראל?

דוד אמסלם: ממתי?

ניצן הורוביץ: למה לא? אתה, יש לך ויכוח שאתם מפלגה קפיטליסטית?

דוד אמסלם: לא, תיתן להם - - - עוד 50 מיליון.

ניצן הורוביץ: מפלגה קפיטליסטית.

ניצן הורוביץ: קפיטליסטית, שאת כל התשובות היא רואה בהפרטה - -

קרן ברק: קפיטליסטית.

דוד אמסלם: אתה משקר.

ניצן הורוביץ: - - במעבר לפרטי, ברופא פרטי.

קרן ברק: מס על משקאות מתוקים זה שלך.

קרן ברק: מס על משקאות זה שלך.

דוד אמסלם: מה עשית?

דוד אמסלם: מה עשית?

ניצן הורוביץ: שמעתי.

ניצן הורוביץ: שמעתי.

קריאות: - - -

דוד אמסלם: תן לנו דבר אחד שעשית.

דוד אמסלם: חילקת מסכות.

ניצן הורוביץ: אני עכשיו למשל במשרד הבריאות - - -

קטי קטרין שטרית: הלוואי שהיה מחלק מסכות, גם מסכות לא מחלקים.

דוד אמסלם: אפילו בדיקות אנחנו קונים בעשרות אלפי שקלים.

קרן ברק: מס על משקאות מתוקים - - -

איתן גינזבורג: חברי הכנסת.

איתן גינזבורג: חברי הכנסת, די.

ניצן הורוביץ: בושה.

ניצן הורוביץ: בושה.

דוד אמסלם: במאות שקלים כל משפחה.

דוד אמסלם: לא מתבייש?

דוד אמסלם: אתה ובנט.

איתן גינזבורג: חברת הכנסת ברק.

קרן ברק: בדיקות שלא שוות כלום - - -

איתן גינזבורג: חבר הכנסת אמסלם.

דוד אמסלם: תתבייש.

איתן גינזבורג: חבר הכנסת אמסלם.

איתן גינזבורג: חברת הכנסת ברק, די.

ניצן הורוביץ: אבל דבר אחד ככה מעודד אותי.

דוד אמסלם: תעשיית שקרים.

ניצן הורוביץ: ככל שאני שומע את הצעקות שלכם - -

דוד אמסלם: לא מתבייש.

ניצן הורוביץ: - - רק מתחזקת ההכרה שלי כמה טוב שאנחנו - -

דוד אמסלם: מתחזקת.

דוד אמסלם: אנחנו - - -

ניצן הורוביץ: - - נמצאים כאן ולא אתה.

דוד אמסלם: תספר, תספר, כן.

ניצן הורוביץ: ולא אתם עם המדיניות ההרסנית שלכם.

דוד אמסלם: תספר, תעשה ככה, כן.

ניצן הורוביץ: כן.

ניצן הורוביץ: עם הכרסום במדיניות הציבורית.

דוד אמסלם: כן.

דוד אמסלם: תמשיך, תמשיך.

ניצן הורוביץ: את, חברת הכנסת שטרית, חשובה לך בריאות הנפש.

ניצן הורוביץ: מה ממשלות הליכוד במשך עשרות שנים עשו בבריאות הנפש?

דוד אמסלם: עד שלא באת - -

ניצן הורוביץ: אפס.

ניצן הורוביץ: כלום.

דוד אמסלם: - - לא היה בית חולים אחד בארץ.

ניצן הורוביץ: תתביישו לכם.

דוד אמסלם: אתה בנית את הכול.

קטי קטרין שטרית: - - -

ניצן הורוביץ: למה?

ניצן הורוביץ: בריאות הנפש, בריאות הנפש זה לא לבתי חולים פרטיים כמו שאתם אוהבים.

דוד אמסלם: - - - שבעה חודשים בנית את מערכת הבריאות במדינת ישראל, אתה.

ניצן הורוביץ: בריאות הנפש זה רק לציבורי.

קטי קטרין שטרית: - - -

דוד אמסלם: דאגת לטרנסג'נדרים - - -

ניצן הורוביץ: אתם רק רוצים להיטיב עם המקושרים, עם בעלי ההון - -

קטי קטרין שטרית: מה עם הרשות הלאומית למניעת אובדנות?

קטי קטרין שטרית: - - -

ניצן הורוביץ: - - עם אלה שביבי עשה להם את כל הקומבינות האלה שעכשיו הוא עומד עליהן לדין, על שוחד.

קרן ברק: ניצן - - -

קריאות: - - -

ניצן הורוביץ: זאת המדיניות שלכם.

ניצן הורוביץ: חבורת חצופים.

קרן ברק: אנחנו?

קטי קטרין שטרית: - - - זה תקוע אצלך - - -

ניצן הורוביץ: כלום לא עשיתם.

ניצן הורוביץ: כלום.

קרן ברק: מס על משקאות מתוקים, מס על חד-פעמי, הכול באצטלה של - - -

ניצן הורוביץ: אנחנו, לעומתכם, אצלנו אין אינטרסים.

דוד אמסלם: מס על הכול הטלתם.

דוד אמסלם: על מעונות יום למסכנים.

ניצן הורוביץ: אין אינטרסים זרים.

דוד אמסלם: זה מה שאתם עושים.

דוד אמסלם: לחתולים נתתם.

ניצן הורוביץ: הינה אנחנו ממשלה בלי מפלגות חרדיות - -

קרן ברק: אפילו סגר לא היה לך אומץ - - -

ניצן הורוביץ: - - ולמרות זאת, אתמול – פיצויים למשפחות מירון, שאתם לא נתתם.

קרן ברק: לא היה לך אומץ לשים סגר כדי לא לפצות את העסקים הקטנים.

ניצן הורוביץ: בממשלה שלכם.

דוד אמסלם: לא מתבייש.

דוד אמסלם: אפילו לעסקים הקטנים אתם - - -

קרן ברק: לא היה לכם אומץ להגיד "יש סגר" כדי לפצות את העסקים הקטנים.

קרן ברק: כלום לא עשיתם.

איתן גינזבורג: חברי הכנסת.

ניצן הורוביץ: אנחנו, בניגוד אליכם - -

קרן ברק: יוקר המחיה הולך ומטפס בגלל כל מה שאתם עושים.

קריאות: - - -

דוד אמסלם: - - - מה עשיתם - - -

ניצן הורוביץ: - - לא היינו צריכים מפלגות של עסקנים, מפלגות של עסקנים, כדי לתת פיצוי לנפגעי האסון במירון - -

קטי קטרין שטרית: בהתנשאות שלו הוא פונה - - -

ניצן הורוביץ: - - שהתרחש בתקופת שלטונכם.

קריאות: - - -

קרן ברק: - - - מי הציבור חושב שמתנשא?

ניצן הורוביץ: קשה לכם לשמוע את זה.

ניצן הורוביץ: קשה לכם לשמוע, כן.

קריאות: - - -

דוד אמסלם: הבדיקות, מאות שקלים בחודש.

דוד אמסלם: אתה לא מתבייש?

איתן גינזבורג: חברי הכנסת, די.

איתן גינזבורג: חברת הכנסת ברק, מספיק.

איתן גינזבורג: חבר הכנסת אמסלם, די.

קרן ברק: בדיקות שלא שוות כלום.

איתן גינזבורג: חברת הכנסת ברק, די.

קרן ברק: - - -

איתן גינזבורג: חברת הכנסת ברק, אי-אפשר לנהל ככה.

ניצן הורוביץ: לא את ליצמן ולא את דרעי המושחת, אנחנו לא צריכים אותם בשביל לתת יחס הוגן לכל חלקי האוכלוסייה.

דוד אמסלם: תמשיך.

דוד אמסלם: אתה בדיחה.

דוד אמסלם: תמשיך, תמשיך - - -

קריאות: - - -

ניצן הורוביץ: ועובדה, שאתמול הממשלה החליטה על פיצוי למשפחות מירון בגובה של חצי מיליון שקל לכל משפחה - -

דוד אמסלם: תודה רבה - - -

ניצן הורוביץ: - - בלי לחכות לך.

קריאות: - - -

ניצן הורוביץ: בלי לחכות לך ולטובות שלכם.

קריאות: - - -

קטי קטרין שטרית: - - - שבעה חודשים - - -

ניצן הורוביץ: חבורת צבועים.

ניצן הורוביץ: חבורת צבועים ונקלים.

דוד אמסלם: תודה רבה.

דוד אמסלם: תודה רבה.

דוד אמסלם: כל הכבוד.

קטי קטרין שטרית: שבעה חודשים - - -

דוד אמסלם: זה מה שעשיתם שבעה חודשים.

ניצן הורוביץ: אבל הציבור, הציבור רואה - -

קטי קטרין שטרית: - - -

איתן גינזבורג: חברת הכנסת שטרית.

ניצן הורוביץ: - - והציבור ישפוט.

דוד אמסלם: הגדלתם את הפנסיות לצה"ל, הכול עשיתם - - -

איתן גינזבורג: חבר הכנסת אמסלם, די.

דוד אמסלם: - - -

קטי קטרין שטרית: הציבור - - -

איתן גינזבורג: חבר הכנסת אמסלם, אבל למה אתם לא יכולים להתאפק שנייה?

ניצן הורוביץ: אבל זה מתסכל, אני יודע, הייתי במצב הזה.

דוד אמסלם: אני שומע את השטויות - - -

איתן גינזבורג: בסדר, אתה שומע, וזו זכותו לומר אותם.

ניצן הורוביץ: זה קשה.

דוד אמסלם: - - -

איתן גינזבורג: אז אפשר לשמוע.

איתן גינזבורג: אפשר לקרוא הערה בקריאת ביניים, אבל אי-אפשר לא לאפשר לדבר.

ניצן הורוביץ: הוא היה שר, עכשיו הוא יושב בספסלים האחוריים - -

דוד אמסלם: אתה מבין?

דוד אמסלם: אתה מבין איך הוא מדבר?

ניצן הורוביץ: - - וזה קשה.

דוד אמסלם: כל מילה שלו שקר.

ניצן הורוביץ: פתאום אין נהג, אין לשכה, אין משרד.

דוד אמסלם: אני שמעתי אותו שנה שלמה פה.

איתן גינזבורג: חבר הכנסת אמסלם.

ניצן הורוביץ: ממש רחמונס, הדמעות חונקות את גרוני.

קטי קטרין שטרית: עד מתי תגידו - - -

ניצן הורוביץ: תשתדל, תתרגל, תשב שם עוד הרבה.

איתן גינזבורג: חברת הכנסת שטרית.

איתן גינזבורג: חברת הכנסת שטרית, די.

קטי קטרין שטרית: תגיד מה אתם עושים.

איתן גינזבורג: חברת הכנסת שטרית, אז מה?

איתן גינזבורג: למה שיגיד?

איתן גינזבורג: את תכף תעלי פה ותדברי ותגידי מה שאת רוצה.

איתן גינזבורג: למה שהוא יגיד מה שאת רוצה להגיד?

קטי קטרין שטרית: לא - - -

איתן גינזבורג: אולי תיתני לו לומר את מה שהוא רוצה להגיד?

דוד אמסלם: - - -

איתן גינזבורג: אדוני חבר הכנסת אמסלם, די.

ניצן הורוביץ: אני מסיים.

איתן גינזבורג: תנו לו לסיים את הדברים.

דוד אמסלם: הנדוס התודעה והשקרים - - -

ניצן הורוביץ: אני מסיים.

ניצן הורוביץ: כמו שאמרנו - - -

איתן גינזבורג: בסדר, חבר הכנסת אמסלם, אבל תנו לאנשים לדבר.

איתן גינזבורג: אי-אפשר ככה.

ניצן הורוביץ: כמו שאמרנו, עברנו בצורה מוצלחת - -

דוד אמסלם: - - - שבעה חודשים - - -

איתן גינזבורג: אדוני השר, בבקשה.

ניצן הורוביץ: - - את גל הדלתא.

דוד אמסלם: לפני שהוא בא, לא ידענו מה זה זריקות, מה זה חיסונים - -

ניצן הורוביץ: נעבור – ואנחנו כבר רואים את זה – גם את גל האומיקרון.

דוד אמסלם: - - לא ידענו מה זה קורונה.

דוד אמסלם: הוא הציל את עם ישראל.

ניצן הורוביץ: גם את גל האומיקרון.

ניצן הורוביץ: אתה תמשיך מה שנקרא לצעוק ולצרוח, ואנחנו נעשה את מה שאנחנו צריכים לעשות.

דוד אמסלם: אתה חושב שבחוץ אנשים לא יודעים שאתה משקר.

ניצן הורוביץ: זה הכול.

ניצן הורוביץ: תודה רבה.

דוד אמסלם: אתה חושב שרק אני צורח פה.

איתן גינזבורג: תודה רבה לשר הבריאות ניצן הורוביץ.

דוד אמסלם: לך לשוק, לך לשוק מחנה יהודה, תשמע את האנשים, מה אומרים עליך.

איתן גינזבורג: ההצעה הבאה - -

דוד אמסלם: כן, כן.

דוד אמסלם: נו, שים מסכה.

דוד אמסלם: צא החוצה.

איתן גינזבורג: - - של סיעת ש"ס.

איתן גינזבורג: ינמק את ההצעה חבר הכנסת יעקב מרגי, בבקשה.

דוד אמסלם: דרך אגב, רק היום 83,000 מאומתים עד עכשיו.

דוד אמסלם: שר הבריאות.

קטי קטרין שטרית: 100 מתים בשבוע.

דוד אמסלם: שר הבריאות, ספרת לנו את המתים, אתה זוכר?

דוד אמסלם: אמרת שאנחנו מדביקים אותם בלילות.

איתן גינזבורג: בבקשה, אדוני, עשר דקות לרשותך.

יעקב מרגי: אדוני היושב-ראש, חבריי חברי הכנסת, מכובדי השר, אני ברשותכם אנמק את הצעת האי-אמון שהגישה סיעת ש"ס.

יעקב מרגי: הצעת האי-אמון עוסקת בפגיעה אנושה בחלשים, בגל ההתייקרויות ההולך ומתפשט כמעט בכל תחום שנוגע בחיינו בכלל, ובחיי השכבות החלשות, המוחלשות, בפרט, מאז שמדינת היהודים – שמע, דודי – מאז שמדינת היהודים יוסדה מחדש לפני כשמונה חודשים בכפר המכביה – לא בבאזל.

יעקב מרגי: למה אני מגיע לתובנה הזאת?

יעקב מרגי: כי כשאני שומע חלק מחברי הכנסת החדשים, שמדברים ביהירות – עליהם רובי ריבלין היה אומר: חדשים מקרוב באו.

יעקב מרגי: כאילו לא הייתה פה מדינה.

יעקב מרגי: כאילו עד לפני תשעה חודשים היה פה חור שחור.

יעקב מרגי: והינה קרה המפץ הגדול והוקמה הממשלה הזו.

יעקב מרגי: אז קצת צניעות אני מבקש מהחברים – להזכיר להם.

יעקב מרגי: באתי לומר היום שהדבר היחיד שניתן לייחס ממשלה הזו מאז הקמתה – מילה אחת: כישלון.

יעקב מרגי: במשפט: כישלון אחד גדול.

יעקב מרגי: בכל תחום.

יעקב מרגי: וגל ההתייקרויות האגרסיבי, שאין לו אח ורע והוא בממדים האלה ללא סיבה מוצדקת, גל התייקרויות שאין לו הצדקה; ממשלה שחרתה על דגלה שינוי לא נקטה ולא נוקטת שום צעד לבלימת גל ההתייקרויות או השפעה כלשהי על מיתון ההתייקרויות.

יעקב מרגי: במה הם מתהדרים?

יעקב מרגי: הם העבירו בחוק ההסדרים את הרפורמה ברגולציה.

יעקב מרגי: הקלו ברגולציה.

יעקב מרגי: אבל נותנים רוח גבית לגל ההתייקרויות.

יעקב מרגי: שום צעד לבלימת גל ההתייקרויות או השפעה כלשהי על מיתון ההתייקרויות.

יעקב מרגי: אתם יודעים מה?

יעקב מרגי: עזבו צעדי בלימה.

יעקב מרגי: אפילו בדיקה מהותית, משמעותית – הייתי מכבד ואומר:

יעקב מרגי: אם בדקו ונוכחו לדעת שאין סיבה או שיש סיבה, הייתי אומר: אכפת להם.

יעקב מרגי: בדקתם, ואין מה לעשות.

יעקב מרגי: אבל ממשלה שבעה, שמייצגת את החלק השבע בעם – אותה זה לא מעניין כלל ועיקר.

יעקב מרגי: זה לא נוגע בה.

יעקב מרגי: גל ההתייקרויות לא נוגע בממשלה הזו, אלא ההפך הוא הנכון.

יעקב מרגי: הממשלה הזו הטילה מיסים אין ספור; מיסים – זה שני עשורים האוצר לדורותיו התנגד ונמנע מלהעלות מיסים.

יעקב מרגי: והינה, אני מודיע לכם – דודי – אחד התנאים שלנו, של תנועת סיעת ש"ס, להיכנס לכל קואליציה: בחודש הראשון ביטול המיסים שהוטלו על ידי הממשלה הזו.

קרן ברק: למה אתה אומר דודי?

קרן ברק: אני צעקתי "מיסים".

דוד אמסלם: למה בחודש הראשון?

דוד אמסלם: בשבוע הראשון.

דוד אמסלם: ביום הראשון.

דוד אמסלם: אנחנו נעשה חוק, ותוך 24 שעות נגמור אותו.

דוד אמסלם: למה?

דוד אמסלם: הציבור לא יכול לשאת עוד יום אחד את מה שעשה הבולשביק.

יעקב מרגי: בלי זה ש"ס לא תהיה חברה בשום קואליציה.

יעקב מרגי: זה שני עשורים האוצר לדורותיו נמנע מלעשות זאת, מלהטיל מיסים.

יעקב מרגי: דווקא בתקופות משבר, משבר הקורונה, משקי הבית חווים קשיים כלכליים, גלי התייקרויות, והממשלה, במקום לפצות את האוכלוסיות הנפגעות, מטילה עליהן מיסים בצורה חזירית, דוחפת יד לכיסם של האזרחים כדי לממן גחמות פוליטיות של מרכיבי הממשלה.

יעקב מרגי: דודי, מדברים על מעמד הביניים.

יעקב מרגי: הממשלה הקודמת – אני, כיו"ר ועדת חינוך, עם הממשלה הקודמת, רק רפורמה אחת קטנה – הסדרה.

יעקב מרגי: של מה?

יעקב מרגי: של הצהרונים, סבסוד הצהרונים, מיליארד שקל בשנה.

יעקב מרגי: כמה היא חסכה לכל משק בית של מעמד הביניים?

יעקב מרגי: אבל את הממשלה הזו זה לא מעניין.

דוד אמסלם: ליברמן – הוא הולך רק על האוליגרכים והעשירים.

יעקב מרגי: בצורה חזירית.

דוד אמסלם: הוא החליט להביא משם עוד חצי מנדט או מנדט – זה מה שמעניין אותו.

יעקב מרגי: דוחפים יד לכיסם של האזרחים כדי לממן גחמות פוליטיות של מרכיבי הממשלה.

יעקב מרגי: יאמרו לנו באוצר שגל ההתייקרויות נובע מהקשר לשוק הבין-לאומי, ואני קובע קטגורית, בצורה מוכחת, שרק חלק קטן מההתייקרויות קשור לשוק הבין-לאומי.

יעקב מרגי: חלק קטן בלבד.

יעקב מרגי: רכבת ההתייקרויות, לצערי הרב, דוהרת כי הממשלה מעניקה לה רוח גבית.

יעקב מרגי: מעניקה רוח גבית ליבואנים, למונופולים, לרשתות השיווק השונות, שמפמפמות בוקר, צוהריים וערב בקמפיין מתוזמר, שהינה, התייקרות כזו ואחרת בדרך.

יעקב מרגי: גל ההתייקרויות – כאילו זו גזרת גורל.

יעקב מרגי: אז יסבירו לנו איך יכול להיות – חברת הכנסת קרן ברק, אני רוצה להבין דבר אחד: אם גל ההתייקרויות קשור לשוק הבין-לאומי, וזו גזרת גורל, איך ינמקו את זה שכל הטייקונים, כל המונופולים, כל הרשתות הגדולות הגדילו את הרווחים שלהם בעשרות מונים?

דוד אמסלם: זה מה שהאוצר רוצה, שישלמו שם מס הכנסה.

יעקב מרגי: אכן כן.

יעקב מרגי: לכן איך יכול להיות שהמשק בקשיים, והרווח הנקי של הגופים הגדולים במשק הולך וגדל בשיעורים גדולים ורבים בצורה חזירית?

יעקב מרגי: ללא רוח גבית של הממשלה רכבת ההתייקרויות לא הייתה ממשיכה לדהור.

יעקב מרגי: הדלק התייקר, החד-פעמי התייקר, מוצרי הצריכה התייקרו, ואפילו מי עדן התייקרו, המים המינרליים.

דוד אמסלם: 11 ש"ח לבקבוק קולה.

דוד אמסלם: אפילו בשבת אנשים לא יכולים לשתות את זה.

דוד אמסלם: בושה וחרפה.

דוד אמסלם: לא מתבייש.

יעקב מרגי: הארנונה מתייקרת.

יעקב מרגי: המשקאות הממותקים התייקרו ב-35%.

יעקב מרגי: החשמל מתייקר.

דוד אמסלם: עוד מעט יחלקו לנו ואוצ'רים להקצבות.

דוד אמסלם: לא הכנתם את הוואוצ'רים של שנות השישים?

יעקב מרגי: יבואן אחד ריכוזי ומרכזי הודיע על גל התייקרויות.

יעקב מרגי: מכירים את שסטוביץ?

יעקב מרגי: מכירים את דיפלומט?

יעקב מרגי: אלה מונופולים.

יעקב מרגי: אז הוא לבד מייקר – תראו מה יבואן אחד הולך לייקר בזמן הקרוב.

יעקב מרגי: הוא מייקר את הפסטות, את הרטבים; מוצרי המאסטר-שף זה גם שלו, כל הסריה; מוצרי הטונה; מוצרי הטואלטיקה; הטואלטיקה מתחום ההיגיינה והטואלטיקה מתחום הטיפוח.

יעקב מרגי: גם זה.

דוד אמסלם: הסיגרים עולים – הסיגרים?

דוד אמסלם: זה לא עולה.

יעקב מרגי: אני לא יודע איך זה נראה, לכן לא יודע.

יעקב מרגי: לא בדקתי.

דוד אמסלם: לא עולה.

דוד אמסלם: אל תדאג.

דוד אמסלם: הקוויאר לא עולה.

יעקב מרגי: ואני קורא שבזמן שהמשק נמצא בכאוס כזה וגל ההתייקרויות הולך ודוהר – אני שואל: האם זה לא המקום לבדוק את המונופולים הגדולים?

יעקב מרגי: זה לא הזמן לפרק את המונופולים?

יעקב מרגי: זה לא הזמן לטפל בהם?

יעקב מרגי: זה לא הזמן שמישהו באוצר או בממשלה יתעורר?

יעקב מרגי: עד כמה האזרח הקטן ישמש את הממשלה הזו כפרה הנחלבת יום-יום, שעה-שעה?

יעקב מרגי: ברירת מחדל הכי קלה: דחוף יד לכיס של האזרח במקום להתמודד.

יעקב מרגי: וכל זה כדי לממן את הגחמות הפוליטיות של הממשלה הזו.

יעקב מרגי: רבותיי, עוד לא נגענו במחדליה של הממשלה הנוכחית בתחום הקורונה.

יעקב מרגי: הם תכננו חיסון עדר תוך שבועיים – לא הלך להם.

יעקב מרגי: חודש – וזה לא יהיה.

יעקב מרגי: ואני רוצה לומר: אף אחד לא בדק; כולם חושבים שהקורונה פוגעת פעם אחת.

יעקב מרגי: רבותיי, האומיקרון לא פוגע פעם אחת; האומיקרון לא מחסן את הנפגע.

יעקב מרגי: יש כבר עדויות ויש גם מקרים שלא מספרים לכם עליהם, של פעם שנייה אומיקרון בתוך חודש.

יעקב מרגי: יש אזרחים שנדבקו באומיקרון פעם שנייה, ומישהו פה מהמר על הבריאות שלנו.

יעקב מרגי: מישהו פה חונק את בתי החולים.

יעקב מרגי: רבותיי, מי שמבקר בבתי החולים - - -

דוד אמסלם: מרגי, אחרי החיסון רביעי – שבוע וחצי אחרי.

דוד אמסלם: הם מפקירים את הציבור.

דוד אמסלם: לא אכפת להם מכלום.

יעקב מרגי: אין להם אחריות.

דוד אמסלם: דרך אגב, לא עושים כלום.

יעקב מרגי: העיקר ייסדנו את מדינת היהודים מחדש בכפר המכביה לפני שמונה חודשים.

יעקב מרגי: זה העיקר.

יעקב מרגי: על המזבח הזה אנחנו נקדש כל גחמה.

יעקב מרגי: ואני אומר, רבותיי, אני חוזר לגל ההתייקרויות: גל ההתייקרויות, כפי שקורה היום, הוא לא גזרת גורל.

יעקב מרגי: אם נבודד את העלויות הכלל-עולמיות, נראה ונוודא ונוכיח לכולם שאין הצדקה לחזירות, לגל התייקרויות בשיעורים גבוהים יתר על המידה.

יעקב מרגי: והממשלה לא פוצה פה בנושא הזה; זה מה שמקומם.

יעקב מרגי: זאת אומרת, יש כאן רוח גבית.

יעקב מרגי: הכוחות הגדולים במשק מתזמרים לנו קמפיינים של התייקרויות צפויות.

יעקב מרגי: הם מכינים את הקרקע, מכינים תיאומי מחירים בצורה של קמפיין תקשורתי.

צבי האוזר: משפט אחרון.

יעקב מרגי: רק על הקטע הזה – אני מסיים, אדוני – אני קורא לכולם להביע אי-אמון בממשלה, לפחות על גל ההתייקרויות שפוגע בכל משק בית ומנטרל את התרומה של הממשלה הקודמת להוזלת יוקר המחיה ולשיפור מעמדם של מעמד הביניים.

צבי האוזר: תודה רבה לחבר הכנסת מרגי.

צבי האוזר: יעלה וישיב השר חמד עמאר.

חמד עמאר: אדוני היושב-ראש, חבריי חברי הכנסת, חבר הכנסת יעקב מרגי, שמעתי כל מילה שאמרת, הקשבתי לנאום שלך, ואני אומר לך: אנחנו יודעים ומבינים בכל עליית המחירים שיש היום במדינת ישראל.

חמד עמאר: אני רוצה להגיד לך, בוא לא נשכח – אתה חבר כנסת ותיק וגם היית שר – מדינת ישראל היא חלק מהכלכלה עולמית, אם אני לא טועה.

יעקב מרגי: אמרתי.

חמד עמאר: אנחנו חלק מהכלכלה העולמית.

חמד עמאר: בוא, אני אגיד לך, רק בארצות הברית הייתה אינפלציה של 8%, ארצות הברית של אמריקה.

חמד עמאר: גרמניה – 5.3%.

חמד עמאר: אצלנו – 2.8%, פחות מבשאר המדינות.

חמד עמאר: עליית הדלק, האם יש לנו כל כך הרבה נפט במדינת ישראל?

חמד עמאר: אתה יודע שאין לנו.

חמד עמאר: כמה הייתה עליית הדלק בעולם?

חמד עמאר: 57% עלייה במחירי הדלק בעולם – זה לא אצלנו, זה בעולם.

חמד עמאר: כמה הייתה עליית המזון בעולם?

חמד עמאר: 1.2%, עליית מחירי המזון בעולם.

חמד עמאר: אנחנו חלק מהכלכלה העולמית, אבל עם כל זה אנחנו עושים כמה וכמה מהלכים ואנחנו לא יושבים בצד.

חמד עמאר: בחוק ההסדרים שהעברנו לא מזמן העברנו רפורמות מרחיקות לכת ביבוא, ואתה יודע את זה.

חמד עמאר: אף ממשלה לא עשתה את זה.

חמד עמאר: וזה לא היה קל.

חמד עמאר: הבאנו חוק הסדרים שאף אחד לא האמין שזה יעבור, וזה עבר.

דוד אמסלם: מה, מה, מה הקשקוש הזה?

חמד עמאר: וזה הוביל וזה יוביל להוזלת מחירים.

דוד אמסלם: בגלל זה העליתם את המחיר של הקולה - -

חמד עמאר: וזה יוביל להוזלת מחירים, היבוא המקביל.

דוד אמסלם: - - העליתם את החד-פעמי?

חמד עמאר: לעבור להצהרה, לקחת את מה שבארצות הברית - -

דוד אמסלם: העליתם את הכול.

חמד עמאר: - - את מה שבמדינות מתפתחות - -

דוד אמסלם: בגלל זה הבאתם את הנורבגים?

חמד עמאר: - - ולייבא את זה לארץ.

קרן ברק: - - -

חמד עמאר: אני אומר לך שתהיה הורדה במחירי - - -

קרן ברק: - - - חשמל.

חמד עמאר: חבר הכנסת דודי אמסלם - -

דוד אמסלם: מה אתה - - -

קרן ברק: אגרת גודש.

חמד עמאר: - - היום החלטתי לא להגיב לך.

דוד אמסלם: עזוב, נו.

חמד עמאר: אני החלטתי לא להגיב לך היום.

חמד עמאר: אני החלטתי לא להגיב, אני מתמקד - -

דוד אמסלם: עזוב - - -

חמד עמאר: - - בחבר הכנסת מרגי - -

דוד אמסלם: דבר על - - -

חמד עמאר: - - אנחנו מעריכים אחד את השני, מכבדים אחד את השני, ואני מאוד מכבד אותו גם כיושב-ראש ועדת הכלכלה לשעבר.

חמד עמאר: הייתי גם חבר שם, וגם ראיתי איך הוא ניהל את זה.

חמד עמאר: אני גם מכיר אותו כשר.

חמד עמאר: אנחנו מכירים הרבה שנים.

חמד עמאר: אני אומר לך שהמהלכים שעשינו יביאו בסופו של דבר להורדת המחירים במדינת ישראל, ואנחנו נביא להורדת מחיר.

חמד עמאר: דיברתם על כל הנושא של הבריאות - -

קרן ברק: מחירי הדיור - - -

חמד עמאר: - - רק השבוע, רק השבוע אישרנו 2.8 מיליארד שקל - -

אוריאל בוסו: כבוד השר, עד שתטפלו, החולה ימות - - - החולה ימות.

חמד עמאר: - - למערכת הבריאות.

חמד עמאר: הוספנו לבסיס התקציב 2 מיליארד שקל למערכת הבריאות.

חמד עמאר: אנחנו לא מפקירים את מערכת הבריאות.

חמד עמאר: כל ילד יקבל בדיקת אנטיגן בבית, חינם, על חשבון המדינה.

חמד עמאר: העברנו לכל משפחה חמש בדיקות עבור כל ילד, חינם.

חמד עמאר: אנחנו עושים את כל המהלכים כממשלה, ואני אומר לך, בסופו של דבר אני נמצא במשרד האוצר.

דוד אמסלם: חינם?

דוד אמסלם: תודה רבה, תודה רבה, אדוני השר.

חמד עמאר: כל יום שלישי ב-07:30 אנחנו פותחים את ישיבת ההנהלה בבדיקה של יוקר המחיה.

דוד אמסלם: כל הכבוד.

דוד אמסלם: חילקתם חיסונים חינם?

חמד עמאר: אנחנו בודקים את כל המוצרים – מי עדן, שדיברת עליהם, אנחנו יודעים, ואני יודע כמה עלה מי עדן, - -

דוד אמסלם: - - - חינם?

דוד אמסלם: כל הכבוד.

חמד עמאר: - - זה לא מוצדק, זה לא מוצדק.

דוד אמסלם: - - -

חמד עמאר: אנחנו עושים את הכול על מנת להוזיל את זה, ואנחנו נוזיל את זה.

דוד אמסלם: תספר לחבר'ה בשפרעם.

דוד אמסלם: תספר להם למה הקולה עלתה, ספר להם למה השתייה עלתה, למה הדיאט עלה.

חמד עמאר: אנחנו יודעים כל דבר, אנחנו יודעים את מחירי הדיור.

צבי האוזר: חבר הכנסת אמסלם, תאפשר למשיב להשיב למנמק.

חמד עמאר: אני החלטתי לא להתייחס.

צבי האוזר: הבנתי.

חמד עמאר: הוא יכול לדבר, אני לא שומע.

דוד אמסלם: - - - לקנות שתייה.

חמד עמאר: אני באוזן ימין לא שומע.

דוד אמסלם: ודאי שאתה לא שומע, עברת לאוזן שמאל.

חמד עמאר: חבר הכנסת דודי אמסלם, החלטתי היום לא להתייחס להערות שלך.

דוד אמסלם: אתם מזמן בשמאל עמוק.

חמד עמאר: אני מתמקד בחברי חבר הכנסת יעקב מרגי, שאני מאוד מכבד.

חמד עמאר: אני עונה לו תשובות ברורות, ואתייחס גם לעניין מחירי הדיור, מי צריך לשלם על עליית מחירי הדיור.

חמד עמאר: גם על זה אני - - -

דוד אמסלם: ספר לחבר'ה בשפרעם - -

חמד עמאר: אנחנו כל יום שלישי בבוקר - -

דוד אמסלם: - - למה בשבת אי-אפשר כבר לקנות פחיות.

חמד עמאר: - - -כל יום שלישי בבוקר, ב-07:30.

חמד עמאר: תאמין לי, אף אחד לא מאחר, 07:30 זה 07:30, דבר ראשון שאנחנו מעלים זה המחירים, יוקר המחיה במדינת ישראל.

חמד עמאר: בודקים מוצר-מוצר ועובדים על הנושא, גם במחירי הדיור.

חמד עמאר: יום-יום אנחנו בודקים את זה.

חמד עמאר: אני רוצה להגיד לך על מחירי הדיור: יצאו לשיווק בשנת – אתן לך נתון מדויק כדי שלא אבלבל אותך, אני מקווה שהבאתי את הנתון הזה איתי על מחירי הדיור; הוא לא איתי.

חמד עמאר: יצאו לשיווק השנה יותר מ-100,000, כאשר ב-2020 וב-2019 לא הגענו ל-60,000.

חמד עמאר: תראה את ההבדל.

חמד עמאר: ברגע שאין כל כך הרבה היצע – המחיר יעלה.

חמד עמאר: אנחנו מגדילים את ההיצע, אנחנו נביא להורדת המחירים בנושא של הדיור.

חמד עמאר: אלה דברים שעל סדר-יומנו, כל יום אנחנו דנים.

חמד עמאר: השבוע ומחר, אני מקווה שהיום, נאשר את הנושא של הבידוד לעצמאים.

חמד עמאר: אני חושב שהנושא הזה חשוב מאוד לנו, כולנו, לתת לעצמאים.

חמד עמאר: אני מקווה שגם האופוזיציה תצביע עם החוק הזה, ימי בידוד לעצמאים.

חמד עמאר: אנחנו עושים את זה רטרו, מיולי, ואנחנו העלינו את היום.

חמד עמאר: העברנו בקריאה ראשונה 430 שקלים ליום.

חמד עמאר: אנחנו נותנים ארבעה ימים, והעלינו את זה ל-570 שקלים, זה עלות של 400 מיליון שקל לקופת המדינה, אבל אנחנו מחויבים לעצמאים.

חמד עמאר: מחר אנחנו יושבים על עוד חבילה לעצמאים בישיבת הנהלה.

חמד עמאר: אנחנו נפרסם את זה, אנחנו נגיד בדיוק מה אנחנו עושים.

חמד עמאר: הוצאנו מתווה לתרבות, בסביבות 148 מיליון שקל לפצות בנושא של התרבות.

חמד עמאר: בנושא של התיירות, יש מתווה לתיירות, יש מתווה לתעופה.

חמד עמאר: אנחנו מטפלים בכל הנושאים - - - ואמרנו משפט מאוד חשוב: לא נפקיר אף אחד במדינת ישראל.

חמד עמאר: גם את העצמאים לא נפקיר, לא נפקיר אף אחד.

חמד עמאר: ואני מבטיח לך, חבר הכנסת מרגי, כל אזרח במדינת ישראל ירגיש את הורדת המחירים ואנחנו נעשה את זה כממשלה.

חמד עמאר: אני מאוד מודה לך על ההצעה שלך ועל הנאום שלך, תודה רבה.

צבי האוזר: תודה רבה לשר חמד עמאר, ואנחנו נתחיל דיון סיעתי משולב על שתי ההצעות.

צבי האוזר: תעלה ותבוא, בשם סיעת הליכוד, חברת הכנסת קטי קטרין שטרית.

צבי האוזר: בבקשה, שלוש דקות.

קטי קטרין שטרית: אדוני היושב-ראש, כנסת נכבדה, ביום 30 במרץ 2021 התפרסמה באתר וואלה ידיעה בדבר דוח שהוכן והושלם וטרם פורסם על ידי משרד הבריאות.

קטי קטרין שטרית: הדוח בחן וקבע את מעורבותם של צוותי הרפואה בפרשת ילדי תימן, המזרח והבלקן בהפעלת לחץ על הורי התינוקות למוסרם לאימוץ למרות אי-ידיעת עברית והבנת המשמעות ובהעברת התינוקות לידי הורים מאמצים.

קטי קטרין שטרית: מהפרסום עלה כי הוועדה, בראשות המשנה לשעבר פרופ' איתמר גרוטו, גיבשה דוח, שטרם פורסם למרות שעברה יותר משנה מאז שהושלם, וכיום מועבר הדוח לצוות מחקר חדש בראשותה של פרופ' שוורץ, חוקרת היסטוריה רפואית.

קטי קטרין שטרית: לצערי, גב' שוורץ גיבשה בעבר, בשנת 2012, את מסקנותיה, וכבר אז דחתה את הטענות בדבר ההתייחסות הגזענית לעולים.

קטי קטרין שטרית: לדעתי, אם השר חושב שצריך בחינה מחדש, צריך למסור זאת לצוות שאין לו דעות קדומות בעניין.

קטי קטרין שטרית: חברת הכנסת לשעבר נורית קורן נשאה את הדגל הזה כל תקופת כהונתה בכנסת העשרים.

קטי קטרין שטרית: היא פעלה יחד עם בנימין נתניהו, ראש הממשלה לשעבר, להסיר את החיסיון של 70 שנה על חומרי החקירה של ועדת החקירה הממלכתית כהן-קדמי, הקימה את הוועדה הפרלמנטרית המיוחדת לפרשת היעלמותם של ילדי תימן, המזרח והבלקן, וחוקקה חוקים לחקר האמת בפרשה.

קטי קטרין שטרית: לצערנו, הוועדה לא הוקמה מחדש.

קטי קטרין שטרית: כבר אז, ביוני 2017, נחשפו חלק מהמסמכים, שבהם צוותים רפואיים, אחיות – אימתו את התנהלותם הגזענית.

קטי קטרין שטרית: המסמכים האלה נמצאים בארכיון המדינה.

קטי קטרין שטרית: המסמכים הם אי-רישום שמות המשפחה או שיבוש השמות של הילדים שהגיעו לבתי החולים; אשפוז הילדים ללא ידיעת ההורים ואשפוז בבתי חולים מרוחקים ממקום מגוריהם; מעורבות אקטיבית של צוותי הרפואה והפעלת לחץ מסיבי על הורי התינוקות למוסרם לאימוץ מתוך מניעים אפלים של גזענות ואפליה; ביצוע טיפולים שאינם נחוצים לילדים הללו, טיפולים שגרמו לחלק מהם גם למותם וביצוע נתיחות גופות עד שלא נשאר מה לקבור – היה מי שקרא לשאריות האלה "פסולת ביולוגית; שימוש בילדים למחקרים רפואיים מבלי לקבל את הסכמת ההורים.

קטי קטרין שטרית: זו גזענות לשמה.

קטי קטרין שטרית: הדברים החמורים האלה, צריך לפרסם אותם במהירות ולהפסיק את סבלן של המשפחות, שעד היום מחכות לתשובות - -

צבי האוזר: משפט אחרון.

קטי קטרין שטרית: - - ולאפשר לאימהות שהגיעו ללידה בבתי החולים לבדוק מה קרה עם יקיריהן.

קטי קטרין שטרית: ואני פונה מכאן לשר ניצן הורוביץ, שהיה עד לפני כמה דקות כאן, כיושב-ראש מפלגת מרצ, אשר חרתה על דגלה מאבק לזכויות אדם ושוויון.

קטי קטרין שטרית: לעניות דעתי, הגיעה העת לעשות היסטוריה.

קטי קטרין שטרית: אחרי סבל וכאב של למעלה מ-70 שנה של המשפחות זכותן לדעת את האמת לאמיתה בפרשה הכאובה, לפרסם מיידית את הדוח, ולהקים גוף שיסייע למשפחות האלה לרדת לחקר האמת ולדעת מה עלה בגורל יקיריהן.

צבי האוזר: תודה רבה.

קטי קטרין שטרית: אני מבקשת בכל לשון של בקשה לפרסם מיידית את הדוח וגם להתנצל בפני אותן משפחות, הגיע הזמן שנגיד, די לסבלן של המשפחות.

קטי קטרין שטרית: הן סבלו מספיק.

קטי קטרין שטרית: ואני מאוד מקווה שזה ייעשה.

קטי קטרין שטרית: זה לא עניין של ימין ושמאל.

קטי קטרין שטרית: צריך לתת למשפחות האלה לדעת מה קרה ליקיריהן.

קטי קטרין שטרית: תודה רבה.

צבי האוזר: תודה רבה.

צבי האוזר: בשם סיעת ש"ס יעלה ויבוא חבר הכנסת אוריאל בוסו.

אוריאל בוסו: אדוני היושב-ראש, חבריי חברי הכנסת, משהו קורה כאן במדינה.

אוריאל בוסו: אני שומע אנשים ביום שישי – אני הולך לסופר ביום חמישי, ביום שישי, קניות לשבת, והשיח שם: משהו פה לא ברור, לא אמיתי.

אוריאל בוסו: הכול עלה.

אוריאל בוסו: זה פשוט לא ייאמן.

אוריאל בוסו: הכול עלה.

אוריאל בוסו: כל המוצרים זינקו.

אוריאל בוסו: אתה חושב פעמיים מה לקנות, אם לקנות.

אוריאל בוסו: מה הולך פה?

אוריאל בוסו: לא היה דבר כזה.

אוריאל בוסו: מה קרה בחודשים האחרונים פה במדינה?

אוריאל בוסו: משהו השתנה?

אוריאל בוסו: זה השיח הישראלי החדש בתקופה האחרונה במדינת ישראל, אדוני היושב-ראש.

אוריאל בוסו: באמת, מה קרה פה בחודשים האחרונים, מה השתנה?

אוריאל בוסו: לפחות לעזור לנו במימון החשמל כי באמת קר לנו – בוכה וזועקת אישה קשישה בכתבה ששודרה אמש – אף אחד לא שומע אותנו, אף אחד לא מקשיב לנו.

אוריאל בוסו: לאף אחד לא אכפת מכמה מאות זקנים וגלמודים, קשישים שרועדים מקור מקפיא בימים אלה, כן, גם ברגעים אלה.

אוריאל בוסו: העיתונאי יהודה שלזינגר כתב:

אוריאל בוסו: יש שר במשרד האוצר, יש שר נוסף במשרד האוצר, יש שרת הכלכלה, יש סגן שרת הכלכלה, יש שרה לשוויון חברתי וגמלאים, כמה עוד ג'ובים צריך למנות כדי שזקנים לא יקפאו מקור?

אוריאל בוסו: מבלי לדבר על עוד מאות תינוקות בהתיישבות הצעירה, שמסתובבים בבית עם מעילים, אדוני היושב-ראש, רועדים מקור, כי אין להם חשמל לחמם את הבית.

אוריאל בוסו: משהו קרה פה בחודשים האחרונים.

אוריאל בוסו: משהו השתנה.

אוריאל בוסו: אני שומע את השר חמד שאמר: אנחנו עוד נוזיל.

אוריאל בוסו: אדוני השר, אבל עד שאתה תגיע להוזלה החולה ימות.

אוריאל בוסו: מתי, אדוני שר האוצר, וכבוד שר החוץ, ראש הממשלה החלופי, הייתם בסופר?

אוריאל בוסו: מתי קניתם שמן פעם אחרונה?

אוריאל בוסו: בקבוק שמן, שהיה עולה 6.5 שקל, היום עולה 9, 10, 11 שקל.

אוריאל בוסו: זו כבר לא מחאת הקוטג', קוטג' זה לעשירים, זו מחאת השמן.

אוריאל בוסו: אמרתם שאתם רוצים לתת מס על שתייה מתוקה בשביל הבריאות, אז למה נתתם מס על זירו, על דיאט?

אוריאל בוסו: זה כבר לא לבריאות.

אוריאל בוסו: היום קוקה קולה זה לעשירים.

אוריאל בוסו: דודי, אתה רוצה לקנות פטל בבית, אתה יודע כמה עולה בקבוק פטל לילדים, לתת להם לשבת?

אוריאל בוסו: 50 שקל בקבוק פטל.

דוד אמסלם: הלכתי לקנות – 44 שקלים.

דוד אמסלם: לא להאמין.

דוד אמסלם: מיץ ענבים, הגדול.

דוד אמסלם: לא תאמין.

אוריאל בוסו: זה כבר לא קולה.

אוריאל בוסו: בקבוק של פטל עולה 50 שקל.

אוריאל בוסו: לשבת אין מה לתת.

צבי האוזר: משפט אחרון.

דוד אמסלם: שישייה של קוקה קולה – 60 שקלים, לא מתבייש.

אוריאל בוסו: התאגדו פה אנשים והחליטו לשבת על הגה המדינה בלי ידע, בלי ניסיון, בלי תוכנית עבודה, בלי אחריות, בלי משמעת, בלי אחידות, בלי תמימות דעים, בלי מנהיג, בלי דעת, בלי תבונה.

אוריאל בוסו: אנחנו מתחייבים לכולם, כשתנועת ש"ס תחזור לממשלה, כמה שיותר מהר - -

דוד אמסלם: ביום הראשון, ביום הראשון.

אוריאל בוסו: - - זה הדבר הראשון שנעשה, להוזיל, ולהחזיר לאנשים את הכבוד שיוכלו לקנות אוכל פשוט במכולת.

אוריאל בוסו: תודה רבה.

צבי האוזר: תודה רבה.

צבי האוזר: בשם סיעת כחול לבן חבר כנסת אלון טל.

צבי האוזר: שלוש דקות.

צבי האוזר: בבקשה, אדוני.

אלון טל: אדוני היושב-ראש, כנסת נכבדה, הצעת האי-אמון היום קוראת תיגר נגד התייקרות חסרת תקדים לכאורה, ואני משיב: האומנם?

אלון טל: חבל שחבריי ביהדות התורה וש"ס לא טרחו להיכנס לאתר האינטרנט של הלשכה המרכזית לסטטיסטיקה לפני שהגישו את הצעת האי-אמון.

אלון טל: אם היו עושים זאת, ודאי היו רואים שלפני כשבוע, ב-14 בינואר, הלמ"ס פרסם את מדד המחירים לצרכן לשנת 2021.

אלון טל: המדד בישראל עלה ב-2.8% בלבד.

אלון טל: חברות וחברים, השאלה הראשונה שאנו חייבים לשאול היא האם זה אחוז גבוה.

אלון טל: כדי לתת תשובה רצוי להשוות למדינות אחרות, מדינות בעלות משק חזק, שירותי רווחה ומדיניות כלכלית שקולה.

אלון טל: אז כך: בבריטניה, בשנת 2021, מדד המחירים עלה ב-5.4%.

אלון טל: כלומר כמעט פי שניים מהעלייה בישראל; בקהילה האירופית המחירים עלו גם ב-5% בממוצע; בארצות הברית של אמריקה, הגדולה, בשנה שחלפה הייתה אינפלציה של 7%, כמעט פי שלושה מאשר אצלנו.

אלון טל: כלומר, אם בוחנים את הצעת האי-אמון באופן אובייקטיבי ולגופו של עניין, מגלים שהיא מצוצה מן האצבע.

אלון טל: פשוט דמגוגיה זולה - - -

אוריאל בוסו: נכנסתי לסופר.

אוריאל בוסו: תיכנס לסופר, לא לאינטרנט.

אוריאל בוסו: מה אתה נכנס לאינטרנט?

אוריאל בוסו: תלך לסופר.

אלון טל: אבל כנציג הקואליציה אני לא רוצה להציג תמונה מעוותת.

אלון טל: ישנו תחום אחד שאפשר בהחלט לראות בו עלייה בלתי סבירה במחירים בישראל, שוק הדיור.

אלון טל: לפי הלמ"ס, מדד מחיר הדירות עלה ב-10.6% בשנת 2021, גבוה עד מאוד.

אלון טל: לכן - - -

אוריאל בוסו: אבל עם הלמ"ס לא הולכים למכולת - - -

אלון טל: זה לא דו-שיח.

אלון טל: תן לי לסיים.

צבי האוזר: חבר הכנסת בוסו, אתה עמדת כאן על הדוכן רק לפני דקה וחצי - - -

אוריאל בוסו: הוא אומר שטויות.

צבי האוזר: והמליאה שמעה אותך בדממה.

צבי האוזר: כבד את אותו כלל.

צבי האוזר: בבקשה.

אלון טל: אני צריך תוספת, כי אני שלוש דקות על הדקה.

צבי האוזר: אני אתן לך עוד דקה.

אלון טל: לכן אני מבקש מכם להניח לרגע את ההתנצחויות הפוליטיות בצד ולשאול – אבל באמת לשאול: מדוע, מה הביא לביקוש האדיר שמקפיץ את מחירי הדירות בישראל?

אלון טל: פעם נוספת, אפשר לקבל את התשובה באתר הלמ"ס.

אלון טל: במהלך שנת 2021 נוספו לאוכלוסיית ישראל 160,000 נפש.

אלון טל: שוב פעם, מדינת ישראל היא שיאנית העולם המערבי בפריון, בממוצע האוכלוסייה גדלה בשיעור של 2% לשנה.

אלון טל: חברות וחברים, זה לא קורה מעצמו, וזה בטח לא קשור לממשלה הנוכחית אלא לממשלות ישראל לדורותיהן, שעודדו וסבסדו ילודה.

אלון טל: המדיניות הזאת מביאה לאותו ביקוש מטורף שמתניע את העלייה במחירי הדיור.

אלון טל: אנו בקואליציה עושים מאמצים הרואיים לספק 60,000 יחידות דיור לשנה.

אלון טל: אולי השנה דווקא נצליח, אבל התוספת הזאת לא אמורה להוריד מחירים, מקסימום היא תאפשר לשוק הדיור לעמוד במקום.

אלון טל: על פי דוח כושר נשיאה לאומי – עתיד צפוף, בשנת 2050 נצטרך לבנות 100,000 יחידות דיור בשנה.

אלון טל: המחיר האקולוגי כבר היום בלתי נסבל, מה יהיה בעוד 30 שנה?

אלון טל: לסיכום, אין לנו בישראל גל התייקרויות חסר תקדים.

אלון טל: האמת שהיא שיש לנו עלייה דמוגרפית חסרת תקדים, והיא באה לידי ביטוי במחירי הדיור.

אלון טל: אל לנו לשקר לציבור ולומר שאפשר להמשיך לגדול באופן אין-סופי ובו זמנית לפתור את בעיית הפקקים, העומס בבתי ספר, הכיתות הצפופות, והעלייה במחירי הדיור.

אלון טל: החדשות הטובות הן שזאת לא גזרת גורל.

אלון טל: אנו חייבים לשנות כיוון, אפשר למתן את הביקוש, זה לגמרי בידינו.

אלון טל: תודה רבה.

צבי האוזר: תודה רבה.

צבי האוזר: יעלה ויבוא חבר הכנסת אורי מקלב, בשם סיעת יהדות התורה, אגודת ישראל, דגל התורה.

אורי מקלב: והשבת.

צבי האוזר: יהדות התורה והשבת.

אורי מקלב: את זה חשוב לציין.

צבי האוזר: אמת.

צבי האוזר: יותר משישראל שמר על השבת, השבת שמרה על ישראל.

אורי מקלב: זאת הסיבה המרכזית שאנחנו ביקשנו באמת בשם של המפלגה לשים את השבת, לצקת תוכן.

אורי מקלב: גם אגודת ישראל היא תוכן, זאת מילה עם תוכן.

צבי האוזר: אז אתה רואה, אני השמטתי בשגגה.

אורי מקלב: ויעשו כולם אגודה אחת.

צבי האוזר: ישראל השמיט בשגגה את השבת, וטוב שתיקנת אותי.

אורי מקלב: וזה מצטרף לדגל התורה כמובן, שהשבת והתורה חד הוא.

אורי מקלב: אדוני היושב-ראש, גם תרשה לברך אותך, אני לא זוכר, בכל אופן, בוודאי שלא בירכתי אותך על כך שאתה מונית כסגן יושב-ראש הכנסת, מנהל ישיבות הכנסת.

אורי מקלב: אין לי ספק שתעשה את זה בטוב טעם ובצורה מאוזנת לכולם.

אורי מקלב: ואתה באמת תגדיל ותעלה את הנושא של יושב-ראש הכנסת שמנהל את ישיבות הכנסת באופן אובייקטיבי ובאופן רגוע.

אורי מקלב: ואני מאחל לך באמת שקט בניהולי הוועדה.

אורי מקלב: אל תוריד לי – זה דברי שבח, זה לא על החשבון.

צבי האוזר: אמת ויציב.

אורי מקלב: אדוני היושב-ראש, רק בסוף השבוע שעבר ביקשתי גם להעלות הצעה לסדר-היום של ועדת החקירה בנושא יוקר המחיה.

אורי מקלב: היום סיעת ש"ס ויהדות התורה מעלות שוב פעם את הנושא של גל ההתייקרות חסר התקדים שיש במשק.

אורי מקלב: אני רוצה להגיד לך שהשוני שיש בין סוף השבוע לשבוע זה הוא קיצור הזמן שמשרד האוצר עונה את התשובות.

אורי מקלב: אם לאורך הימים, וככל שזה עולה, נראה שקשה להם למתמודד מולנו בטענה הזאת, בהכחשת העלייה של המחירים.

אורי מקלב: עד עכשיו הכחישו: אין עליית מחירים, הפוך, אנחנו עושים רפורמות בחקלאות, רפורמות במחירים, ואנחנו מוזילים מחירים.

אורי מקלב: אבל מה לעשות?

אורי מקלב: תראה מאי עמא דבר, תראה את הציבור יוצא וחוזר מהקניות שלו, עליית המחירים באה לידי ביטוי ב-50%.

אורי מקלב: אני אספר, אני אגיד לך משהו – אנחנו נמצאים כאן לא הרבה חברי כנסת; בשבת בבית הכנסת אחד מציבור המתפללים – ציבור של 100 איש – כשיש איזה קידוש, רוצה לעשות איזה קידוש כשנולדה בת, אז עושים קידוש.

אורי מקלב: עד עכשיו הייתה אפשרות להזמין את הכול מבית הכנסת, פשוט במחיר עלות.

אורי מקלב: אתה שומע, חבר הכנסת בוסו?

אורי מקלב: עד עכשיו לקחו מהם 500 שקל על קידוש למה שהיה צריך לעשות – 700 שקל מחירי עלות, עלה בעוד 200 שקל.

אורי מקלב: זאת אומרת שעלה ב-40% בלי שום רווח, עלויות ממש: חד-פעמי, שתייה, ועוד פסטות שעלו, זה מה שהביא את זה ל-40% בשלב הזה.

אורי מקלב: וכפי שאמרת, וכפי שאנחנו יודעים, עליית המחירים חסרת תקדים.

אורי מקלב: ואנחנו מתכחשים, ואנחנו מנוכרים לעליית המחירים, ואנחנו אומרים שלא עלו כאן מחירים, ולא עלו מיסים, ולא הטילו היטלים, ולכן הכול בסדר.

אורי מקלב: אבל אני רוצה באמת לעמוד על כך שבנושא הזה בסוף הציבור מרגיש.

אורי מקלב: אי-אפשר לרמות את כולם לאורך כל הזמן.

אורי מקלב: ואתם חייבים באמת לדעת את זה ולהטמיע.

אורי מקלב: ואתם לא יכולים להכיל את זה.

אורי מקלב: אנחנו לא יכולים להכיל עליית מחירים.

אורי מקלב: אולי קורונה אפשר להכיל, אבל אי-אפשר להכיל עליית מחירים שאנשים צריכים להתמודד עם זה באופן קשה, פוגע בכיס, מקשה עליהם את ההתנהלות.

אורי מקלב: רוב האנשים, ודאי וודאי אלה שנלחמים על הישרדות, יודעים מה המשמעות של עליית מחירים ומה המשמעות של הקושי שיש להם היום.

אורי מקלב: והכי קשה בזה שהממשלה מתעלמת מהעניין הזה.

אורי מקלב: אבל אני בכל אופן רוצה גם להתייחס לנושא של ההאזנות והסערה סביב ההאזנות של המשטרה, בין אם היה בצו שופט, לא בצו שופט.

אורי מקלב: אין ספק שהאובססיה כלפי נציגי ציבור ונבחרי ציבור היא אובססיה קיימת בעובדה הזו לבד, שגם אם ביקשו, מבקשים הרבה לנבחרי ציבור ולנציגי ציבור, ואנחנו יודעים מהסטטיסטיקה לכמה מתוך הנציגים בסוף הוגש כתב אישום וכמה יצאו זכאים.

אורי מקלב: אבל אני שואל גם את המשטרה ושואל את עצמנו: למה אנחנו צריכים להתעסק עם האזנות סתר, אם כן היו או לא היו, כשבגלוי לעיני כל ישראל השר מתן כהנא מודיע לעיני כל ישראל שהוא עושה, שהוא רוצה לראות שקיפות במינויים, ופעם אחר פעם ממנה מקורבים אליו לתפקידים אצלו?

אורי מקלב: רק לאחרונה הוא מינה את יועץ השר שלו, אחד שהוא היום לענייני גיור, אחד שניהל עד עכשיו את עמותת גיור כהלכה, שהיא אמורה לקבל וליהנות מבחינה כלכלית בגלל הרפורמה בגיור.

צבי האוזר: חבר הכנסת מקלב, אתה דורש בטעם, אבל אנחנו כבר ב-30 שניות מעבר.

אורי מקלב: בכל אופן סיכמנו.

צבי האוזר: משפט סיום, בבקשה.

אורי מקלב: חבל שבאמת פתחתי בדברי ברכה אם זה עלה לי ביוקר.

צבי האוזר: לא, לא, לא, ההפך.

אורי מקלב: חס וחלילה.

צבי האוזר: קודם כול אני מודה על הברכות, שלא הודיתי לפני כן.

אורי מקלב: הברכות - - -

צבי האוזר: איפסתי את השעון מייד אחרי זה, אז שלא יכבד לבבך.

אורי מקלב: אני רק רוצה להוסיף.

אורי מקלב: ליווינו את הנושא של הרפורמה בכשרות, ואמרנו לעיני כל ישראל: אנחנו יודעים בידיעה, ואני מוכן שייחשף, לא צריך האזנות, צריך רק לקחת מסמכים מאנשים שעמדו מאחורי החוק הזה, מאנשים, יועצים שהיו, ארגון של צהר, ארגון הכשרות של צהר, והם אלה שאמורים אחרי זה ליהנות מהחוק הזה, הם אמורים לתת גופי כשרות מבחינה כלכלית.

צבי האוזר: משפט אחרון, בבקשה.

אורי מקלב: איפה נשמע דבר כזה?

אורי מקלב: איפה נשמע שראש מערך הגיור שייך לצהר?

אורי מקלב: איפה נשמע שהעוזרים, איפה נשמע שהממונה - -

צבי האוזר: תודה רבה.

אורי מקלב: - - בשדרות המועצה הדתית הוא אחד ששימש כגזבר של המפלגה?

צבי האוזר: תודה רבה, חבר הכנסת מקלב.

אורי מקלב: אני לא רוצה לחפש את השחיתות, לא צריך לחפש הנאות, זה גלוי לעיני כל ישראל.

צבי האוזר: תודה רבה.

צבי האוזר: ובשם סיעת ישראל ביתנו יעלה ויבוא חבר הכנסת יוסי שיין.

יוסף טייב: קודם כול, ברכות, ידידי חבר הכנסת האוזר.

צבי האוזר: תודה רבה.

יוסף טייב: אני שמח לראות אותך כאן.

יוסף טייב: חבריי חברי הכנסת, אדוני היושב-ראש, היום הלכה לעולמה השופטת מרים נאור, נשיאת בית המשפט העליון בישראל.

יוסף טייב: אני חושב שכל מי שהכיר את פועלה, את צניעותה, את ההתנהלות של צדק צדק תרדוף, מרכין ראש היום.

יוסף טייב: השופטת נאור - - -

צבי האוזר: חברים בירכתי האולם, אני מבקש לשמור על השקט, יש כאן דברים חשובים של חבר הכנסת שיין.

יוסף טייב: השופטת נאור ובעלה היקר ידידי אריה נאור, שהיה כזכור לכם מזכיר הממשלה, ממשלתו של בגין, באמת אנשים יקרים.

יוסף טייב: אנחנו נמצאים בעידן שהשפה כאן בבית הזה לפעמים עוברת כל גבול.

יוסף טייב: היום לאחר מותה של השופטת נאור שמענו את יושב-ראש אחת הסיעות בבית הזה, חבר הכנסת סמוטריץ', אומר שהוא לא מוצא ביום הזה לומר דברים ממלכתיים, אלא רק לגנות אותה על מה שעשתה.

אוריאל בוסו: הוא לא גינה אותה.

אוריאל בוסו: הוא לא גינה אותה.

יוסף טייב: אני מבקש ממך לא להפריע לי, תן לי לסיים.

אוריאל בוסו: הוא לא גינה אותה.

אוריאל בוסו: אל תשקר.

יוסף טייב: אתם יודעים, הרי מדי פעם עולה כאן חבר כנסת מאגודת ישראל, מש"ס, חבריי לבית הנבחרים הזה, ומלמדים אותנו דבר תורה.

יוסף טייב: מי מכם יודע שפרשת אחרי מות היא פרשת השבוע השישית בספר ויקרא, שנאמרה על שני בני אהרון?

יוסף טייב: אחריה באה פרשת קדושים, ואחריה פרשת אמור.

יוסף טייב: למדו מזה חכמים כי אחרי מות קדושים אמור.

יוסף טייב: ולכן אנחנו בבית הזה היום שולחים תנחומים למשפחת נאור, לאריה היקר ולכל משפחתו, ואומרים לכל חברינו: הגזמתם, חציתם גבולות של שפה.

יוסף טייב: בכל תחום שאנחנו עוסקים כאן אתם בעצם התרתם את הרסן של השפה מול ממשלת ישראל ומול הציבור הישראלי, והוא לא שוכח זאת.

יוסף טייב: יש גבולות לשפה וגבולות להתנהגות.

יוסף טייב: חלק מכל הדבר הזה גם קשור כמובן לכל הדיון שאנחנו נמצאים בו כאן היום, עוד דיון באי-אמון בממשלה.

יוסף טייב: אז קודם כול, צריך לזכור את פועלה המבורך של הממשלה בכל התחומים.

יוסף טייב: רק השבוע היא קיבלה החלטה לגבי פיצוי למשפחות הקורבנות בהר מירון.

יוסף טייב: קיבלה החלטה אמיצה בכל נושא הצוללות.

יוסף טייב: קיבלה החלטה בכל נושא היחסים ושדרוג היחסים של שיתופי פעולה מחקריים עם האמירויות.

יוסף טייב: אנחנו קיבלנו החלטות לגבי תיירות, תעופה, עצמאים; צעדים להקלה שבתזרים.

יוסף טייב: אנחנו נפשט תהליכים ביורוקרטיים לביטול ההיטל על עובדים זרים.

יוסף טייב: חייבים לזכור שכל אותם דיבורים על אי-אמון הם בהחלט דיבורים שהם חלק מהפרלמנט - -

צבי האוזר: משפט אחרון בבקשה.

יוסף טייב: - - ושבוע-שבוע יוגש כאן אי-אמון.

יוסף טייב: אבל יש לזכור כל יום את פועלה היוצאת דופן של הממשלה הזאת, שעושה למען מדינת ישראל בכל התחומים.

צבי האוזר: תודה רבה.

יוסף טייב: סליחה, אדוני, משפט אחד נוסף.

צבי האוזר: בבקשה, אחרון.

יוסף טייב: גם בתקופה זו של הקורונה לא קופצת ולא מתייפייפת וגם לא נכנסת לפניקה, אלא בהחלט דואגת שהמשברים האלה יחלפו בצורה הכי ראויה, תוך כדי אחריות תקציבית וניהולית בתוך המערכת.

צבי האוזר: תודה רבה.

יוסף טייב: לכן, שמרו על השפה גם בזמני משבר.

צבי האוזר: תודה רבה.

צבי האוזר: בשם סיעת הציונות הדתית יעלה ויבוא חבר הכנסת איתמר בן גביר.

איתמר בן גביר: אדוני היושב-ראש, כנסת נכבדה, שמעתי את דבריו של פרופ' שיין, שעמד כאן ודיבר על מה שאמר בצלאל סמוטריץ'.

איתמר בן גביר: עכשיו, יש גבול לחוצפה.

איתמר בן גביר: כתוב אצלנו: מדבר שקר תרחק.

איתמר בן גביר: כן, אתה יוצא, כי אתה יודע שאני אומר אמת, ואתה יודע שאני הולך להוכיח שאתה משקר, כי אתה שיקרת.

איתמר בן גביר: בצלאל סמוטריץ' לא גינה את מרים נאור; בצלאל סמוטריץ' לא ביזה את מרים נאור; בצלאל סמוטריץ' נשאל על ידי מראיינים בגלי ישראל, ברדיו גלי ישראל, ואמר: אני באמת בדילמה.

איתמר בן גביר: מצד אחד, צריך לזכור ולכבד, ומצד שני, אני לא יכול לשכוח כל מיני פסקי דין של הגב' נאור.

איתמר בן גביר: אז אתם, כהרגלכם בקודש – זו המדיניות, זו התופעה, כך אתם עובדים, כך אתם פועלים.

איתמר בן גביר: עולים כאן על הדוכן: גינה, ביזה, דיבר נגד, אמר.

איתמר בן גביר: תפסיקו לשקר.

איתמר בן גביר: תפסיקו לשקר.

איתמר בן גביר: אתה יודע, אדוני היושב-ראש, כנראה זו איזושהי שיטה, שיטה מערכתית, לשקר עוד פעם ועוד פעם ועוד פעם.

איתמר בן גביר: והינה פרופ' שיין, שמדבר כאן, ומשקר לגבי בצלאל סמוטריץ', ממהר אחר כך לשקר לגבי המדיניות של הממשלה הרופסת הזאת, ממשלת הכניעה הזאת.

איתמר בן גביר: יש לנו ביקורת מאוד מאוד קשה נגד הממשלה הזאת; כמובן בתחומים המדיניים, במכירת הדרום, במכירת הצפון.

איתמר בן גביר: אבל לדבר על המצב הכלכלי של מדינת ישראל, לדבר על הפעולה החברתית של ממשלת ישראל – מה, אתם עושים צחוק מאיתנו?

איתמר בן גביר: אתם חושבים שאנחנו לא זוכרים שבמצע של ימינה, במצע של ימינה – אנו מאמינים שאחריותה של המדינה וקהילותיה לדאוג גם למי שאינו מסוגל לדאוג לעצמו.

איתמר בן גביר: כן, משרדי הממשלה יעזרו לאוכלוסיות השונות; נפעל כלפי אוכלוסיות המצוקה.

איתמר בן גביר: גם בכך אתם משקרים.

איתמר בן גביר: גם כאן אתם לא אומרים את האמת.

איתמר בן גביר: תראו מה עשיתם בזמן כל כך קצר – החרבתם, פגעתם בשכבות החלשות.

איתמר בן גביר: אנשים היום, ודיבר על זה חבר הכנסת מקלב – לעשות קידוש כבר עולה הון תועפות; מוצרי חלב, מוצרי מזון, משקאות ממותקים, כלי פלסטיק – עוד כסף ועוד כסף ועוד כסף ועוד כסף.

איתמר בן גביר: על מי אתם עובדים?

איתמר בן גביר: כלפי מי אתם מדברים?

איתמר בן גביר: המצב משופר מאין כמוהו.

איתמר בן גביר: אז אני מציע לך, פרופ' שָׁיין, ומציע לכל חברי הקואליציה - - -

צבי האוזר: שֵיין.

איתמר בן גביר: שֵיין, סליחה.

איתמר בן גביר: אני מציע לכל חברי הקואליציה הזאת - - -

צבי האוזר: במשפט אחרון.

איתמר בן גביר: אדוני היושב-ראש, ראיתי שנתת כאן לאנשים קצת יותר.

איתמר בן גביר: אני לא אקח יותר משניים-שלושה משפטים.

איתמר בן גביר: אני מציע לכם: באמת, תפסיקו להיות מנותקים, תפסיקו להיות אטומים; תתחברו לעם ישראל, ותפסיקו לפגוע בשכבות החלשות.

איתמר בן גביר: תודה.

צבי האוזר: תודה רבה.

צבי האוזר: מטעם הרשימה המשותפת, חד"ש-תע"ל-בל"ד, תעלה ותבוא חברת הכנסת עאידה תומא סלימאן.

עאידה תומא סלימאן: כבוד היושב-ראש, כנסת נכבדה, כ-74 שנה אחרי נחשף השבוע כי היה טבח בטנטורה.

עאידה תומא סלימאן: בחוף טנטורה, כיום חוף דור, קבורים פלסטינים בקבר אחים.

עאידה תומא סלימאן: את העדויות על הטבח, על הרצח בדם קר, ניסו להשתיק במשך עשרות שנים, תחילה בהשכחה ואחר כך בהכחשה, כשתבעו את טדי כץ.

עאידה תומא סלימאן: השבוע נחשף כי מי שלקחו חלק בטבח מסרו עדויות על כך; עדויות מעטות פרטים, אך שמסגירות את האמת.

עאידה תומא סלימאן: שנים לקח ועוד ייקח שנים לחשוף את כל עוולות וזוועות הגירוש והנישול והרצח בנכבה.

עאידה תומא סלימאן: ההכחשה וההשכחה לא יעזרו.

עאידה תומא סלימאן: הודות לטכנולוגיה, למצלמות ולרשתות החברתיות, ישנם דברים שלא צריך להמתין שנים כדי לחשוף אותם.

עאידה תומא סלימאן: בסוף השבוע האחרון קלטה עין המצלמה תקיפה מזעזעת של מתנחלים פורעי ופושעי חוק, כשהם תוקפים באלות פעילי שמאל ושורפים רכב שלהם.

עאידה תומא סלימאן: בעוד שכולם מכחישים שישנה תופעה כזו – מה פתאום להכליל, אמרו.

עאידה תומא סלימאן: אמרתי מתנחלים ולא המתנחלים בה"א הידיעה, ניסה השר לבט"פ להתגונן – אז לא, זה לא עשבים שוטים; זה לא חבורה קיצונית וסהרורית.

עאידה תומא סלימאן: האלימות, כמו לפני 74 שנים, גם היום נעשית בשם ההשתלטות על האדמה, למען הנישול והטיהור האתני ובשם הציונות.

עאידה תומא סלימאן: האלימות ביום שישי האחרון, שזעזעה את כולם, וגם העדויות על הטבח, קשורות אחת בשנייה.

עאידה תומא סלימאן: הכחשת הראשונה מובילה להכחשת השנייה.

עאידה תומא סלימאן: לא בכדי הצטערו גזענים בישראל של 2022 שהעבודה לא הושלמה ב-48', שמאיימים לבצע נכבה שנייה.

עאידה תומא סלימאן: לכן הם שולחים את כנופיות הטרור שלהם להלך אימים על פלסטינים ועל פעילים שמזדהים איתם.

עאידה תומא סלימאן: אז בבקשה, מי שמציעים פתרון לאכוף את החוק נגד הפורעים – אל תשלו את עצמכם.

עאידה תומא סלימאן: הרי מה שמכונה עמידה מנגד של החיילים הוא לא עמידה מנגד – הוא הושטת יד ואור ירוק להמשך התקיפה.

עאידה תומא סלימאן: אכיפת החוק הבין-לאומי הינה פירוק כל ההתנחלויות בשטחים הפלסטינים הכבושים.

עאידה תומא סלימאן: אכיפת החוק היא מניעת הטיהור האתני ומניעת הגירוש, ולא בניית עוד יחידות למתנחלים.

עאידה תומא סלימאן: אפרופו ממשלת שינוי – תתחילו לשנות את הדבר הבסיסי הזה; תפרמו את קשר השתיקה שמתמשך מעל 70 שנה.

צבי האוזר: תודה רבה.

צבי האוזר: ובשם סיעת מרצ, תעלה ותבוא חברת הכנסת גבי לסקי.

צבי האוזר: עד שחברת הכנסת לסקי תעלה, אז גבי, אני אספר לך שאנחנו מציינים היום, נדמה לי, גם שמונה שנים לפטירתה של חברת הכנסת שולה אלוני.

צבי האוזר: בדקתי.

צבי האוזר: אמרתי בכל פעם שאני עולה לבמה, מה קרה היום, אם שווה לציין.

צבי האוזר: אז חשבתי שהדבר יעניין אותך.

צבי האוזר: בבקשה, שלוש דקות.

גבי לסקי: תודה, כבוד היושב-ראש.

גבי לסקי: כנסת נכבדה, כבוד היושב-ראש הזכיר לנו שהיום זה שמונה שנים לפטירתה של חברת הכנסת שולמית אלוני, ראשת מרצ, מקימת רצ, שבגללה בעצם אני כאן היום.

גבי לסקי: היה לי את הכבוד לדבר גם לזכרה בבית הקברות, כשהיא נפטרה, והיא כל הזמן נמצאת איתי, איתנו.

גבי לסקי: אני רואה פה את ירדנה, ואני בוודאי בטוחה שהיא גם השפיעה עליה ועל דרכיה הטובות.

גבי לסקי: אי-אמון – באתי לדבר היום על אי-אמון.

גבי לסקי: בהמשך לדבריה של חברתי עאידה תומא סלימאן, חברת הכנסת, חשבתי גם לדבר על מה שנודע לנו עכשיו בעניין טנטורה.

גבי לסקי: יש גם כן את כל הנושא של NSO, יש גם את אלימות המתנחלים, שאנחנו ראינו שוב פעם ושוב פעם בסוף השבוע, ואנחנו שוב רואים שרשויות אכיפת החוק מלטפות את הטרוריסטים ביד רכה ועדינה במקום לעצור אותם ובמקום לעצור את האלימות.

גבי לסקי: אבל הידיעה של היום, כבוד היושב-ראש, על מותה בטרם עת של כבוד הנשיאה מרים נאור בעצם הובילה אותי לדבר עליה ועל מפעלה.

גבי לסקי: קיבלתי בצער את הידיעה על מותה, ומפה אני מבקשת - - -

סמי אבו שחאדה: חברת הכנסת לסקי, עם החלק הראשון אנחנו היינו מייצגים את הממשלה.

גבי לסקי: אני מביעה מפה את תנחומיי לפרופ' נאור, ולשני בניה, מיכאל ונפתלי, שאין אני מכירה אותם, אבל אני יכולה להגיד שהם זכו באימא שהיא אישיות.

גבי לסקי: אני רוצה לומר כמה דברים על דבריה של השופטת נאור, שהייתה שופטת של אמת צרופה, של ממלכתיות.

גבי לסקי: אותה ממלכתיות שכל כך חסרה בבית הזה.

גבי לסקי: היא ישבה בהרכב של הערעור של הנשיא קצב, שהורשע באונס.

גבי לסקי: וככה היא אמרה: כולם שווים בפני המשפט ובפני השופט – גדול כקטן, עשיר כעני, מכובד כפשוט.

גבי לסקי: עת עומדים בפני השופט ערומים הם כביום היוולדם.

גבי לסקי: כולם שווים בין שווים.

גבי לסקי: ואני גם רוצה להזכיר את דבריה בבג"ץ 2605/05, המרכז האקדמי למשפט ועסקים נגד שר האוצר, שדיבר על הפרטת בתי הסוהר.

גבי לסקי: כן, הממשלה הקודמת-קודמת רצתה להפריט את בתי הסוהר לגופים עם כוונת רווח, בלי שלוקחים בחשבון את הצרכים של האסירים והעצורים.

גבי לסקי: וככה היא אמרה בעניין הזה: העברה של סמכות ניהול כליאה מן המדינה לגורם פרטי מוטה רווח היא הוראה מתחום של המשפט הפלילי.

גבי לסקי: הדבר הזה עולה עד כדי פגיעה חוקתית בחירויות אישיות.

גבי לסקי: כלומר, היא ראתה בפגיעה הזאת פגיעה חוקתית.

גבי לסקי: היא, באופן הזה, שמרה במקרה הזה על זכויות העצורים והאסירים, ואנחנו צריכים לזכור את הדבר החשוב הזה.

גבי לסקי: לא תמיד הסכמתי עם כבוד השופטת נאור.

גבי לסקי: הופעתי בפניה פעמים רבות, ייצגתי בתיק נגד חוק החרם.

גבי לסקי: שם דעותינו היו חלוקות.

גבי לסקי: במדינת ישראל היום מותר לקרוא לחרם על הקוטג', אבל אסור לקרוא לחרם על מוצרים מהתנחלויות או על הופעות בהתנחלויות.

גבי לסקי: זה מחלוקת אמיתית, לא רק עניין של מה בכך.

צבי האוזר: משפט אחרון.

גבי לסקי: בעניינים האלה לא הסכמתי איתה.

גבי לסקי: אבל צריכים לזכור אותה כשופטת של אמת ושל ממלכתיות.

גבי לסקי: מילה אחרונה, כבוד היושב-ראש.

גבי לסקי: אם אנחנו מזכירים את השופטת נאור, חייבים להזכיר גם את הוועדה הממלכתית שהיא ישבה בראשה בעניין החקירה של אסון מירון.

צבי האוזר: חברת הכנסת לסקי, את צודקת, אבל את כבר חורגת בחצי דקה, ואפילו יותר.

אופיר אקוניס: בנאום הבא.

גבי לסקי: אז עוד משפט.

גבי לסקי: ישבתי שם בוועדה.

גבי לסקי: הלכתי לראות.

גבי לסקי: היא עשתה עבודה מאוד טובה.

גבי לסקי: ומגיע, אחרי ההספדים, גם מילת ברכה לממשלת ישראל על הקמת ועדת חקירה ממלכתית בעניין הצוללות וכלי השיט.

גבי לסקי: אנחנו מנקים את כל הלכלוך שהשאירה הממשלה האחרונה אחריה.

צבי האוזר: תודה רבה.

צבי האוזר: תודה רבה.

גבי לסקי: תודה רבה.

צבי האוזר: תודה רבה.

צבי האוזר: אנחנו סיימנו את רשימת הדוברים, ובעצם אני מזמין את השר אלקין לסכם את הדיון.

צבי האוזר: בבקשה.

זאב אלקין: אדוני היושב-ראש, חבריי חברי הכנסת, הוצגו פה שתי הצעות אי-אמון.

זאב אלקין: הצעת אי-אמון אחת עסקה בעניין הקורונה ומשבר הקורונה, והצעת האי-אמון השנייה עסקה בסוגיה של גל ההתייקרויות במשק ובטענה שבתקופה של הממשלה הזאת המחירים עלו דרמטית.

זאב אלקין: כעיקרון שני השרים שדיברו כאן לפניי כבר נתנו מענה מקצועי – שר הבריאות בתחום משבר הקורונה, שציין בצדק שבסופו של דבר, בסך הכול, אם משווים במבחן התוצאות, גם בגל הקודם וגם בגל הזה, הממשלה הזאת מנהלת נכון את המשבר, ולא משלמת מחירים כלכליים בלתי סבירים באמצעות סגרים מתי שלא צריך.

זאב אלקין: ומצד שני, מצליחה לשמור על מערכת הבריאות, ומצליחה גם להשקיע מה שצריך בתוך מערכת הבריאות.

זאב אלקין: ולכן הטענות שעלו כאן – והקשבתי לחבר הכנסת קיש, שהציג את הצעת האי-אמון הראשונה – נדמה לי שהוא לא פה.

זאב אלקין: באמת, למה שיהיה בסופו של דבר?

זאב אלקין: זה בכלל נוהג בבית הזה להציג טענה וללכת ולא לשמוע את התשובות.

אופיר אקוניס: רק להעיר ליושב-ראש ולדובר שאת הנוהג הפסול הזה התחילה סיעת המחנה הציוני.

אופיר אקוניס: כשאני הייתי השר המקשר היה עולה הדובר והוא היה מציג עשר דקות.

אופיר אקוניס: אני הייתי עולה להשיב – הם היו יוצאים.

אופיר אקוניס: ברגע שהם יצאו, אני סיימתי.

אופיר אקוניס: זה רק תזכורת לצדק ההיסטורי.

אופיר אקוניס: פשוט מאוד.

יעקב מרגי: אופיר, החיים התחילו אחרי המפץ הגדול לפני שמונה חודשים.

יעקב מרגי: היה חור שחור לפני כן.

אופיר אקוניס: רק למען הידיעה, השר אלקין.

יעקב מרגי: היה חור שחור.

זאב אלקין: חבר הכנסת אקוניס, אתה חושב שכל מה שנעשה לא נכון בעבר על ידי האופוזיציה, אתה כחבר אופוזיציה ממליץ לאמץ?

אופיר אקוניס: אני לא אמרתי.

אופיר אקוניס: אני רק תזכרתי את הנוהג הזה.

צבי האוזר: אפשר אולי להציע הצעה לתיקון התקנון.

אופיר אקוניס: אגב, זה לא מופרך.

צבי האוזר: אתה יודע, אם מבקשים שהשר יהיה נוכח באולם, אז אולי - - -

אופיר אקוניס: לא, אבל אנחנו, הסיעה – כיוון שהאי-אמון היה סיעתי, יושבים כאן רבים מחברי הסיעה.

זאב אלקין: בכל זאת, מן הדין לכאורה שמי שטען את הטיעון הוא זה שגם יקשיב לתשובה.

זאב אלקין: אני כבר לא מדבר על הדרישה המופרכת שמי שטען את הטיעון יקשיב לעמדה של כל הסיעות בנושא הזה.

זאב אלקין: זה נראה לי גזרה שהציבור לא יוכל לעמוד בה.

צבי האוזר: נדמה לי שהוא מכונה המנמק.

צבי האוזר: אז אם הוא נימק, ראוי שהוא יקשיב למשיב.

זאב אלקין: אבל אם כבר לא להקשיב לעמדה של כל הסיעות בעקבות הדיון שהוא פתח וחשב שבדיון הזה שווה להעסיק את הכנסת במשך שעתיים – כן, סך הכול שעתיים; זמן מליאה הוא זמן יקר, ואפשר להעביר פה חוקים חשובים בשעתיים האלה.

זאב אלקין: אבל לפחות מי שחשב להעסיק את הכנסת בדיון הזה – אם הוא לא טורח להקשיב לעמדה של נציגי הסיעות השונות בדיון הזה, לפחות ראוי שיקשיב לתשובת הממשלה.

יריב לוין: אגב, השר אלקין, מי שבלט מאוד בנוהג הפסול של להציג טיעון ולצאת - - -

זאב אלקין: הזיכרון שלך והזיכרון של חבר הכנסת אקוניס מצביעים על אשמים שונים בעניין הזה.

זאב אלקין: חבר הכנסת לוין, אני מציע לך סמינר היסטורי עם חבר הכנסת אקוניס; בכל זאת, למי זכות היוצרים – למחנה הציוני או לראש הממשלה.

אופיר אקוניס: לא, הוא לא שמע אותי.

אופיר אקוניס: אני אמרתי - - -

יריב לוין: לא אמרתי שהוא התחיל – אמרתי שהוא נהג לעשות את זה.

זאב אלקין: אז היסטורית - - -

דוד אמסלם: אני הייתי השר המקשר, מעולם לא ישבתם פה לשמוע את התשובות.

דוד אמסלם: אף פעם.

דוד אמסלם: אף פעם.

דוד אמסלם: אף אחד מכם.

דוד אמסלם: גם אתה, דרך אגב, ישבת בחדר.

דוד אמסלם: ישבת בחדר.

זאב אלקין: אני לא זכיתי, חבר הכנסת אמסלם, להציג הצעות אי-אמון, ולכן גם לא יכולתי להיות במצב של לשמוע את התשובות.

דוד אמסלם: - - - גם אם היית שומע, גם אם היית שומע, שמעת בחדר ובאת להשיב.

דוד אמסלם: תשב פה ותקשיב.

זאב אלקין: שוב, אתה לא מקשיב לי.

זאב אלקין: היות שלא ישבתי בחלק ההוא של האולם שאתה יושב בו, אז מעולם לא יכולתי להיות בסיטואציה הזו שאני מציג הצעת אי-אמון - - -

דוד אמסלם: עכשיו לא שם, עכשיו אנחנו - - - לשמוע את ההצעה של קיש.

דוד אמסלם: אתה מטיף לקיש כשאתה היית בחדר.

דוד אמסלם: עכשיו אתה מסכים איתי?

זאב אלקין: לא, לא הבנתי אותך, חבר הכנסת אמסלם, אבל זה לא מפתיע אותי - -

דוד אמסלם: הרי אתה, בהצעה - - -

זאב אלקין: - - זה לא פעם ראשונה שאני לא מבין אותך.

דוד אמסלם: הרי אתה יללת למה קיש לא בא לשמוע; אתה עצמך לא שמעת את קיש.

דוד אמסלם: ישבת בחדר - - -

זאב אלקין: אתה טועה.

זאב אלקין: אני הייתי שר תורן, לכן, רציתי או לא רציתי, ישבתי פה דווקא.

דוד אמסלם: מה הקשר?

דוד אמסלם: לא היית פה.

דוד אמסלם: לא היית פה.

אופיר אקוניס: מי שהיה היה ניצן - - - שר הבריאות.

אופיר אקוניס: שר הבריאות היה פה.

דוד אמסלם: אתה גם נורבגי, גם לא עושה כלום פה, ועוד מטיף לנו.

זאב אלקין: אני מודה לחבר הכנסת אמסלם על הציון על הפעילות שלי בממשלה ובפרלמנט.

זאב אלקין: ללא ספק, הוא המעריך הכי מעניין מבחינה ציבורית, שדעתו מאוד מאוד חשובה לי, אבל עדיין במקרה הספציפי הזה, נכחתי במליאה גם כשדיבר חבר הכנסת קיש וגם כשסיעת ש"ס הציגה את הצעת האי-אמון שלה.

זאב אלקין: מה לעשות, בתור שר תורן הייתי חייב לעשות את זה.

זאב אלקין: אז חבר הכנסת אמסלם, הפעם, אני מניח שרק הפעם, טעית מבחינת העובדות.

זאב אלקין: אל תיקח את זה ללב.

זאב אלקין: אבל אני אחזור בכל זאת לגופן של הטענות.

זאב אלקין: אני באמת אהפוך את הסדר, אני עוד בתקווה שחבר הכנסת קיש בכל זאת יכבד אותנו בנוכחותו בהמשך.

זאב אלקין: אז אני אתייחס קודם - - -

יריב לוין: - - -

זאב אלקין: לא שומע, חבר הכנסת לוין.

זאב אלקין: אה, הנה הוא נכנס.

זאב אלקין: יפה.

זאב אלקין: לא, הוא יוצא.

יריב לוין: הוא עוסק בענייני הקיזוזים.

יריב לוין: כל רגע יש חולה נוסף וצריך לייצר את הקיזוזים.

זאב אלקין: אגב, כל עוד משמרים את הכלל שנקבע אצל יו"ר הכנסת, שכשיש חולה מאומת מקזזים אותו אוטומטית ולא מתחילים לעשות בוכהלטריה של קיזוז פר חוק, אז אני מניח שזה לא כל כך מסובך, זה מאוד פשוט, וזה כלל שהוא חל על שני הצדדים.

זאב אלקין: כשמתחילים לשחק עם הכללים אז זה באמת הופך לאירוע מורכב יותר.

זאב אלקין: אבל אני מניח שאתה, כמוני, סבור שזה לא נכון לשחק עם הכללים אלא ברגע שנקבע כלל כזה, והוא כלל בריאותי פשוט, נכון להפעיל אותו על שני הכיוונים משני הכיוונים, כי אף אחד לא יודע באיזה שבוע – מה יהיה החשבון המדויק בין המאומתים בין שני חלקי הבית הזה.

יריב לוין: - - -

זאב אלקין: כל עוד זה במסגרת הסיכומים שהיו אצל יו"ר הכנסת, אני סבור כמוך ומקווה שזה אכן מה שיקרה, כי אוי ואבוי לבית הזה אם אפילו דבר כל כך פשוט וסיכום כל כך פשוט של סיכום קיזוזים של חולים מאומתים, אנחנו לא נדע לכבד.

זאב אלקין: אבל אני בכל זאת אתייחס קודם להצעת האי-אמון השנייה, כי חבר הכנסת קיש עדיין טרוד, כנראה, בעניין הקיזוזים.

זאב אלקין: קשה לקבל את תשומת הלב שלו.

זאב אלקין: קודם כול לגבי ההתייקרות, אני הופתעתי שסיעת ש"ס חזרה על הטיעון הזה.

זאב אלקין: כי נדמה לי, חבר הכנסת מרגי, אני לא בטוח שאתה אז הצגת את האי-אמון הזה בפעם הקודמת, לפני כמה שבועות, אבל סיעת ש"ס כבר הציעה הצעת אי-אמון שהייתה קשורה לגל ההתייקרות במשק.

יעקב מרגי: הבטיחו שזה ישתפר, אבל המצב הולך ומחמיר - - -

זאב אלקין: אז אני כבר אז – אני מופתע שחזרת על התאוריה הזאת.

זאב אלקין: נדמה שאז לא אתה הצגת, אז גם לא לך השבתי, אבל כבר אז ציינתי נתונים מספריים מאוד מאוד פשוטים.

זאב אלקין: הרי הדרך לבדוק את קצב עליית המחירים - - -

משה ארבל: אני מציע שתיכנס לסופרמרקט - - -

זאב אלקין: לא, חבר הכנסת ארבל.

זאב אלקין: ההבדל - - -

משה ארבל: הרבה יותר יקר.

זאב אלקין: משלמים לך משכורת שונה ממשכורת של מי שעובד בסופרמרקט כדי שאתה תדע למדוד את הדברים ולהסיק מסקנות על סמך נתונים.

זאב אלקין: והנתונים הם מאוד מאוד פשוטים.

זאב אלקין: הדרך למדוד את גל ההתייקרות במשק – ככה זה, אין מה לעשות - - -

יעקב מרגי: אז הכלכלנים לא מבינים כלום.

זאב אלקין: אני תכף - - -

יעקב מרגי: אני נשענתי על כלכלנים.

זאב אלקין: חבר הכנסת מרגי, אני תכף אביא לך מספרים.

זאב אלקין: ואתה כמוני, בתור ח"כ ותיק ומי שהיה שר ותיק, מכיר שכשבודקים את גל ההתייקרות יש כלי אחד מרכזי לבדיקה: מדד המחירים לצרכן, שהוא מתכלל את כל סוגי ההצעות.

זאב אלקין: הוא יודע לא רק מה התייקר, אלא גם מה הפך לזול יותר.

יעקב מרגי: אתה צודק כשאתה - - - תמונה גלובלית.

יעקב מרגי: אני מדבר על היוקר - - - יוקר המחייה למשפחה.

יעקב מרגי: סל הקניות של משפחה גדל - - -

זאב אלקין: אבל מדד המחירים לצרכן הוא בדיוק הכלי שמדינת ישראל – אגב, לא בימי הקואליציה הזאת; אי-אפשר להאשים אותנו שאנחנו המצאנו את מדד המחירים לצרכן, אי-אפשר להאשים בזה שאנחנו שיננו את שיטת החישוב שלו.

זאב אלקין: זאת שיטה מימים-ימימה, זה מה שמודד את עליית המחירים, זה מה שמתכלל את ההוצאות השונות של משפחות במשק, בסעיפים השונים, בודק מה הפך ליותר זול – הרי יש לא רק התייקרויות, יש גם דברים שנהיים זולים יותר – בודק מה המשקולת של כל סוג הוצאה במשפחה ממוצעת ומביא את התוצאה במסגרת של מדד המחירים לצרכן.

זאב אלקין: אני לא מכיר דרך אחרת, רצינית, מבוססת, לבדוק את גל ההתייקרויות.

זאב אלקין: ואני, כבר אז, כשטענתם את זה בפעם הראשונה, לתומי חשבתי שכנראה שאם אתם טוענים את זה, זה נכון.

זאב אלקין: אבל ביקשתי – חבר הכנסת מרגי, אני תכף אחלוק איתך, את מה שאז חלקתי עם חבר אחר של סיעתך, וכנראה שהוא לא עדכן אותך לקראת ההצגה של האי-אמון הזה.

זאב אלקין: אביא לך נתונים.

זאב אלקין: לקחתי נתונים של מדד המחירים לצרכן, של השנה שמתוכה חצי שנה עוד הייתה הממשלה הקודמת, שאתה היית חבר בה, וחצי שנה שנייה הייתה הממשלה הזאת.

זאב אלקין: והפלא ופלא, אני אגיד לך מה הנתונים: קצב הגידול בחצי השנה שלפני הקמת הממשלה הזאת, של מדד המחירים לצרכן, היה 1.4%.

זאב אלקין: קצב הגידול של המחירים במשק של מדד המחירים לצרכן המצטבר, שישה חודשים מאז שהוקמה הממשלה הזאת, היה 1%, 1%.

יעקב מרגי: אבל אתה בכוונה הולך למדד - - -

זאב אלקין: מה זה?

זאב אלקין: זה הכלי היחידי, מה זה אני בכוונה הולך למדד המחירים לצרכן.

זאב אלקין: כל מדינת ישראל, שנים הולכת למדד המחירים לצרכן.

יעקב מרגי: זה כלי מדידה לצרכים אחרים.

יעקב מרגי: כשאתה מדבר על כושר הקנייה, לכל משפחה במדינת ישראל במעמד הביניים – הוא נפגע ב-500 עד 600 שקלים לכל משפחה.

זאב אלקין: אבל עובדה.

זאב אלקין: חבר הכנסת מרגי, אין דרך אחרת למדוד את זה ממדד המחירים לצרכן, כי הוא לא לוקח מוצר מסוים שאתה יכול לתפוס כותרת עליו ולהגיד שהוא התייקר אלא הוא רואה את כל סל ההוצאות של המשפחה כפי שמחשבת אותו הלשכה המרכזית לסטטיסטיקה, והוא זה שבסופו של דבר קובע את ההתייקרות במשק.

אורלי לוי אבקסיס: - - -

זאב אלקין: ולא כל מה שמופיע בכותרת בעיתון הוא בסוף מוצא את הביטוי שלו במדד המחירים לצרכן.

זאב אלקין: מה לעשות, כי בסוף, בסוף יש עובדות.

זאב אלקין: אפשר לדבר מהתרשמות, אבל בסוף יש מדד שהוא מתכלל את הכול, גם מה שהוזל וגם מה שהתייקר.

אורלי לוי אבקסיס: אבל לא את העליות האחרונות.

זאב אלקין: אני לא שומע, חברת הכנסת לוי אבקסיס.

אורלי לוי אבקסיס: את העליות האחרונות הוא לא מתכלל.

זאב אלקין: את מה?

אורלי לוי אבקסיס: - - - מאיזה תאריך עד איזה תאריך נסגר.

אורלי לוי אבקסיס: אם אנחנו לוקחים בחשבון, שרוב ההתייקרויות קרו בחודש האחרון, בין אם זה הפסטה, בין אם זה מוצרי הבסיס, בין אם זה החשמל, בין אם זה הארנונה, בין אם זה החד-פעמי – האם זה עלויות שבסוף, כשאנחנו מעלים את המחירים, אז גם העלויות - - -

יעקב מרגי: אבל הוא הלך לממוצעים.

זאב אלקין: לא, אני הולך למצטבר, כי בסופו של דבר, חבר הכנסת מרגי, אנשים מסתכלים על המציאות.

זאב אלקין: אני לקחתי שנה: חצי שנה לפני הקמת הממשלה הזאת וחצי שנה מאז שהממשלה הזאת הוקמה.

זאב אלקין: אני לא יודע מה יהיה בשנה הבאה.

זאב אלקין: חברת הכנסת לוי אבקסיס, יכול להיות שאת צודקת, יכול להיות שלא.

זאב אלקין: יכול להיות שהעלייה תהיה יותר גבוהה, יכול להיות שלא.

זאב אלקין: הרי רק כשנדע את הנתונים עוד שנה קדימה, של מדד המחירים לצרכן, אנחנו נדע להעריך אם - - -

אופיר אקוניס: זה לא שנה.

אופיר אקוניס: דיברנו על זה בדיון הקודם.

אופיר אקוניס: אנחנו סיכמנו שאת הרבעון הראשון של 2022, שנדע אותו לדעתי עם תחילת מושב הקיץ – זה היה אותו שיח בינך לביני – אנחנו נבחן את זה בתחילת מאי, ובאי-אמון הראשון במושב הקיץ, בוא נראה.

אופיר אקוניס: אין, אני אומר לך, תשמע טוב: תהיה עלייה ברורה במדד.

אופיר אקוניס: בגלל כל המיסים שהטלתם, עליית המחירים, הפסטה, הלחם, החשמל, הארנונה.

אופיר אקוניס: אין מה לעשות, אלקין, מה אני יכול לעשות.

זאב אלקין: חבר הכנסת אקוניס, אני מאוד מעריך את הכושר הנבואי שלך.

אופיר אקוניס: מאה אחוז.

אופיר אקוניס: לא, לא, כלכלה, לא, לא.

זאב אלקין: אבל ברגע שיהיו נתונים, אנחנו נדע להעריך אותם, ויכול להיות, אגב, שתהיה אינפלציה, כי דווקא בתקופת פוסט-קורונה יש אינפלציה בלא מעט מדינות היום ב-OECD.

זאב אלקין: כן.

זאב אלקין: לכן יכול להיות שזה לא יפסח גם על מדינת ישראל, מכל מיני סיבות.

זאב אלקין: בגלל - - -

אופיר אקוניס: מה שטוב ויפה, יש לך עכשיו – לך יש נוסחה חדשה: מה שטוב זה הממשלה; מה שרע זה הקורונה הבין-לאומית.

אופיר אקוניס: הבנו, זה הנוסחה, הבנתי.

אופיר אקוניס: זה מה שאתה אומר.

זאב אלקין: חבר הכנסת אקוניס, אני מציין עובדות.

אופיר אקוניס: גם אני.

זאב אלקין: ולכן, אני כרגע לא מחלק ציונים ולא מחלק אחריות.

זאב אלקין: רק מציין עובדות.

זאב אלקין: מבחינת העובדות, יש לי בינתיים מה שעיניי רואות.

זאב אלקין: המציאות יכולה להשתנות – מסכים איתך – ויכולה לא להשתנות.

זאב אלקין: שנינו לא יודעים לאן האינפלציה תיקח את זה.

זאב אלקין: זה תמיד עולה – השאלה בכמה.

זאב אלקין: ישנם נתונים שלכאורה מצביעים לכיוון שאתה אומר; כי בסוף, מדינת ישראל היא לא אי, אלא היא נמצאת בתוך כלכלה עולמית.

זאב אלקין: ואם יש היום אינפלציה בעולם, למשל, במיוחד במדינות שבהן הובלה ימית היא משמעותית במחיר המוצרים – ומדינת ישראל היא מדינה כזו, ויש עלייה של מאות אחוזים במחיר ההובלה הימית; בזה כמובן הממשלה אשמה - - -

אופיר אקוניס: אני רוצה להגיד לך: בוא נסכם, נעשה מחקר, כמה מדינות – הבנו את עניין הקורונה; זה עניין בין-לאומי, ואנחנו באמת כלכלה גלובלית, ברוך השם.

אופיר אקוניס: בוא נראה כמה מדינות - - -

זאב אלקין: על ה"ברוך השם" הזה שנינו מסכימים.

אופיר אקוניס: זה בטוח.

אופיר אקוניס: גם על כלכלה גלובלית שנינו מסכימים.

זאב אלקין: לא, על ברוך השם על כלכלה גלובלית שנינו מסכימים.

אופיר אקוניס: זה נכון.

אופיר אקוניס: עכשיו לעניין העלאת המיסים, בוא נראה אם יש מדינה בעולם המערבי שהעלתה מיסים כמו שאתם העליתם ברבעון הראשון.

אופיר אקוניס: אני אומר לך, אין.

אופיר אקוניס: אני אומר לך שאין – לא בארצות הברית, לא באנגליה, לא בגרמניה, לא בהולנד, בשום מקום.

אופיר אקוניס: רק פה העליתם.

אופיר אקוניס: מס עבאס.

זאב אלקין: זה טוב בשביל סיסמה, אבל בנתונים זה כרגע לא מוצא את ביטויו.

זאב אלקין: כפי שאמרתי, אנחנו נראה בעתיד, ואז גם אפשר לנסות לנתח מה מתוך זה הוא מרכיב שקורה בכל העולם בגלל תופעות מהסוג שאמרתי ומה אדוני יטען שהן שגיאות של הממשלה הזאת.

זאב אלקין: כרגע, שוב, אין מה לעשות, וחבר הכנסת מרגי יכול לאהוב את זה ויכול לא לאהוב את זה, אבל הנתונים - - -

חיים ביטון: מרגי זה לא הסיפור – מי שהולך לקנות בסופר.

משה אבוטבול: מעמד הביניים.

זאב אלקין: אבל מי שהלך לקנות בסופר בחצי שנה לפני שהוקמה הממשלה הזאת, התייקר לו יותר מאז שהוקמה הממשלה הזאת.

זאב אלקין: אלה העובדות, אלה המספרים.

זאב אלקין: אלה המספרים, אין מה לעשות.

זאב אלקין: אפשר לאהוב את זה, אפשר לא לאהוב את זה.

זאב אלקין: אפשר להגיד: כשאני בקואליציה אז אני לא רואה שזה מתייקר; כשאני באופוזיציה אני פתאום מגלה את האור ואני כן רואה שזה מתייקר.

זאב אלקין: לכן, זה נורא מתייקר לי מאז שהוקמה הממשלה החדשה, ופתאום הפכתי נורא רגיש לנושא, ועד עכשיו לא שמתי לב.

זאב אלקין: אבל המספרים לא משקרים.

אופיר כץ: לא הייתה העלאת מיסים - - -

זאב אלקין: והמספרים – המספרים לא משקרים.

זאב אלקין: 1.4 מול 1.

זאב אלקין: נו, מה לעשות?

אופיר כץ: - - -

זאב אלקין: אגב, זה פער די גדול.

זאב אלקין: אם תשווה את שני המספרים האלה באחוזים - -

אופיר כץ: סל הקניות - - -

זאב אלקין: - - זה כמעט ב-50% יותר.

זאב אלקין: מספר אחד מעל המספר השני.

זאב אלקין: מה לעשות?

אורלי לוי אבקסיס: - - -

אופיר כץ: זאב, אומנם אין לך פריימריז, אבל כדאי שתראה את השטח ותשמע את העם.

אופיר כץ: יש פער וניתוק בין מה שאתה אומר לבין בן אדם שהולך היום לסופר והעגלה שלו יותר יקרה.

אופיר כץ: זה עובדתית.

זאב אלקין: אבל שוב, הדרך למדוד – חבר הכנסת אופיר כץ, עוד פעם – הדרך למדוד בכמה היא בסוף לאסוף את הנתונים על כלל המשק ולראות את התמונה הכללית.

זאב אלקין: אין דרך אחרת, עוד לא המציאו.

אורלי לוי אבקסיס: אבל אתה לא יכול לבדוק את זה לפני החזרות התקציב.

זאב אלקין: ניסו – לא המציאו.

זאב אלקין: זו הדרך.

זאב אלקין: ככה מדינת ישראל נהגה, וככה הממשלות לדורותיהן נהגו כשרצו לבדוק.

אורלי לוי אבקסיס: אלקין, אלקין - - -

אופיר כץ: אז מה אנחנו אומרים לאותם אזרחים?

אופיר כץ: שזה לא נכון?

זאב אלקין: אתה רוצה להגיד שמדד מחירים לצרכן מחושב לא נכון?

אופיר כץ: לא, אז מה אתה אומר?

אורלי לוי אבקסיס: - - -

זאב אלקין: אני מנסה להבין מה אתה טוען.

זאב אלקין: חבר הכנסת כץ, מדד המחירים לצרכן הוא כלי לא אפקטיבי?

זאב אלקין: בוא תסביר לי.

זאב אלקין: אם הוא כלי לא אפקטיבי, מעניין לדעת – יכול להיות שצריך לחשוב על השינוי שלו; אני אשמח אם תציע נוסחה, ואיפה בדיוק הוא לא אפקטיבי.

זאב אלקין: אבל הכלי הזה נולד לא היום ולא בממשלה הזו, ולכן אני לא מבין למה הוא היה אפקטיבי כשהיית בממשלה.

זאב אלקין: הכלי הזה נועד, בסופו של דבר, למדוד התייקרויות.

זאב אלקין: אין כלי אחר.

זאב אלקין: אם רוצים לבדוק התייקרות בענף מסוים – אפשר.

זאב אלקין: למשל, במחירי דירות יש כלי אחר – אני יודע, אפשר לדבר עליו.

אורלי לוי אבקסיס: לא, אבל מה התאריך - - -

זאב אלקין: אחר כך, הכלי הזה משפיע גם על מדד המחירים לצרכן, כמובן, כי זה חלק מהנוסחה.

זאב אלקין: בסופו של דבר, אם רוצים לראות את התמונה הכוללת במשק, שמתכללת - - -

קריאה: על איזה חודש מה שאתה אומר - - -

אורלי לוי אבקסיס: כי זה לא משלב את - - - התקציב.

זאב אלקין: אני אמרתי, אני לקחתי – הממשלה הזאת הוקמה באמצע יוני - - -

אורלי לוי אבקסיס: נכון - - - גזרות התקציב.

אורלי לוי אבקסיס: הן עדיין לא משקפות שם.

זאב אלקין: הממשלה הזאת הוקמה באמצע יוני, ולכן לקחתי שישה חודשים שקדמו לזה ושישה חודשים שבאו אחרי זה.

אופיר כץ: עד דצמבר?

זאב אלקין: כן.

אורלי לוי אבקסיס: - - -

אופיר כץ: אתה יכול לעמוד פה בסוף פברואר ולהגיד לי שזה אותו דבר?

זאב אלקין: מה?

אופיר כץ: בסוף פברואר תוכל גם לקבל את זה?

זאב אלקין: נעשה את זה.

זאב אלקין: בסוף פברואר כבר לא תוכל להשוות חצי שנה-חצי שנה, כי הממשלה הזאת תהיה יותר מחצי.

אופיר כץ: אבל מה?

אופיר כץ: אתה לא יכול לעשות השוואה - - - לפברואר 2021.

זאב אלקין: בוודאי, תוכל לקחת חודשים רלוונטיים.

זאב אלקין: תוכל לקחת, כפי שהציעו כאן, רבעון; תוכל לקחת איך שאתה רוצה.

זאב אלקין: אפשר לחתוך את זה בכמה כיוונים.

אופיר כץ: לדעתי - - - מה שאני אומר עכשיו - - -

זאב אלקין: ובוודאי, ניתן יהיה לעשות את זה.

זאב אלקין: חבר הכנסת כץ, אפילו אמרתי שיכול להיות שבעוד כמה חודשים הטענה הזאת תהיה צודקת.

זאב אלקין: אמרתי גם למה.

זאב אלקין: אמרתי שזה קורה היום בכל העולם.

זאב אלקין: יש התייקרויות של ההובלה, במיוחד הובלה ימית, בגלל משבר הקורונה.

זאב אלקין: כתוצאה מזה, במדינות, במיוחד אלה שתלויות בהובלה ימית או בהובלה אווירית, מדינות אי כמונו, זה בא לידי ביטוי בצורה יותר דרמטית; כי כל דבר שאתה מייבא לפה עולה היום הרבה יותר יקר, כי ההובלה שלו התייקרה במאות אחוזים.

אופיר כץ: יש גם העלאות מיסים שאנחנו לא - - -

זאב אלקין: אז אמרתי, יהיה אפשר לראות - - -

אופיר כץ: חבר את שני הדברים ואולי תראה את התוצאה.

אופיר כץ: עכשיו לא רואים את זה.

זאב אלקין: יהיה אפשר – חבר הכנסת כץ – יהיה אפשר לראות בכמה התייקר בממוצע ב-OECD במדינות השונות.

זאב אלקין: יהיה אפשר לראות כמה אצלנו.

זאב אלקין: אם אצלנו זה יותר, אז יהיה ניתן לומר שיכול להיות שאצלנו נעשו טעויות שלא נעשו במדינות האלה, ולדון אם הצעדים היו נכונים או לא.

זאב אלקין: בעיניי, זאת הדרך ההגיונית לעשות את זה.

זאב אלקין: אגב, יכול להיות שנבוא ונגיד שעשינו טעויות, והינה התוצאות.

זאב אלקין: עד שזה לא המצב, עד שכרגע אתה לא יכול לטעון שגל ההתייקרות פה הוא יותר ממה - - -

אופיר כץ: אני אומר את זה לפי מה שאני שומע מהאזרחים, לפי מה שאתה אומר - - -

זאב אלקין: אבל מה ההבדל, חבר הכנסת כץ, מה ההבדל בין אזרח שהולך לסופר, מצד אחד, לבינך וביני.

זאב אלקין: שנינו אמונים – נשלחנו על ידי אותם אזרחים לקבוע מדיניות.

זאב אלקין: שנינו אמונים על קביעת המדיניות הזאת בעזרת הכלים שמדינת ישראל פיתחה

אופיר כץ: אני התנגדתי למדיניות שלכם בענייני כספים.

זאב אלקין: אני לא מדבר עכשיו על מדיניות ספציפית – אני מדבר על דרך למדוד אותה.

זאב אלקין: אנחנו, בשונה מהאזרח בסופר, צריכים למדוד את זה בצורה רצינית באמצעות המדד, באמצעות השוואה בין-לאומית, באמצעות בידוד מרכיבים בין-לאומיים מול המרכיבים הישראלים, ואז נוכל לקיים דיון, ואולי תצא צודק עוד כמה חודשים.

זאב אלקין: אני לא נביא.

זאב אלקין: לחבר הכנסת אקוניס ניתן כוח נבואי – אני קטונתי.

זאב אלקין: אני לא טוען שלי ניתן כוח נבואי.

אופיר כץ: גם אני לא.

זאב אלקין: אני לא יודע לנבא כרגע אינפלציה קדימה.

זאב אלקין: התחזיות של בנק ישראל הן לא כאלה שחורות.

זאב אלקין: כפי שאתה מדבר, זה גוף מקצועי שאמון – אומנם לא בגלל כושר נבואי, אלא בגלל המומחיות שלו; הוא זה שאמור לתת את התחזיות של האינפלציה במדינת ישראל, ולפי זה לנהל את המדיניות.

זאב אלקין: אני לא ראיתי שם כאלה נבואות שחורות מהסוג שאתה מדבר עליו, אבל כשנגיע למציאות הזאת נוכל להעריך אותה.

זאב אלקין: אבל המציאות כרגע היא כפי שאני הצגתי, ולכן, אני, מצד סיעת ש"ס, הייתי לפחות מתאפק להציג את הצעת האי-אמון הזאת בחודשים הקרובים.

זאב אלקין: הייתי ממתין.

זאב אלקין: אם, כפי שאתה אומר, עוד כמה חודשים זה יהיה ברור, אז יהיה אפשר להציג הצעת אי-אמון ולנמק ולטעון וכו'.

זאב אלקין: אבל לחזור על הדבר הזה בהפרש של כמה שבועות, כשכבר אני הצבעתי על הנתון הזה.

זאב אלקין: ומתברר שהממשלה, שסיעת ש"ס הייתה חברה בכירה בה, הביאה בחצי שנה להתייקרות הרבה יותר גדולה - - -

אוסאמה סעדי: - - -

זאב אלקין: מה?

זאב אלקין: אוסאמה, מה אתה רוצה ממני?

אוסאמה סעדי: - - -

זאב אלקין: חבר הכנסת סעדי, אני מבין ששעממתי אותך, אבל אתה יודע שהמפתח להפסקה של דבריי מעל הדוכן הזה בפעם הזאת נמצא לא בידי, אלא בידי חברת הכנסת סילמן.

זאב אלקין: לכן אם אתה רוצה להפסיק את הזוועה של להקשיב לי, תפנה לחברת הכנסת סילמן – לא אליי.

זאב אלקין: כן, היא זו ששולטת על נקודת הזמן של ההפסקה.

קריאות: - - -

זאב אלקין: חבר הכנסת סעדי, אותך אני לא אצליח לשכנע, אבל אני לפחות חייב לשכנע את חברת הכנסת סילמן.

זאב אלקין: עד שלא אשכנע אותה להצביע נגד האי-אמון, אני לא יכול לרדת מפה.

זאב אלקין: אם יו"ר קואליציה לא הצלחתי לשכנע, אז מה אני שווה?

זאב אלקין: לכן אתה תצטרך לסבול אותי מעל הדוכן הזה עד שאני אצליח לשכנע לפחות את יו"ר הקואליציה בזה שצריך להצביע נגד האי-אמון.

זאב אלקין: כשאני אצליח במשימתי זו, הצנועה, אני ארד.

זאב אלקין: כל שאר חברי הכנסת כבר יצביעו כמיטב הבנתם באירוע הזה.

צבי האוזר: יש לי תחושה שההצעה שלכם בעוד כמה חודשים שוב להציג אי-אמון בנושא הזה, יחשבו עליה פעמיים, אתה יודע, אם זה כרוך בכזה דיון.

זאב אלקין: חבר הכנסת האוזר, אני לתומי חשבתי שאחרי שהציגו את זה לפני בערך שלושה שבועות, וכבר עליתי עם הנתונים האלה, שדי מביישים את הצד המציע, כי בסופו של דבר מתברר שהוא אחראי על עיקר גל ההתייקרויות של השנה האחרונה – אני חשבתי שלפחות לכמה חודשים נחסוך מעצמנו את האירוע המביך הזה שמי שטוען הצעת אי-אמון בפועל טוען את זה נגד עצמו.

זאב אלקין: אבל עובדה, טעיתי, כפי שאתה רואה.

צבי האוזר: אדוני רומז שהאופוזיציה זועקת זאב, זאב, אתה חושב?

זאב אלקין: אני רומז לכך שכנראה שמי שמציג את הצעת האי-אמון, כפי שאמרתי, לא טורח להקשיב לתשובה, ומי שטורח להקשיב לתשובה כנראה לא טורח להעביר לחברי סיעתו כשהם פתאום שוקלים להגיש את הצעת האי-אמון הזאת, בהנחה האופטימית שחברי הסיעה יודעים איזו הצעת אי-אמון מוגשת מטעמם ברגע שהיא מוגשת, כן, זו הנחה שלא תמיד מוצאת את ביסוסה במציאות במסורת של הבית הזה.

זאב אלקין: ולכן ההנחה המאוד-סבירה וההגיונית שלך, שלאור הנתונים שאני הצגתי, האופוזיציה תחכה כמה חודשים כדי שבכל זאת יהיה בשר לטיעון ולא יהיה מצב מביך שמאשימים את הממשלה המכהנת בחטאים שהם בפועל אחראים על רובם – היית צודק, היית צודק מבחינה הגיונית, אבל ההיגיון הוא לא תמיד כלי לקבלת החלטות בבית הזה, כפי שאדוני מכיר את זה היטב בשנים הרבות שהוא נמצא בזירה הציבורית.

זאב אלקין: לכן אין סיבה להניח שגם הפעם ההיגיון יהיה כלי רלוונטי לתהליך קבלת ההחלטות בשאלה איזו הצעת אי-אמון להציג.

זאב אלקין: אז עד כאן מה שהיה לי להגיד בנושא של גל ההתייקרויות ובמצב המביך הזה שפעם אחר פעם האופוזיציה, למעשה, בלי לבדוק את הנתונים, מביאה לכנסת נושא שבעיקר מביך אותה עצמה ואת החברים הרבים בה שכיהנו בממשלה עד לאחרונה ונושאים באחריות על חצי שנה משנת 2021, שהגיעה לסיומה.

זאב אלקין: אגב, אני מניח שדווקא היה כדאי אם שר האוצר לשעבר חבר הכנסת ישראל כץ לפחות היה מפנה את תשומת הלב של חבריו לכיסאות לאופוזיציה לעובדה הזאת, זה היה מונע מהם את המבוכה.

זאב אלקין: עכשיו, מפה אני רוצה לעבור לאי-אמון הראשון שהוצג כאן על ידי חבר הכנסת קיש, שנדמה לי – אני פשוט באיזשהו ניסיון נואש.

צבי האוזר: חבר הכנסת קיש, הדובר משווע להקשבה.

צבי האוזר: אתה יודע, אתה מפנה לו את גב.

צבי האוזר: אז.

משה ארבל: - - -

זאב אלקין: סקירה על מה, חבר הכנסת ארבל?

משה ארבל: - - -

זאב אלקין: בשונה מהנושאים הרבים שנדונים בבית הזה, ישנם נושאים שבהם כדאי לדמויות הישראליות הרשמיות פחות להתבטא.

זאב אלקין: אז זה בין השאר - - -

משה ארבל: - - -

זאב אלקין: מה?

משה ארבל: - - -

זאב אלקין: בישראל כן.

ינון אזולאי: - - -

זאב אלקין: האם אפשר לישון טוב בלילה באוקראינה?

זאב אלקין: בזה אני לא בטוח, חברת הכנסת ארבל, אבל אני מאוד מקווה שבסופו של דבר יהיה ניתן לישון טוב בלילה גם באוקראינה.

זאב אלקין: בסך הכול ישנן קהילות יהודיות גדולות גם באוקראינה וגם ברוסיה.

זאב אלקין: אלה שתי מדינות שיש להן יחסים טובים עם מדינת ישראל, ואנחנו מטפחים את היחסים האלה.

זאב אלקין: ולכן אני בטוח שאתה, כמוני, מאחל לשתי המדינות האלה לפתור את המחלוקות ביניהן בדרכי שלום, וכמוני מאחל, גם לטובת השלום העולמי וגם לטובת שלום היהודים הרבים שמתגוררים בשתי המדינות האלה, שחס וחלילה לא תהיה שם פעילות מלחמתית כזאת או אחרת.

זאב אלקין: אני בטוח שבזה בוודאי כל חלקי הבית הזה מסכימים.

זאב אלקין: אז אם רצית התייחסות קצרה על העניין הזה, אני לא חושב שיהיה נכון אם אני אוסיף מעבר לזה.

זאב אלקין: כמובן, אני עוקב אחר מה שקורה שם.

צבי האוזר: אתה יכול לנקוב בהערכה של מספר היהודים שם?

זאב אלקין: אוה, זה נושא מרתק, חבר הכנסת האוזר, כי ההערכות הרשמיות אינן תואמות את המציאות.

זאב אלקין: אבל אני בטוח שזה נושא לפיליבסטר אחר.

זאב אלקין: בשביל זה צריך להגיע לאופוזיציה ולרצות לדבר ארבע שעות כדי להסביר את האירוע.

זאב אלקין: אינני בטוח שאני אספיק להיכנס בעובי הקורה ולצאת משם בחזרה בזמן שיש לי כדי לשכנע את חברת הכנסת סילמן להתנגד להצעת האי-אמון.

צבי האוזר: אני ארשום את זה כנושא לשעת לילה מאוחרת.

זאב אלקין: אבל אני אשקול.

זאב אלקין: אם אני אסיים את הדיון עם חבר הכנסת קיש ויישאר לי עוד טיפה זמן, וחברת הכנסת סילמן תצטרך עוד זמן לחשוב אם להפיל את הממשלה או לא, אז אני אולי אתייחס גם לסוגיה הזאת.

זאב אלקין: אבל אני, ברשותך, בכל זאת אנסה להתייחס להצעת האי-אמון הראשונה שהוצגה כאן, בנושא משבר הקורונה.

זאב אלקין: אני מציע, אגב, פתרון מסוים, אדוני היושב-ראש, השאלה היא אם זה אפשרי תקנונית.

זאב אלקין: האם כשאתה מנסה לפנות למי שהציג את האי-אמון והוא מעדיף את שיחת הטלפון, האם אני יכול להתקשר מהדוכן אליו בטלפון ולנאום את הנאום שלי דרך הטלפון, ואז לזכות בתשומת הלב?

זאב אלקין: האם זה ייחשב עבירה על תקנון הכנסת או לא?

צבי האוזר: תראה, אני הייתי מציע שבכלל חברי הכנסת ישתדלו שלא לקיים שיחות טלפון מתוך המליאה.

צבי האוזר: מי שיש לו שיחת טלפון יכול לקום, לצעוד כמה צעדים החוצה לירכתי האולם, אולי לפרסה, ושם לקיים שיחת טלפון.

צבי האוזר: חבר הכנסת קיש, אנחנו, הדובר ויושב-ראש הישיבה, דנים בשאלה האם זה ראוי לנהל שיחת טלפון באולם.

זאב אלקין: לא.

זאב אלקין: אני הצעתי משהו יותר יצירתי, אדוני היושב-ראש.

צבי האוזר: נכון.

צבי האוזר: לא, אבל אני בעד לא ללכת לכיוון היצירתי שלך אלא לכיוון השמרני, להתאפק ולא לקיים שיחות טלפון כשנוכחים באולם עצמו.

צבי האוזר: אני לא יודע אם זה חלק מהתקנון.

זאב אלקין: לא.

צבי האוזר: יתקנו אותי.

צבי האוזר: אם זה כלל בתקנון, אני אשמח להתחיל לאכוף אותו.

זאב אלקין: טוב.

זאב אלקין: אז הצעתי היצירתית היא שאני אתקשר לחבר הכנסת קיש ואשאיר את הטלפון פתוח פה ברמקול, ואז אולי הוא יקשיב לי – אני מבין שהצעתי היצירתית לא מתקבלת.

צבי האוזר: לא.

אופיר אקוניס: למה אתה לא יורד?

אופיר אקוניס: האם אישרתם הצבעה בוועדת החוקה בזמן הדיונים על אי-אמון?

אופיר אקוניס: האם הדבר הזה נראה לכם תקין?

אופיר אקוניס: האם הדבר הזה - - -

זאב אלקין: חבר הכנסת אקוניס, אפשר לייחס לי הרבה תכונות, אבל בוודאי אין לי סמכויות לאשר הצבעות באף ועדה בכנסת, כן?

אופיר אקוניס: לא.

אופיר אקוניס: היושב-ראש.

אופיר אקוניס: הרי מה שקורה בכנסת הזאת זה דבר שלא קרה בשום כנסת לפניה, כולל לא כשאתה היית יו"ר קואליציה.

אופיר אקוניס: מצביעים בוועדת החוקה עכשיו, ולכן כל מליאת הכנסת מחכה עד להצבעה לאי-אמון, ואולי לא - - -

זאב אלקין: כשהייתי יו"ר קואליציה, קרו בכנסת הרבה דברים, תאמין לי, חבר הכנסת אקוניס.

אופיר אקוניס: אני יודע.

אופיר אקוניס: קרו הרבה דברים.

אופיר אקוניס: אבל על אי-אמון הצבענו בזמן.

זאב אלקין: אה.

צבי האוזר: אבל חבר הכנסת אקוניס, מה דעתך על שאלת שיחת הטלפון?

צבי האוזר: אולי אפשר לגבש פה רוב או הסכמה מקיר לקיר לאסור קיום שיחת טלפון בתוך המליאה כחלק מכלל בתקנון הכנסת.

אופיר אקוניס: לדעתי, זה נוהג או נוהל.

אופיר אקוניס: אבל הוא לא בתקנון.

צבי האוזר: לא, לא.

צבי האוזר: אבל אולי אפשר להכניס אותו ככלל.

אופיר אקוניס: אה, שאלה טובה.

אופיר אקוניס: שיחה?

אופיר אקוניס: לא - - -

זאב אלקין: השר שטרן, אני כבר אמרתי שאני לא מתיימר לשכנע להצביע נגד האי-אמון את כל 61 חברי הקואליציה.

זאב אלקין: לי יש מדד הרבה יותר צנוע.

זאב אלקין: ברגע ששכנעתי את חברת כנסת סילמן להתנגד להפלת הממשלה, אני יורד מפה.

זאב אלקין: עד שהיא לא השתכנעה, תסלח לי, אני רואה את משימתי כלא מבוצעת.

זאב אלקין: לכן אני ממוקד.

זאב אלקין: יש לי נייר לקמוס אחד.

זאב אלקין: אני צריך לשכנע חברת כנסת אחת להתנגד להצעת אי-אמון.

זאב אלקין: כל השאר גדול עליי.

חיים כץ: אתם – בפעם הבאה, שלא תשחית את זמננו - - - חצי שעה, שעה, נשב בחדר, נעשה משהו.

חיים כץ: לא חבל עכשיו להשחית את הזמן של כולם?

צבי האוזר: אדוני הדובר, אני מבקש באמת את סליחתך.

צבי האוזר: ברצף הדברים שלך - -

זאב אלקין: כן.

צבי האוזר: - - אני הטעיתי את חברי הבית.

צבי האוזר: ולכן אני חייב לתקן זאת.

זאב אלקין: בוודאי, אני - - -

צבי האוזר: סעיף 41(ח) לכלל בתקנות הכנסת אומר כך: "חבר הכנסת לא ישוחח במליאת הכנסת בטלפון ויקפיד שמכשיר הטלפון או מכשיר אחר שברשותו לא ירעיש".

צבי האוזר: אמור מעתה, לא לקיים שיחה.

צבי האוזר: אני מתנצל מראש שלא הערתי על כך.

צבי האוזר: אני אקפיד, ואני אקרא גם ליושבי-ראש הישיבה האחרים להקפיד על הכלל הזה.

צבי האוזר: נדמה לי שהוא לכבודה של הכנסת ולכבודה של מליאה זו.

זאב אלקין: כנראה שבסוף, אדוני היושב-ראש, לאור ההערה שלך ולאור התסכול והניסיון הנואש שלי לענות למציג האי-אמון, אני אבחר אופציה, תוך כדי דבריי, אולי להתחיל לכתוב לו מסרונים מעל דוכן הכנסת.

זאב אלקין: אולי אז אני אדע לתקשר מולו.

צבי האוזר: על מסרונים אין איסור.

זאב אלקין: נכון.

זאב אלקין: לפי מה שקראת.

צבי האוזר: בדיוק.

צבי האוזר: התקנון נותן תשובה חזקה שאם אסור במליאה, קל וחומר בן בנו של קל וחומר שאסור מעל הדוכן לשוחח בטלפון.

זאב אלקין: ייתכן שאם השארתי פלאפון פתוח ואני מדבר למיקרופון, זה עדיין יכול להיחשב בגדר המותר.

צבי האוזר: האם זה גנב ברשות התורה?

צבי האוזר: כן או לא? זאת שאלה מעניינת.

זאב אלקין: זו פשוט אולי דרך יותר יעילה לדבר עם מציג האי-אמון.

צבי האוזר: יכול להיות.

צבי האוזר: אני אשאל את חבר הכנסת קיש כשיסיים את שיחת הטלפון.

זאב אלקין: לאחר שהדרך הזאת נחסמה בפניי – חברת הכנסת סילמן, אני עדיין לא הצלחתי לשכנע אותך, נכון?

זאב אלקין: זו משימה קשה היום – אני בכל זאת אנסה לדבר לליבו של חבר הכנסת קיש.

זאב אלקין: נראה לי שהוא סיים את שיחת הטלפון, אולי יש לי סיכוי.

זאב אלקין: חבר הכנסת קיש, האם אני יכול להטריד את מנוחתך בניסיון לענות על הצעת האי-אמון שהצגת?

צבי האוזר: אחד משניים, או שאדוני לא שומר על זכות הדיבור שלי כדי שישמעו אותי בחלקים שונים של האולם - - -

צבי האוזר: אתה צודק.

צבי האוזר: חברים, יש תחושה כאן שאין הקשבה מלאה לדבריו של הדובר, ואני אבקש, חברים, מי שיש לו עניין לשוחח, שיעשה זאת בבקשה מחוץ לאולם, ומי שמכבד והתכבד להגיע לאולם יאפשר לשמוע את דבריו של הדובר ללא הפרעה, ללא רחשים ומלמולים.

צבי האוזר: תודה רבה.

זאב אלקין: חבר הכנסת קיש, האם אני יכול סוף-סוף לענות על חלק מהדברים שהיו כאן מעל הדוכן?

יואב קיש: - - -

זאב אלקין: לא?

זאב אלקין: לחכות עוד?

זאב אלקין: חבר הכנסת קיש לא התפנה עדיין להקשיב לתשובה שלי.

זאב אלקין: אני די במבוכה, כי חבר הכנסת קיש סימן לי שהוא עדיין לא פנוי.

צבי האוזר: חבר הכנסת קיש, גם כשאתה לא מתפנה - - -

זאב אלקין: אומנם הוא לא חייב - - -

צבי האוזר: אינך חייב, אבל אתה מפנה את גבך לדובר שמנסה - - -

זאב אלקין: שמנסה, רחמנא ליצלן, לענות לך על מה שאמרת כאן מעל הדוכן, כי נדמה לי, חבר הכנסת קיש, שאת הצעת האי-אמון הראשונה אתה הצגת.

זאב אלקין: אני מתנצל - - -

צבי האוזר: חבר הכנסת משה טור פז.

צבי האוזר: חברת הכנסת אורית סטרוק.

צבי האוזר: חבר הכנסת טור פז, אתה אפילו לא שומע ששמך נקרא.

צבי האוזר: אתה מפנה גבך כאן לדובר, זה לא ראוי.

צבי האוזר: אני מבקש לאפשר לשר להשיב בנחת ולפרט את דבריו החשובים.

צבי האוזר: בבקשה.

זאב אלקין: אוקיי.

זאב אלקין: אדוני היושב-ראש, אני מודה לך, אדוני היושב-ראש, שהגנת על זכותי להשמיע כאן דברים.

זאב אלקין: אני ברשותך רוצה לפנות בכל זאת לחבר הכנסת קיש.

זאב אלקין: חבר הכנסת קיש, אתה הבאת כאן כמה נימוקים שבאמצעותם טענת על המחדל הקשה של הממשלה הזאת בטיפול במשבר הקורונה, ואגב, זה נושא שאתה מכיר אותו מקרוב.

זאב אלקין: היית סגן שר הבריאות, היית מאוד פעיל בתחום, וגם יצא לנו לשתף פעולה בעניין הזה.

זאב אלקין: בין שאר הטיעונים הקשים שזרקת מול הממשלה, המלצת לה לבטל תו ירוק – אגב, דעתי לא כדעתך, אבל אני מניח שהנושא הזה יידון ברצינות בממשלה או בקבינט הקורונה ותתקבל החלטה – אבל בין שאר הדברים טענת טיעון מעניין, שגם הוא ניתן לבדיקה מספרית.

זאב אלקין: טענת טיעון של ספירת המתים.

זאב אלקין: האשמת את הממשלה הזאת בקלות דעת בלתי נסלחת וויתור על חיי אזרחים, ובזה שבמדיניות חסרת האחריות שלה – אני לא מדייק בציטוט, אבל זה בערך היה המסר של דבריך, כפי שאני הבנתי אותו, אולי טעיתי בהבנה – היא למעשה במדיניות לא נכונה ומופקרת בטיפול בנושא של משבר הקורונה שגורמת למספר עצום של מתים.

זאב אלקין: גם זה, חבר הכנסת קיש, כמו הנושא הראשון של ההתייקרויות, נושא שניתן לבדוק מספרית.

זאב אלקין: מצד אחד, זה נכון שאנחנו נמצאים בעיצומו של גל גדול, של וריאנט חדש שקצב ההתפשטות שלו מהיר מאוד, שכנראה החיסון אומנם עוזר לעבור את המחלה, ולכן כן יש משמעות גדולה מאוד לחיסון, ויש משמעות לתו הירוק, אבל הוא לא עוזר לעצור את ההתפשטות - - -

צבי האוזר: השר אלקין, אני נאלץ – חבר הכנסת אופיר סופר, אנחנו הצגנו לראווה את סעיף 41(ח) לתקנון, שאי-אפשר לשוחח בטלפון במליאה.

צבי האוזר: אני מבקש - - -

יואב קיש: - - - אני מתנצל.

יואב קיש: מה אני אעשה.

יואב קיש: זה לא מחוסר כבוד.

זאב אלקין: ברור לי.

קריאה: - - -

צבי האוזר: למה להוציא?

צבי האוזר: חבר הכנסת סופר, אדם נעים הליכות, נפלה שגגה בידו.

אופיר כץ: גם בצד הזה מדברים בטלפון.

אופיר כץ: בוא נראה אם אתה מזהה.

אופיר כץ: בוא נראה אם אתה מזהה שמאלנים שמדברים.

אוריאל בוסו: הוועדה המיוחדת - - -

צבי האוזר: חבר הכנסת מוסי רז.

צבי האוזר: חבר הכנסת מוסי רז, ציינו את סעיף 41(ח) שאוסר על פי תקנון הכנסת לשוחח בטלפון במליאה.

צבי האוזר: אם יש שיחה, אפשר לצאת ולהשלים אותה.

צבי האוזר: תודה.

צבי האוזר: תודה על הפניית תשומת הלב.

זאב אלקין: חברת הכנסת סילמן, זה - - -

עידית סילמן: שתי דקות.

זאב אלקין: עדיין לא השתכנעת.

זאב אלקין: וואו, את ראש הממשלה שכנעתי, אבל אותך עוד לא.

זאב אלקין: זה קשה היום.

זאב אלקין: אני אמשיך לנסות לשכנע אותך.

זאב אלקין: אדוני היושב-ראש, חבר הכנסת קיש התנצל שהיות שהוא עסוק בענייני סדר דיומא של הכנסת - - -

צבי האוזר: תרתי משמע.

זאב אלקין: ואפילו פשוטו כמשמעו, הוא לא פנוי להקשיב לתשובה שלי.

זאב אלקין: לכן אני בכל זאת אטען, ברשותך, את הטענות שלי, גם כשהוא לא קשוב לי.

זאב אלקין: אולי בכל זאת, אם זה לא ישכנע אותו, זה ישכנע את חברת הכנסת סילמן, שהיא בטח תדע לחלק קשב בין השיחה עם חבר הכנסת קיש למשמע טענותיי.

זאב אלקין: כשאני שומע מצד האופוזיציה את הטיעון הזול הזה, שמאשים את הממשלה במתי הקורונה, אני משפשף את עיניי, כי נכון, כפי שאמרתי, שאנחנו נמצאים בעיצומו של גל גדול עם כמות מטורפת של חולים – בכל העולם אגב, כולל גם אצלנו; הבית הזה מרגיש את זה לא פחות מהציבור, וכמות האנשים שהם מחלימי קורונה בבית הזה הולכת וגדלה בקצב מסחרר, כפי שבכלל הציבור הישראלי – אבל דבר אחד, נתון אחד אי-אפשר לשכוח: את נתוני התמותה הקשים ביותר בגל השלישי של הקורונה, שברוך ה' עוד לא הגענו אליהם.

זאב אלקין: אני זוכר את המצב הזה, אנחנו איבדנו פה בתוך פרק זמן קצר ביותר, אם אני זוכר נכון את הנתונים, כ-1,500 מתים בתוך חודש, ינואר השחור שהיה פה, תוך כדי חגיגה בהתחלה של סיום אירוע הקורונה ותחילת גל ההתחסנות, שלוותה באמירה: הינה המשבר מאחורינו, ותוך חודש וחצי, נדמה לי, הגענו למספר מטורף של כ-2,000 מתים.

זאב אלקין: כל התקופה הזאת חבר הכנסת קיש כיהן כסגן שר הבריאות, בתפקיד לכאורה מאוד מאוד רלוונטי לאירוע.

זאב אלקין: לכן, אני חושב – חברת הכנסת סילמן, יש לי סיכוי היום לשכנע אותך?

זאב אלקין: יש, את אומרת, לא להתייאש.

חיים כץ: שחרר אותנו.

זאב אלקין: לא שומע, חבר הכנסת כץ.

חיים כץ: שחרר אותנו, אתה טוחן את המוח סתם.

זאב אלקין: חבר הכנסת כץ, אני מבין שכמובן, בשונה ממה שהוצג כאן על ידי מציגי האי-אמון, אני טוחן את המוח סתם, והם דיברו דברי אלוהים חיים, אין לי ספק.

חיים כץ: אני לא שמעתי אותם ולא שומע אותך.

חיים כץ: אתה יושב ומשחית את הזמן של כל הח"כים.

זאב אלקין: חס וחלילה.

זאב אלקין: אבל סיעתו של אדוני יכלה לבחור גם לא להציג את הטיעונים שלה ולא לבקש אי-אמון.

חיים כץ: לא שמעתי אותם.

חיים כץ: הייתי בחדר, אבל קראו לי בגללך.

חיים כץ: אני הייתי יכול לעבוד עוד שעה.

זאב אלקין: לא קראו לך בגללי.

זאב אלקין: חבר הכנסת כץ, דבר אחד אני יכול להבטיח לך, לא ביקשתי שיקראו לך.

זאב אלקין: אומנם יש לי ניסיון רב-שנים בלקרוא לך למליאה הזאת, הפעם זה לא באשמתי.

זאב אלקין: לכן, מהבחינה הזאת, מצפוני נקי לחלוטין.

חיים כץ: הינה, שני אנשים שלא הספקתי לפתור להם את הבעיה – זה בגללך.

חיים כץ: אני אענה להם: אני לא יכול לפתור לכם, כי אלקין יושב על הבמה ומדבר.

זאב אלקין: חס וחלילה, חבר הכנסת כץ.

זאב אלקין: זה לא בגללי, זה בגלל החלטת סיעתך להציג כאן את האי-אמון בנושא ולטעון טיעון שנראה לי מופרך.

זאב אלקין: אני מנסה להתמודד עם הטיעון הזה ולשכנע לפחות את חברת הכנסת סילמן - - -

חיים כץ: אתה יודע מה הדעה שלי הייתה.

חיים כץ: ואללה תלכו, נצביע.

חיים כץ: אם לא יהיה 61, מה זה משנה?

חיים כץ: תהיה ריאליסט.

זאב אלקין: חבר הכנסת כץ, לשמחתי הרבה, אני לא אחראי על קבלת החלטות ברומו של עולם מהסוג שאתה מתאר, מתי להצביע.

זאב אלקין: יש מי שאחראי עליהם, זאת חברת הכנסת סילמן.

זאב אלקין: אם אני לא אשכנע אותה לא להפיל את הממשלה, אז איך הממשלה תחזיק מעמד?

זאב אלקין: היא יושבת-ראש הקואליציה.

זאב אלקין: ברגע שהיא תשתכנע מדבריי היא תגיד לי, ואז ברוך ה' - -

עידית סילמן: - - - ואז אני אגיד לך.

זאב אלקין: - - הקואליציה תשרוד.

זאב אלקין: הינה, חברת הכנסת סילמן אומרת לי שאני קרוב להשגת המשימה הזאת, היא כמעט השתכנעה.

זאב אלקין: עוד שיחה קצרה עם חבר הכנסת לוין וחבר הכנסת קיש, וייתכן שהיא תשתכנע סופית.

זאב אלקין: כנראה שאם אני לא אצליח לשכנע אותה להיות נגד הפלת הממשלה, חבר הכנסת קיש יצליח.

זאב אלקין: חבר הכנסת לוין וחבר הכנסת קיש יצליחו לשכנע אותה לא להפיל את הממשלה, והכול יבוא על מקומו בשלום.

זאב אלקין: אבל חבר הכנסת כץ, גם אתה לא יכול שלא לשים לב לעובדה הזאת.

זאב אלקין: לעמוד על הדוכן הזה ולטעון טענה זולה, שמאשימה את הממשלה במתי קורונה – כשהיית סגן שר הבריאות, אמרת ממש – היית בלב העשייה בנושא הזה.

חיים כץ: אני?

חיים כץ: לא הייתי - - -

זאב אלקין: לא אתה, לא אתה.

זאב אלקין: אני מדבר אל חבר הכנסת קיש.

חיים כץ: אתה מדבר אליי.

זאב אלקין: לא, אני מדבר להיגיון שלך ומתאר לך את האבסורד במעמד.

זאב אלקין: הדובר – נקרא "הדובר", כדי שיהיה ברור, לא אתה, כי לא היית הדובר – כשהדובר היה סגן שר הבריאות והיה אחת מהדמויות המשמעותיות במאבק במשבר הקורונה, בתקופה שבה בחודש אחד מתו 1,500 איש במדינת ישראל, אני חושב שהצניעות המינימלית המתבקשת הייתה אולי להציע למישהו אחר להציג את האי-אמון הזה - -

חיים כץ: זה לא אותם זמנים.

זאב אלקין: - - או להימנע מהטיעון - - -

חיים כץ: זה לא אותם זמנים, לא אותה מגפה, לא אותם חיסונים.

חיים כץ: אתה מערבב תפוחים עם עגבניות.

חיים כץ: זה לא עובד ככה.

חיים כץ: זה שני גורמים שונים לגמרי.

חיים כץ: אין קשר בין מה שהיה למה שיש.

חיים כץ: אין.

זאב אלקין: אז אם אין קשר, אז לעמוד פה ולהגיד: אנחנו היינו מצוינים ואתם כושלים בכל צעד - - -

חיים כץ: אני לא סדרן, אני לא סדרן.

חיים כץ: לעמוד וזה – אני לא מבין את זה.

זאב אלקין: בסדר, הדובר דיבר גם בשמך, אתם חברי אותה סיעה, והאי-אמון הוצע גם בשמך.

זאב אלקין: לכן מבחינה זאת אני בהחלט יכול לפנות אליך ולשכל הישר שלך, שכידוע לך - -

חיים כץ: כמה נפטרו היום?

זאב אלקין: - - שכידוע לך, אני מאוד מעריך.

חיים כץ: כמה נפטרו היום?

זאב אלקין: היום אני לא יודע.

זאב אלקין: ממה שאני עוקב אחרי קבלת נתונים, נפטרים, לצערי הרב, בשבוע-שבועיים האחרונים סדר גודל בין שישה לעשרה איש ביום, וזה הרבה.

חיים כץ: אני חושב שנפטרים יותר.

זאב אלקין: זה הרבה.

זאב אלקין: אגב, יכול להיות שכשנגיע לשיא בחולים הקשים – אנחנו עוד לא הגענו, אנחנו הגענו כנראה לשיא במאומתים, אבל השיא בחולים הקשים תמיד מגיע באיחור.

חיים כץ: אני חושב שנפטרים יותר.

חיים כץ: אני אומר לך, כל בוקר הייתי מסתכל בידיעות אחרונות על המצב של אתמול ביחס של היום.

חיים כץ: הייתי עושה חשבון, וזה היה 15-14.

זאב אלקין: אז אני אומר לך, אני מסתכל על הנתונים - - -

חיים כץ: בשבוע הזה, ידיעות אחרונות לא פרסמו בדף האדום עם הנתונים.

זאב אלקין: אז אני אומר לך, אני אומר לאדוני, אני מקבל את הנתונים כל בוקר כחבר קבינט קורונה.

זאב אלקין: מעין טבלה כזאת יומית שמרכזת את כל הנתונים.

זאב אלקין: אגב, המתכונת נקבעה עוד בעבר, בימי הממשלה הקודמת.

זאב אלקין: זאת אותה טבלה.

זאב אלקין: הינה, יושב פה שר הבריאות לשעבר, חבר הכנסת אדלשטיין, הוא מכיר אותה מצוין.

זאב אלקין: משרד הבריאות בדרך כלל, יחד עם מל"ל, מפיק אותה – עם כל הנתונים מסודרים, כמות חולים, כמות מחוסנים, בין השאר את כמות המונשמים, כמות החולים קשה, אחוזי הבדיקות, ובין השאר מופיע שם המספר הקשה של המתים.

זאב אלקין: אני אומר לאדוני, לא בדקתי אולי ביום יומיים האחרונים - - -

חיים כץ: - - -

זאב אלקין: אני אומר לך מה הנתון.

זאב אלקין: במשך השבועיים האחרונים הנתון היומי נע בין שישה לעשרה מתים ביום.

זאב אלקין: זה נתון קשה, כי בעיניי, כל נפש שאנחנו מאבדים בקרב הזה זה עולם שלם.

זאב אלקין: לכן אני לא בא להתרפק פה על הנתונים.

זאב אלקין: זה נתון קשה.

חיים כץ: כמה מתו בגלל הקורונה?

חיים כץ: כמה מתו באומיקרון?

זאב אלקין: ההגדרות מי זה מת מקורונה לא השתנו במשרד הבריאות.

זאב אלקין: זה מי שמשרד הבריאות מגדיר כמתים מקורונה.

זאב אלקין: חלקם זה אנשים מבוגרים עם הרבה מחלות רקע וכו', הסיפור ידוע, אבל עדיין יש שיטת ספירה למשרד הבריאות.

זאב אלקין: זאת אותה ספירה, אלה אותם מומחים.

זאב אלקין: גם המומחים לא השתנו.

זאב אלקין: סך הכול מנכ"ל משרד הבריאות הנוכחי זה מי שהיה פרויקטור קורונה קודם.

זאב אלקין: לכן בסופו של דבר זה אותם אנשים ואותה מומחיות.

זאב אלקין: אלה הם המספרים, חבר הכנסת כץ.

חיים כץ: איפה סילמן?

זאב אלקין: קטונתי.

חיים כץ: עוד מעט, עוד מעט.

יואב קיש: עוד מעט, חמש דקות.

זאב אלקין: חבר הכנסת קיש, אתה נותן לי להיות מתוסכל.

זאב אלקין: חברת הכנסת סילמן הבטיחה לי שאתה תוך דקה משכנע אותה להיות נגד הצעת האי-אמון, ועכשיו אתה אומר לי שזה ייקח חמש דקות.

זאב אלקין: חבר הכנסת כץ, אתה היית כמעט היחידי שהקשיב לי, וגם אותך איבדתי בתהליך הזה.

חיים כץ: על מה אתה רוצה לדבר?

חיים כץ: בוא, אני אעביר לך את הזמן.

חיים כץ: על מה אתה רוצה לדבר?

זאב אלקין: אמרתי, אני רק רוצה לסיים את הדיון שהיה בינינו.

חיים כץ: בוא, בוא נדבר קצת על השינויים בבנייה.

זאב אלקין: על מה?

חיים כץ: שינויים בבנייה.

זאב אלקין: שינויים בבנייה, זה מה שמעניין את אדוני?

זאב אלקין: בשמחה.

זאב אלקין: מה בדיוק?

קטי קטרין שטרית: זאב, דבר על מה שדובר בישיבת ימינה, לדבר על הצפון והדרום ולהתרכז במרכז הארץ.

חיים כץ: אני אגיד לך מה הבעיה.

חיים כץ: אני הגשתי הצעת חוק, ואמרתם לי בזמנו שאני אפנה אליך.

חיים כץ: קניתי בית.

חיים כץ: אני לא מדבר שזה יחול עליי, כי עליי זה כבר לא יחול.

חיים כץ: מה מתברר לי?

קטי קטרין שטרית: - - -

חיים כץ: מה מתברר לי?

חיים כץ: בן אדם בא וקונה בית.

חיים כץ: הוא רוצה להזיז נקודת חשמל מפה לפה – מזכים אותו בגין ההזזה ב-100 שקל ומחייבים אותו ב-500 שקל.

חיים כץ: למה?

חיים כץ: כי אומרים: ואללה יש יותר חומר.

חיים כץ: אמרתי: לא, לא, הוא מקרב את זה, יש פחות חומר.

חיים כץ: יש לי הצעת חוק שבאה ואמרה ככה: החיוב יהיה 15% יותר מהזיכוי.

חיים כץ: בדברים נורמליים.

חיים כץ: תרוויח, אבל אל תשחט.

חיים כץ: כי נוצר מצב שהוא אבסורדי, שקבלני משנה לוקחים ליזמים את הבנייה, והם אומרים: אנחנו את הרווח נעשה מהדיירים.

חיים כץ: אז הם פותחים במהלך של פתיחת תיק שינויים.

חיים כץ: פתיחת תיק שינויים – 1,000 שקלים.

חיים כץ: יש 100 דירות?

חיים כץ: 100,000 שקל פתיחה.

חיים כץ: מה זה הדבר הזה?

זאב אלקין: אוקיי.

זאב אלקין: פה אדוני נגע רק בדוגמה אחת - - -

חיים כץ: זה מה שאני נתקל בו.

חיים כץ: אנחנו מחוקקים מהחיים.

חיים כץ: מחוקקים מהחיים.

זאב אלקין: חבר הכנסת כץ, אני עונה לך.

זאב אלקין: ביקשת שאני אתייחס, והינה יש הזדמנות.

זאב אלקין: היות שאין לנו יכולת לנהל את השיח הזה בינינו, אז אנחנו נעשה את זה מעל הדוכן.

זאב אלקין: אתה נגעת בסוגיה שהיא אחת מני רבות, של ניצול הצרכן על ידי הקבלן.

חיים כץ: על ידי המבצע, לא המוכר.

חיים כץ: זה בניגוד לחוק.

חיים כץ: זה בניגוד לחוק.

זאב אלקין: שנייה.

זאב אלקין: לא, זה לא בניגוד לחוק, אבל זה נושא שדורש רגולציה בחוק.

זאב אלקין: בדרך כלל, כל הדברים האלה מעוגנים בהסכם שחותם הקבלן עם הקונה, וכמובן כשקבלן מכין הסכם טיפוסי הוא דואג לעצמו והרבה פחות לדייר.

זאב אלקין: עכשיו, מה הדרך להתמודד עם זה?

זאב אלקין: ישנו חוק במדינת ישראל שנקרא חוק המכר, שנועד להגן על הזכויות של הקונים מול הקבלנים.

זאב אלקין: עם החוק הזה יש שתי בעיות: אחד, הוא דורש עדכונים, ותכף אתייחס לכמה מהם; שנית, הוא דורש שיניים לאכיפה.

זאב אלקין: למשל, אדוני מבין דבר אחד או שניים, כידוע בתחום הבנייה, ואני אביא לך דוגמה.

זאב אלקין: זו ישיבה מאוד סמלית, היות שאדוני יושב-ראש המרכז, הוא יודע שהוא יכול להגיע לכיסא הזה של יו"ר תנועת הליכוד בנסיבות מסוימות – אתה מספק פה לתקשורת תמונה מעניינת שהתיישבת על הכיסא הזה ברוח השיח בימים האלה.

חיים כץ: טוב, אני אזוז כיסא.

זאב אלקין: אוקיי.

זאב אלקין: זהו.

זאב אלקין: נראה לי יותר בטוח ככה.

זאב אלקין: למשל, אני מניח שאדוני, כמי שמכיר את תחום הבנייה, יודע שלפי החוק קבלן שמפגר במסירת הדירה לדייר חייב לשלם 150% משכר הדירה בחודשים הראשונים, ואחר כך זה יורד טיפה.

זאב אלקין: עכשיו, לדעתי, אתה לא תמצא כמעט קונה אחד שקיבל מהקבלן שלו, למשל בעקבות איחור של ארבעה חודשים.

חיים כץ: לא.

חיים כץ: אני יש לי שאלה אחרת.

חיים כץ: אבל תענה לי, לפחות אם אנחנו עושים דיון, אז שיהיה דיון.

חיים כץ: אני קניתי מחברה x, שלקחה מבצע בן אדם, קבלן משנה.

חיים כץ: אני לא מדבר עם קבלן המשנה, לא מכיר אותו, לא קניתי ממנו.

חיים כץ: הקבלן שקניתי ממנו, החברה x, לא יכולה לוותר על הזכויות שלי.

חיים כץ: לא יכולה.

חיים כץ: ההוא, המבצע, הודיע לי – אני לא מתייחס אליו.

חיים כץ: את זה צריך לעגן.

זאב אלקין: אז שוב, אדוני, אתה חתמת הסכם כשקנית.

זאב אלקין: ההסכם הזה הוא בדרך כלל מאוד לא לטובתך.

חיים כץ: אבל הוא לא יכול להחתים אותי שאני מוותר על הזכויות שלי.

זאב אלקין: הוא יכול.

זאב אלקין: בכל דרך, בכל הסכם - - -

חיים כץ: הוא יכול להחליט שאני מוותר על תוספת יוקר?

זאב אלקין: בכל הסכם בין שני הצדדים הוא יכול להחתים אותך על ויתור על הזכויות שלך, אלא אם כן זה אסור לפי החוק.

זאב אלקין: ופה אני בדיוק רוצה להגיע לשתי נקודות, ואני אשתף את אדוני בפתרונות שאני עוסק בהם בנושא הזה.

זאב אלקין: הדבר הראשון, לצערי, אין כלים לאכיפה של חוק המכר, כי למשל, הדבר שהבאתי כדוגמה, שהוא לפי חוק, אי-אפשר לוותר על זה, וזה מגיע לכל דייר – אין כמעט קונה במדינת ישראל שגבה מהקבלן שלו 150% שכר דירה מהחודש הראשון של האיחור.

זאב אלקין: אין.

זאב אלקין: בדרך כלל כשיש איחורים, אנשים סלחניים לזה, מנהלים משא ומתן, מסתדרים על משהו, אומרים תודה רבה אם בכלל עוזרים להם בשכר דירה וכו'.

זאב אלקין: זאת אומרת שהחוק לא מבוצע.

זאב אלקין: למה?

זאב אלקין: כי אין כלים לאכיפה.

זאב אלקין: הקבלן אומר: אתה רוצה, תתבע אותי.

זאב אלקין: הקונה המסכן צריך ללכת לבית המשפט, לתבוע, להוציא כסף, הוא בכלל לא בטוח שהוא יקבל, והכול בשביל ה-50% תוספת לשכר הדירה החודשי, הוא אומר: אני לא צריך את זה, אני כבר אסתדר איתו על איזושהי פשרה באמצע.

זאב אלקין: ולכן אחד מהשינויים שאנחנו הולכים ליזום עכשיו זה לבקש סמכויות אכיפה על הקבלנים שמפירים במודע את חוק המכר, בדברים שכבר נמצאים בחוק, ושקבלן כזה ידע שהוא יכול להפסיד רישיון, שהוא יכול לקבל קנסות על ההפרה של חוק המכר, וזה בכלל לא קשור לזה שהוא הצליח לכפות על הקונה את העובדה שהקונה לא מנסה לממש את מה שמגיע לו לפי החוק.

זאב אלקין: זה דבר אחד.

זאב אלקין: צריכים כלי אכיפה רציניים, ואני מקווה שכאשר נביא את זה לכנסת והקבלנים יעשו פה לובי מטורף כנגד תיקוני החקיקה האלה, אדוני יעזור לנו, למרות שהוא באופוזיציה, להעביר את התיקון, שייתן למשרד השיכון כלים לאכיפה של חוק המכר כולו בכללותו.

חיים כץ: בוא, תקשיב, אני הייתי בצד הזה כשחוקקתי את חוק המלט.

צבי האוזר: חברים, אני מבקש שנייה להפריע פה בדיון החשוב הזה.

צבי האוזר: חברת הכנסת דיסטל, גלית דיסטל, וחבר הכנסת סמי אבו שחאדה, אני חוזר ומבקש לא לשוחח בטלפון באולם המליאה.

צבי האוזר: חבר הכנסת אבו שחאדה, אני מבקש לא לשוחח בטלפון באולם המליאה.

צבי האוזר: אחד הסדרנים יכול להעיר.

צבי האוזר: אם יש שיחה, ייגש לירכתי האולם, בבקשה.

חיים כץ: תקשיב, קניתי דירה, קניתי עוד דירה.

חיים כץ: בא אליי מנהל העבודה - - -

יצחק פינדרוס: עוזר - - -

צבי האוזר: מותר לאופוזיציה לעזור לקואליציה, חבר הכנסת פינדרוס.

יצחק פינדרוס: תציע הצעה לסדר-היום - - -

צבי האוזר: אומר לך, חבר הכנסת פינדרוס, הוא כל הזמן מחפש את חברת הכנסת עידית סילמן.

צבי האוזר: השר מדבר עליה.

חיים כץ: - - - שקי המלט, 50 קילו - - -

זאב אלקין: חבר הכנסת כץ, כשיושב-ראש מדבר, אני לא שומע אותך.

צבי האוזר: אתה יודע, נדמה לי שיש מדור ב"ידיעות אחרונות", של ג'קי, יהושע ג'קסון, הציור השבועי לילד, שהוא אומר במקרה שלנו: איפה עידית?

צבי האוזר: יכול להיות שהוא יקדיש את הציור השבוע לסיטואציה הנוכחית, שימצאו איפה עידית סילמן, והאם היא תיתן אות לשר שאכן הוא שכנע אותה להצביע כפי שהשר משווע או רוצה שהיא תצביע.

צבי האוזר: בבקשה, אדוני השר.

זאב אלקין: תודה.

זאב אלקין: אני חוזר לנושא הבנייה.

חיים כץ: למה אני צריך לסחוב 50 קילו?

חיים כץ: למה אני צריך לחזור הביתה מרוסק?

חיים כץ: קונים את השקים בתפזורת.

חיים כץ: שמתי הצעת חוק – 25 קילו.

חיים כץ: וואלה, היה בלגאן: קיבלתי שוחד, נשר.

חיים כץ: וואלה, יש חוק.

חיים כץ: קונים עכשיו סוחבים 25 קילו.

חיים כץ: איך אמר אז יואל רוזבוזוב, אבא שלי היה עובד בניין, סחב, הגיע מרוסק, למה צריך 50 קילו?

חיים כץ: אותו דבר פה, צריך להתחיל ולעשות.

זאב אלקין: נכון.

זאב אלקין: חבר הכנסת כץ, היות שאני מכיר אותך הרבה שנים, ואת מה שציינת אני מכיר, ואפילו הייתי עד ללא מעט מאבקים שלך כנגד כוחות חזקים במשק – אני זוכר את המאבק שלך מול תוכנית ויסקונסין, מול חברות מאוד חזקות, שהפכו את כל העולם וגייסו אפילו את זה שיושב בכיסא שעליו התיישבת לרגע, ועמדת גם מולו, למרות שהוא היה מנהיג מפלגתך, ושינית את הדברים בתוכנית הזאת שהיה צריך לשנות.

זאב אלקין: אני זוכר אותך בהרבה מאוד מאבקים מהסוג הזה כאן, בבית הזה.

זאב אלקין: לכן דווקא פניתי אליך, ואמרתי שכשנביא לכנסת שני דברים, גם את סמכויות האכיפה על ביצוע של חוק המכר – כי לא יעזור החוק הכי טוב, אם אין סמכויות אכיפה, אז קבלנים ימשיכו להפר אותו, כפי שציינתי והבאתי דוגמה.

חיים כץ: אז תן להם להיות עבריינים.

זאב אלקין: לכן אני אמרתי: ברגע שבחוק נתקן שיש כלי אכיפה ויש קנסות, ואפשר לאבד רישיון קבלן אם אתה לא מקיים את חוק המכר, אז הם יקיימו אותו.

זאב אלקין: היום הם מפירים אותו באופן ברור.

זאב אלקין: השינוי השני שצריך להביא זה לא מעט שינויים - - -

חיים כץ: מה זה מפירים אותו?

זאב אלקין: אמרתי, אין היום קבלן שמקיים את מה שכתוב בחוק.

חיים כץ: לא משלם לו.

חיים כץ: אני לא אשלם לו, שיתבע אותי.

חיים כץ: שיתבע אותי – הפוך.

חיים כץ: לא אני אתבע אותו.

זאב אלקין: נכון.

זאב אלקין: בדרך כלל אתה רוצה - - -

חיים כץ: מבחינתי שלא ימסור את הדירה.

חיים כץ: שלא ימסור.

זאב אלקין: בדרך כלל בשלב שמגיעים למסירת הדירה, אתה כבר שילמת חלק גדול מכספך.

חיים כץ: לא, אני לא ממהר.

חיים כץ: עזוב, עזוב, שלא ימסור.

זאב אלקין: לא כולם, חבר הכנסת כץ, יכולים להרשות לעצמם את האמירה הזאת, כמוך.

חיים כץ: בגלל שאני יכול להרשות לעצמי, אני יכול לעשות סדר בעניין.

זאב אלקין: אתה, אולי, אישית לעצמך.

זאב אלקין: אבל אני קורא לך לעזור לנו לעשות סדר לכולם ולא רק לך.

זאב אלקין: היות שקונה ממוצע - - -

חיים כץ: לא.

חיים כץ: כבר עליי זה לא יחול.

חיים כץ: עליי זה לא יחול, כי אין רטרואקטיבי.

זאב אלקין: נכון.

חיים כץ: ב.

חיים כץ: אני לא משלם.

חיים כץ: אם אני גם לא משלם, אז זה לא משנה.

זאב אלקין: נכון.

זאב אלקין: אז אני אומר – חבר הכנסת כץ – היות שבדרך כלל קונה רגיל לא יכול לנקוט בפתרון הזה, כי הוא כן רוצה להיכנס לבית, כי אין לו בית אחר, וזה כל עולמו, אז מה שצריך לעשות הוא שברגע שקבלן ידע שלאי-עמידה בחוק המכר ולהפרה של החוק הזה יש משמעות כבדה מבחינתו, אז אתה צודק, הוא לא יפר.

חיים כץ: בוא נקבע פגישה מסודרת, לא ככה.

זאב אלקין: למה?

זאב אלקין: זה דווקא דרך פעולה.

זאב אלקין: גם נרשם בפרוטוקול ומחייב אותי.

זאב אלקין: מה רע?

חיים כץ: בוא נקבע פגישה מסודרת ונמשיך את השיחה, עד שהם יחליטו.

חיים כץ: אבל נקבע פגישה מסודרת ונראה איך אנחנו – אני יודע לשלם את ה-30,000 שקל.

חיים כץ: אין לי בעיה.

חיים כץ: אבל כל אזרח שקונה בית - - -

זאב אלקין: נכון, אתה צודק.

זאב אלקין: לכן מה שניסיתי לספר לאדוני הוא שאנחנו כרגע, כמשרד, עובדים על שורה שלמה של תיקונים לחוק המכר, שמתייחסים לשני דברים: האחד זה אכיפה, כמו שאמרתי, כדי שיהיה חוק עם שיניים, ולא חוק בלי שיניים, והשני זה שינויים בחוק, שייתנו הגנה לצרכנים בנושאים השונים.

זאב אלקין: אתה הבאת, למשל, את הנושא של הסוגיה של התיקונים, של ההזזות, של השינויים במהלך הבנייה, שהיא סוגיה ידועה, ובאמת עושקים לא מעט - - -

חיים כץ: אני לא מדבר על מהלך הבנייה.

חיים כץ: אני מדבר על לפני שהוא בנה.

חיים כץ: על הנייר.

זאב אלקין: נכון.

חיים כץ: הוא לא הזיז עוד כלום.

זאב אלקין: עכשיו, מול התוכנית המקורית, שעליה חתמת כשרכשת.

חיים כץ: עזוב, אני אומר לו: תוריד את - - - ב-20 ס"מ, ואפילו חוסך לו.

זאב אלקין: חבר הכנסת כץ, חוויתי חוויה כמוך.

זאב אלקין: יצא לי שלוש פעמים לבנות בית בחיים הפרטיים שלי.

זאב אלקין: חוויתי חוויה כמוך.

זאב אלקין: אני יודע על מה אתה מדבר במדויק.

חיים כץ: תקשיב, אני קניתי.

חיים כץ: שילמנו אז לעורך דין 1.5%, והלכתי למאיר שטרית, חוקקנו חוק – 0.5% או 5,000 שקל, הנמוך מביניהם.

חיים כץ: אני לא נהניתי.

זאב אלקין: חברת הכנסת סילמן, יש לי סיכוי לשכנע אותך היום?

צבי האוזר: חבר הכנסת כץ, אתה מייצר נוהג חדש של שאילתה דחופה במהלך פיליבסטר.

זאב אלקין: זה כבר לא שאילתה.

זאב אלקין: זה כבר הפך לשעת שאלות, אדוני היושב-ראש.

צבי האוזר: שעת שאלות – אתה צודק – ושאלות נוספות.

חיים כץ: אני לא רוצה שאלקין ידבר לעצמו, אז אני מדבר איתו בענייני דיומא.

זאב אלקין: הוא מארח לי חברה.

צבי האוזר: אני חושב, השר אלקין, אם מיצית את שעת השאלות של חבר הכנסת כץ, אולי נחזור לאוקראינה ולמספר היהודים, אתה יודע.

צבי האוזר: בכל זאת.

חיים כץ: הוא לא הביא לי לא קפה ולא עוגה, אבל השיחה נעימה.

זאב אלקין: קפה ועוגה אסורים פה בתוך המליאה, כמצוות היושב-ראש.

חיים כץ: אתה גם כן נעשית לי מה שאסור ומה שזה?

חיים כץ: יש לך יו"ר שאיננו, שעצם היותו יו"ר זה אסור.

זאב אלקין: בקיצור, חבר הכנסת כץ, התיקון שאנחנו עובדים עליו הוא תיקון שמצד אחד ייתן כלי אכיפה, ומצד שני ישנה דברים בתוך חוק המכר.

זאב אלקין: לכן אנחנו מוכנים לשקול בהזדמנות הזאת כמה נושאים שדורשים שינוי.

זאב אלקין: אחד מהנושאים זה הנושא שאתה ציינת.

זאב אלקין: אנחנו הולכים לתקן את הסוגיה של מדד תשומות הבנייה, שהצמדה של כל מחיר הדירה למדד תשומות הבנייה היא עוול; כי בפועל, על הקרקע, שזה שליש מעלות הדירה בערך, הקבלן כבר שילם על הקרקע.

זאב אלקין: לכן כל מה שעלה במדד תשומות הבנייה מרגע שהוא שילם על הקרקע עד למסירה לדייר – לו זה לא עלה שקל אחד יותר, כי על הקרקע הוא כבר הזדכה מול המדינה.

חיים כץ: עד שבניתי, מחירי הקרקע עלו, אבל לא לפי תשומות הבנייה – תצמיד לו את זה למדד.

זאב אלקין: לא, גם זה לא, כי הוא שילם לפי המחיר של אז, לא לפי המחיר של עכשיו.

זאב אלקין: הרי המדינה לא אומרת לו: תשלם - - -

חיים כץ: אבל הוא לא יודע לקנות את זה היום.

חיים כץ: אתה קנית את הקרקע לפני שמונה שנים.

חיים כץ: אתה לא יודע לקנות את זה היום.

חיים כץ: היום זה מציף ערך חדש.

זאב אלקין: זה לא משנה מה אתה יודע לקנות.

זאב אלקין: אני קונה ממך דירה – בדירה הזאת, בנקודת הזמן שאתה מוכר לי, אתה עשית תמחור של הקרקע, של עלות הבנייה ושל הרווח הקבלני.

זאב אלקין: עלות הבנייה זה כולל הכול – חומרים ועבודה והכול והכול.

זאב אלקין: מכרת לי את זה בתאריך מסוים.

זאב אלקין: עד שמסרת לי את הדירה עברו שנתיים, שלוש, כמה שעברו.

זאב אלקין: ברגע שמסרת לי את הדירה – בדרך כלל בחוזה היום, כל קבלן חותם צמוד למדד תשומות הבנייה.

חיים כץ: זה לא היום – זה 20 שנה.

זאב אלקין: נכון.

זאב אלקין: ואז למשל מרכיב הקרקע, שאתה כבר שילמת עליו בדירה – זה כבר לא משנה בכמה אתה יכול לקנות קרקע היום, כי אתה את הדירה הזאת קנית לפני שלוש שנים.

חיים כץ: לפני שנה זה היה מוריד - - - כי תשומות הבנייה עלו בחמש-שש.

חיים כץ: ואם הקרקע זה שליש, אז תוריד שליש מחמש-שש – זה כמעט 1.7.

חיים כץ: היה מוריד את זה ל-1.7.

זאב אלקין: נכון, זה הרבה כסף.

חיים כץ: אז 1.7 על דירה של 3 מיליון - - -

זאב אלקין: עזוב 3 – אפילו 2 מיליון, 1.5 מיליון.

זאב אלקין: זה עשרות אלפי שקלים גם בדירה יותר זולה מ-3 מיליון.

חיים כץ: אבל בוא תקשיב, אם אתה, כשר, רוצה לעשות את זה, אתה מחוקק פה כל שבוע חוקים שחלקם חוקי חרטא.

חיים כץ: למה אתה לא הולך רק על הקטע הזה?

זאב אלקין: חברת הכנסת סילמן, הצלחתי לשכנע אותך שלא נכון להפיל את הממשלה?

זאב אלקין: שהחיינו.

זאב אלקין: כנראה שדווקא דיון על תחום הדיור, שאני מתמחה בו יותר מתחום הבריאות, הוא זה ששכנע את חברת הכנסת סילמן שצריך לדחות את הצעות האי-אמון, ולכן ואני יכול לראות בזה שמשימתי תמה, ואני קורא לכנסת להשתכנע יחד עם חברת הכנסת סילמן ולדחות את הצעות האי-אמון.

זאב אלקין: תודה רבה.

צבי האוזר: תודה רבה לשר אלקין.

צבי האוזר: מה שנקרא, גם אם יתמהמה, בוא יבוא.

צבי האוזר: ואנחנו נעבור לשתי הצבעות על הצעות האי-אמון.

צבי האוזר: גברתי מזכירת הכנסת, את ערוכה?

צבי האוזר: כן, ההצבעה היא אלקטרונית.

צבי האוזר: חברים, אני מבקש מכולם לתפוס את מקומותיכם.

צבי האוזר: חבר הכנסת רוטמן, אנחנו ניגשים להצבעה.

צבי האוזר: חברים, הממשלה, אני מבקש לדעת, אנחנו יכולים לעבור להצבעה?

צבי האוזר: גברתי מזכירת הכנסת, אני יכול לעבור להצבעה?

צבי האוזר: בבקשה, חברים.

צבי האוזר: אני רוצה לעבור להצבעה.

צבי האוזר: ההצבעה תהיה אלקטרונית.

צבי האוזר: מי בעד?

צבי האוזר: מי נגד?

צבי האוזר: הצבעה על אי-אמון של סיעת הליכוד.

צבי האוזר: הצבעה.

צבי האוזר: בעד הצעת סיעת הליכוד להביע אי-אמון – 37

צבי האוזר: נמנעים – 4

צבי האוזר: 37 הצביעו בעד, 48 נגד, ארבעה נמנעים.

צבי האוזר: הצעת האי-אמון של סיעת הליכוד לא התקבלה.

צבי האוזר: ואנחנו נעבור להצבעה על הצעת האי-אמון השנייה של סיעת ש"ס ויהדות התורה.

צבי האוזר: מי בעד?

צבי האוזר: מי נגד?

צבי האוזר: הצבעה.

צבי האוזר: בעד הצעת סיעות יהדות התורה וש"ס להביע אי-אמון – 44

צבי האוזר: נמנעים – אין

צבי האוזר: 44 הצביעו בעד, 48 הצביעו נגד.

צבי האוזר: ההצעה לא התקבלה.

צבי האוזר: אנחנו נעבור להודעה של יושב-ראש ועדת הכנסת חבר הכנסת ניר אורבך, בבקשה.

צבי האוזר: ההודעה הראשונה – יש שלוש הודעות ליושב-ראש ועדת הכנסת חבר הכנסת ניר אורבך.

צבי האוזר: על ההודעה הרביעית נקיים גם הצבעה.

צבי האוזר: בבקשה.

): אדוני היושב-ראש, חבריי חברי הכנסת, אני מתכבד להציג הרכב של ועדה משותפת לפי חוק האזנת סתר, התשל"ט–1979.

): סעיף 4(ה) לחוק, אשר עוסק בהאזנות סתר למטרת ביטחון המדינה, קובע כך: "שר – ראש הממשלה או שר הביטחון – ידווח מדי שנה לוועדה משותפת של ועדת החוקה, חוק ומשפט ושל ועדת החוץ והביטחון של הכנסת – להלן הוועדה המשותפת – על מספר ההיתרים שניתנו לפי פרק זה; הוועדה המשותפת תידון בנושא בדלתיים סגורות".

): ועדת הכנסת החליטה בישיבתה היום כי הוועדה המשותפת תהיה בת שמונה חברים, ארבעה מכל ועדה, לפי ההרכב הבא: מטעם ועדת החוקה, חוק ומשפט – חברי הכנסת איתן גינזבורג, שישמש גם כיושב-ראש הוועדה המשותפת, זאב בנימין בגין, אורי מקלב ושלומי קרעי; מטעם ועדת החוץ והביטחון – חברי הכנסת משה טור פז, מיכל רוזין, יוסי שיין ונציג סיעת ש"ס.

): אבקש להודיע על איוש חברים וחילופי אישים בוועדה המשותפת של ועדת החוץ והביטחון וועדת החוקה, חוק ומשפט לעניין הכרזה על מצב חירום, כדלהלן: מטעם ועדת החוץ והביטחון – במקום הפנוי לסיעת ישראל ביתנו יכהן חבר הכנסת יוסי שיין; במקום חברת הכנסת מיכל רוזין יכהן חבר הכנסת איתן גינזבורג; מטעם ועדת החוקה, חוק ומשפט – במקום הפנוי לסיעת הליכוד יכהן חבר הכנסת שלמה קרעי, ובמקום הפנוי לסיעת יהדות התורה יכהן חבר הכנסת אורי מקלב.

): כמו כן, במקום חבר הכנסת איתן גינזבורג תכהן חברת הכנסת גבי לסקי.

): ועדת הכנסת החליטה היום בישיבתה כי ועדת הפנים והגנת הסביבה תדון בהצעת החוק לתיקון פקודת היערות (הגברת ההגנה על עצים בוגרים), התשפ"ב–2021, פ/2542/24, של חבר הכנסת יוראי להב הרצנו וקבוצת חברי הכנסת.

): כעת אני עובר להצעה להצבעה.

): אדוני היושב-ראש, חבריי חברי הכנסת - - -

צבי האוזר: חברי הכנסת, אני מבקש להקשיב לדובר.

צבי האוזר: אחרי ההודעה הזאת אנחנו נעבור להצבעה.

צבי האוזר: בבקשה.

): הכנסת החליטה בישיבתה ביום י"ח בטבת התשפ"ב, 22 בדצמבר 2021, להעביר את הצעת חוק להגנת חיית הבר (תיקון – הרעלות), התשפ"ב–2021, פ/2654/24, של חבר הכנסת מוסי רז וקבוצת חברי הכנסת, לדיון בוועדת החינוך, התרבות והספורט.

): ועדת הכנסת ממליצה לכנסת, בהסכמת יושבי-ראש הוועדות הרלוונטיות, להעביר את הצעת החוק האמורה מוועדת החינוך, התרבות והספורט לדיון בוועדת הפנים והגנת הסביבה, לשם הכנתה לקריאה הראשונה.

): אבקש את אישורה של הכנסת להמלצה זו.

): תודה רבה, אדוני היושב-ראש.

צבי האוזר: תודה רבה.

צבי האוזר: חברים, אני מבקש לשבת, אני רוצה לעבור להצבעה על הודעתו האחרונה של חבר הכנסת אורבך, יושב-ראש ועדת הכנסת.

צבי האוזר: חברים, לשבת, אנחנו נקיים הצבעה אלקטרונית.

צבי האוזר: אני עובר להצבעה.

צבי האוזר: מי בעד?

צבי האוזר: מי נגד?

צבי האוזר: הצבעה.

צבי האוזר: בעד הצעת ועדת הכנסת – 34

צבי האוזר: נמנעים – 1

צבי האוזר: בעד – 34 חברי כנסת, נגד – שלושה, נמנעים – אחד.

צבי האוזר: אני קובע כי מליאת הכנסת אישרה את נוסח ההודעה.

צבי האוזר: אנחנו נעבור לסעיף הבא בסדר-היום.

צבי האוזר: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – מסקנות ועדת הכלכלה בעקבות דיון מהיר בהצעתם של חברי הכנסת עופר כסיף ומיכל רוזין בנושא:

ירדנה מלר-הורוביץ: היקפי מעורבות ילדים מהחברה הערבית בתאונות בכלל ובתאונות דרכים בפרט; בעקבות דיון מהיר בהצעתם של חברי הכנסת סמי אבו שחאדה ואלון טל בנושא:

ירדנה מלר-הורוביץ: הצורך בארכה במכרזי מאגרים של רשות החשמל נוכח משבר אספקת סחורות גלובלי; בעקבות דיון מהיר בהצעתו של חבר הכנסת אופיר אקוניס בנושא: קבלת עדכון על אופן ניתוח הנתונים והמדגם המייצג בשיטת המדידה.

ירדנה מלר-הורוביץ: מסקנות ועדת החינוך, התרבות והספורט בעקבות דיון מהיר בהצעתם של חברי הכנסת אוסמה סעדי, יוסי שיין, אמילי חיה מואטי, עלי סלאלחה, משה טור פז ושירלי פינטו בנושא:

ירדנה מלר-הורוביץ: היערכות לתקופת המבחנים לציבור הסטודנטים בשל התחזקות נגיף האומיקרון; בעקבות דיון מהיר בהצעתם של חברי הכנסת אוריאל בוסו ויואב גלנט בנושא:

ירדנה מלר-הורוביץ: החלטת משרד החינוך לחדול מתשלומי מלגות בלימודי תואר במגמות החינוך.

ירדנה מלר-הורוביץ: מסקנות ועדת מיזמי תשתית לאומיים מיוחדים ושירותי דת יהודיים בעקבות דיון מהיר בהצעתם של חברי הכנסת בועז טופורובסקי וסמי אבו שחאדה בנושא: בחינת תוואי תוכנית המטרו, בטרם קבלת החלטות סופיות.

ירדנה מלר-הורוביץ: תודה.

צבי האוזר: תודה רבה.

צבי האוזר: אנחנו נעבור לסעיף הבא בסדר-היום: הודעת הממשלה בהתאם לסעיף 31(ב) לחוק-יסוד: הממשלה, בדבר החלטתה להעביר לשרת החינוך יפעת שאשא ביטון את סמכויות שרת הכלכלה והתעשייה לפי החוקים, כפי שיפורט בהודעה.

צבי האוזר: ימסור את ההודעה השר המקשר, השר - - -

קריאה: - - -

צבי האוזר: סליחה, תמסור את ההודעה שרת החינוך יפעת שאשא ביטון.

צבי האוזר: בבקשה.

יפעת שאשא ביטון: תודה רבה.

יפעת שאשא ביטון: אדוני היושב-ראש, חבריי חברי הכנסת, אני מתכבדת להודיע לכנסת כי הממשלה החליטה כדלקמן:

יפעת שאשא ביטון: בהתאם לסמכותה לפי סעיף 31(ב) לחוק-יסוד: הממשלה, להעביר לשרת החינוך, אליי, את סמכויות שרת הכלכלה והתעשייה לפי החוקים הבאים: א.

יפעת שאשא ביטון: חוק הפיקוח על מעונות יום לפעוטות, התשע"ט–2018, לעניין מעון יום לפעוטות ולמעט כל הנוגע למשפחתון; ב.

יפעת שאשא ביטון: חוק החזקת תכשיר אפינפרין במוסדות חינוך ובמקומות ציבוריים, התשע"ח–2018, בכל הנוגע למעון כהגדרתו בחוק הפיקוח על מעונות, התשכ"ה–1965, המיועד לשהייה יומית של עשרה פעוטות לפחות שטרם מלאו להם שלוש שנים; ג.

יפעת שאשא ביטון: חוק התקנת מצלמות לשם הגנה על פעוטות במעונות יום לפעוטות, התשע"ט–2018, למעט בכל הנוגע למעון יום שיקומי; ד.

יפעת שאשא ביטון: חוק הפיקוח על מעונות, התשכ"ה–1965, בכל הנוגע למעון יום לפעוטות, למעט כל הנוגע למשפחתון.

יפעת שאשא ביטון: בהתאם לסעיף 31(ב) לחוק-יסוד: הממשלה, מבקשת הממשלה להביא החלטה זו לאישור הכנסת.

יפעת שאשא ביטון: אני אודה לתמיכתם.

יפעת שאשא ביטון: צעד היסטורי.

יפעת שאשא ביטון: זה הצעד שנשאר כדי להשלים את המשימה.

יפעת שאשא ביטון: תודה.

צבי האוזר: תודה רבה.

צבי האוזר: אנחנו נעבור לדיון בהמשך להודעת הממשלה.

צבי האוזר: ראשונת הדוברים, חברת הכנסת קרן ברק.

צבי האוזר: נמצאת?

צבי האוזר: אינה נוכחת.

צבי האוזר: אמיר אוחנה, בבקשה.

צבי האוזר: אני מודיע שאני סוגר את רשימת הדוברים בדיון בהמשך להודעת הממשלה כפי ששמענו.

דוד אמסלם: ביקשנו להירשם מהבוקר - - -

אמיר אוחנה: תודה לך, היושב-ראש.

אמיר אוחנה: חבריי חברי הכנסת, אפשר לקרוא לרב דרעי?

אמיר אוחנה: אני חושב שהוא בחוץ, אוריאל.

אמיר אוחנה: הרב דרעי, אם אפשר לקרוא לו.

אמיר אוחנה: אם לא יחול שינוי דרמטי של הרגע האחרון, מחר תיכנס לתוקף הודעת ההתפטרות של חברי חבר הכנסת אריה דרעי, או כפי שאני קורא לו בידידות, הרב אריה.

אמיר אוחנה: אריה נכנס לראשונה לכנסת ולממשלה בשנת 1988 – הוא היה אז בן 29, אני, אגב, הייתי בן 12.

אמיר אוחנה: הרב אריה, שנולד וגדל במקנס שבמרוקו ועם עלייתו לארץ בגיל תשע התגורר בבת ים, הגיע בחיים הציבוריים גבוה מאוד ומהר מאוד.

אמיר אוחנה: מאז הוא מלווה את החיים הציבוריים כבר שנים רבות, כשהוא נהנה מגלי תמיכה ואמון משמעותיים מאוד בקרב רבים מאזרחי ישראל.

אמיר אוחנה: אני יכול להעיד כי זכיתי להכיר את הרב אריה בעיקר כחבר בממשלה, הן בתפקיד שר הבט"פ, הן בתפקיד שר המשפטים.

אמיר אוחנה: כחבר בקבינט הביטחוני-מדיני אני יכול לומר ששניים הפתיעו אותי בניתוחים העמוקים והמחכימים שלהם, בהבנה רוחבית מרשימה מאוד של האיומים, האתגרים והפתרונות בזירה הביטחונית.

אמיר אוחנה: על אחד מהם אני אדבר בבוא היום, אבל על הרב אריה אני מבקש לדבר כעת.

אמיר אוחנה: אני, הבנימין שבחבורה, מרשה לעצמי לומר מעל במה זו כי חוכמתו הרבה וניסיונו העשיר היו, הינם, ובעזרת השם יוסיפו להיות, נכס מרכזי לביטחונה של מדינת ישראל.

אמיר אוחנה: הרב אריה, כמי שתמיד הוביל ומוביל קו מתון ומאחד של בניית גשרים בין האוכלוסיות השונות במדינת ישראל, של חיבור חלקי העם השונים, אני בטוח, הרב אריה, שבמעשיך ובדבריך הסבת ועודך מסב נחת גם להוריך, אליהו ואסתר לבית אזוגי, זכרם לברכה, וגם למרן נשיא מועצת חכמי התורה הרב עובדיה יוסף, זכר צדיק לברכה.

אמיר אוחנה: אני רוצה לברך אותך, הרב אריה, על שנות תרומתך הרבות והמשמעותיות למדינת ישראל הן בבית הזה והן בממשלות ישראל ולאחל לנו ולך כי עוד תוסיף לשרת את עם ישראל הן כיושב-ראש ש"ס והן בעזרת השם בכל תפקיד ציבורי שתיקח על עצמך בעתיד.

אמיר אוחנה: אני מאחל נחת לך, הרב אריה, ליפה וליתר בני המשפחה, ושתשוב אלינו בכוחות מחודשים.

אמיר אוחנה: תודה רבה.

צבי האוזר: תודה רבה.

צבי האוזר: חבר הכנסת עופר כסיף, בבקשה, שלוש דקות.

עופר כסיף: אדוני היושב-ראש, חברי הכנסת, ביום חמישי שעבר נפתחה התחרות התיעודית של פסטיבל סאנדנס בהקרנת סרטו האמיץ של הבמאי אלון שוורץ, "טנטורה".

עופר כסיף: הסרט מביא עדויות לטבח אכזרי שהתרחש עם כיבוש הכפר על ידי חברת חטיבת אלכסנדרוני בשנת 48'.

עופר כסיף: העדויות מפי הנוכחים במקום מצביעות על מעשי זוועה אשר בוצעו בידי חיילים ישראלים – ירי בחפים מפשע ובשבויי מלחמה.

עופר כסיף: בין הזוועות המתוארות – הכנסת אנשים לחביות או העמדתם בשורה והוצאתם להורג.

עופר כסיף: מהעדויות והמסמכים שאסף שוורץ לטובת הסרט עולה כי לאחר הטבח נקברו ההרוגים בקבר אחים ששוכן היום מתחת לחניון של חוף דור.

עופר כסיף: הקבר נחפר במיוחד למטרה זו, והקבורה נמשכה זמן רב, ולצורך כך הובאו תושבי פוריידיס השכנה לסייע בהובלת המתים ובקבורתם.

עופר כסיף: העדויות על הטבח העולות מהסרט ומהכתבה עליו שפורסמה בהארץ, מצטרפות למקרי הטבח המוכרים, כדוגמת טבח דיר יאסין, ולמקרים ולפרוטוקולים שנחשפו לאחרונה המוכיחים את היד המכוונת של ההנהגה הציונית גם בניהול הגירוש של התושבים הפלסטינים וגם בהסתרת פשעי המלחמה שנעשו בתקופה ההיא.

עופר כסיף: הדוגמאות רבות.

עופר כסיף: שאילתה לראש הממשלה שהפנה שמואל מיקוניס, אז חבר כנסת מהמפלגה הקומוניסטית, מראה על דיווחים בזמן אמת על טבח באזור מירון, ואני מצטט: א.

עופר כסיף: השמידו במכונת ירייה 35 ערבים שהסגירו את עצמם עם דגל לבן בידיים לפלוגה זו; ב.

עופר כסיף: הפלוגה לקחה בשבי תושבים שלווים, בתוכם נשים וילדים, ציוו עליהם לכרות בור, דחפום לתוכו בכידונים צרפתיים ארוכים וירו באומללים עד שכולם נרצחו.

עופר כסיף: לא חסרה גם אישה עם תינוק בזרועותיה; ג.

עופר כסיף: ילדים ערבים כבני 13–14 ששיחקו ברימונים, נורו כולם; ד.

עופר כסיף: נערה כבת 19–20 נאנסה על ידי אנשי אלטלנה, פלוגת אצ"ל, אחר כך דקרוה בכידון ותחבו מקל עץ לתוך גופה.

עופר כסיף: סוף ציטוט.

עופר כסיף: מהצפון ועד הדרום התרחשו מעשי זוועה.

עופר כסיף: כך הוקמה המדינה היהודית, ובעזרת מעשי זוועה יהדותה נשמרת.

צבי האוזר: משפט אחרון.

עופר כסיף: פסקה אחרונה בבקשה, אדוני.

אופיר כץ: מאיפה אתה מביא את זה?

עופר כסיף: החלטת נשיאות הכנסת לסרב להעלות לסדר-היום את הכרה בטבח שהתרחש בטנטורה היא עוד אחד מהניסיונות שעתידים להיכשל, להכחיש את ההיסטוריה.

צבי האוזר: תודה רבה.

עופר כסיף: למרות מאמצי ההסתרה, הכחשת הנכבה נכשלה, והיא תיכשל גם בכנסת הזו.

עופר כסיף: רק הכרה בפשעים שנעשו בעבר תאפשר בניית עתיד טוב יותר לכולנו.

עופר כסיף: תודה רבה.

צבי האוזר: תודה רבה.

צבי האוזר: חבר הכנסת ישראל כץ – אינו נוכח; חבר הכנסת אוסאמה סעדי – אינו נוכח; חבר הכנסת משה ארבל – אינו נוכח.

צבי האוזר: חבר הכנסת אחמד טיבי, בבקשה.

אחמד טיבי: מכובדי היושב-ראש - -

צבי האוזר: שלוש דקות, בבקשה.

אחמד טיבי: - - סערה בחוץ, גשם, רוחות, ולצערי הרב, תמיד במצבים כאלה יש ניתוקי חשמל.

אחמד טיבי: ניתוקי החשמל האלה, לרוב כאשר הם מתמשכים, הם נמצאים ביישובים ערביים.

אחמד טיבי: יש ניתוקי חשמל ביישובים יהודיים גם, אבל ניתוקים מתמשכים, עם סרטונים שאתם ראיתם, של עמודים עם ניצוצות של אש, כמעט קרו לפחות בעשרה יישובים שאני מכיר, שאני קיבלתי.

סמי אבו שחאדה: - - -

אחמד טיבי: (אומר דברים בשפה הערבית).

אחמד טיבי: לא מקבלים יפה, יש כאלה שתוקפים את העובדים שלנו בחברת החשמל (נושא דברים בשפה הערבית).

אחמד טיבי: ההסבר, הוא אומר לך, יש הרבה עבודה, הצוותים בשטח (אומר דברים בשפה הערבית).

אחמד טיבי: יש לחץ מחיבורים אלטרנטיביים (אומר דברים בשפה הערבית), חיבורים פיראטיים שגורמים לשרפת העמודים (אומר דברים בשפה הערבית), שנאים, טרנספורמטור (אומר דברים בשפה הערבית).

אחמד טיבי: זה שירות בסיסי, ושירות בסיסי צריך לספק בעיקר בעת חורף.

אחמד טיבי: יש אנשים חולים, כשקר זה גורם למחלות, סבל אמיתי, קור כלבים.

אחמד טיבי: אנחנו טיפלנו בחלק מהמקרים האלה ביישובים, בחלק נוסף עדיין הבעיות קיימות, אנחנו מטפלים במידת האפשר, ונמשיך לטפל.

אחמד טיבי: תודה רבה, מכובדי.

צבי האוזר: תודה רבה.

צבי האוזר: חבר הכנסת חיים ביטון – אינו נוכח; חברת הכנסת גלית דיסטל אטבריאן – אינה נוכחת; חבר הכנסת איימן עודה – אינו נוכח; חבר הכנסת בצלאל סמוטריץ' – אינו נוכח; חבר הכנסת אופיר סופר – אינו נוכח; חבר הכנסת אלכס קושניר – אינו נוכח; חבר הכנסת מיכאל מלכיאלי – אינו נוכח; חבר הכנסת יואב בן צור – אינו נוכח.

צבי האוזר: חבר הכנסת אבי מעוז, בבקשה, שלוש דקות, הבמה לרשותך.

אבי מעוז: אדוני היושב-ראש, כנסת נכבדה, בכל פעם שנדמה לנו שהממשלה הנוכחית מגיעה לשפל שלא תוכל עוד לרדת ממנו, באה המציאות וטופחת על פנינו, כאשר הזיות חדשות שלא העלינו בדמיוננו מתממשות.

אבי מעוז: אם עד היום חשבנו שמשמעותו של התואר "ראש הממשלה" הוא שיש לממשלה ראש, שיש לו איזשהן סמכויות יתרות על פני שאר חברי הממשלה, ושבידו, לכל הפחות, לקבוע מה יונח על שולחן הממשלה ומה יעמוד להצבעתה, גילינו אתמול שגם הנחת היסוד הזאת הופרכה בידי הממשלה הנוכחית.

אבי מעוז: אתמול הצביעה הממשלה על הקמת ועדת חקירה בנושא רכש הצוללות.

אבי מעוז: כמו עצם הקמת הממשלה, גם ההחלטה הזאת צבועה בצבעים עזים של שנאה, נקמנות וצביעות, אבל לזה כבר התרגלנו בהתנהלות הממשלה הנוכחית.

אבי מעוז: החידוש המדהים שהתרגש עלינו אתמול הוא שראש ממשלה בתואר, נאלץ, לכאורה, להביא להצבעת הממשלה החלטה שבעבר הוא התנגד אליה, ולפי דבריו התנגדותו בתוקף גם כיום.

אבי מעוז: אלא שלפי הפרסומים בנט עצמו הוא זה שיזם את העלאת הנושא על סדר-יומה של הממשלה, ממניעים פוליטיים.

אבי מעוז: בפועל ההחלטה התקבלה כאילו בניגוד לעמדת ראש הממשלה בתואר, שבחר לשבת על הגדר ולהימנע.

אבי מעוז: הימנעות או התנגדות זו פריבילגיה של שרים שיכולים לטעון לכך שאין להם אחריות מלאה על החלטות הממשלה; לראש ממשלה, בהנחה שהוא באמת כזה, אין את הפריבילגיה הזאת.

אבי מעוז: היעלה על הדעת שהייתה מונחת על שולחן הממשלה הצעת תקציב ללא תמיכת ראש ממשלה, וקל וחומר שהייתה מתקבלת?

אבי מעוז: היעלה על הדעת שהייתה מונחת על שולחן הממשלה הצעת החלטה ליציאה למלחמה או למבצע צבאי ללא תמיכת ראש הממשלה, וקל וחומר שהייתה מתקבלת?

אבי מעוז: בנט, שלמרות הבטחות הסרק שלו כשל בבחירות, והשיג מספר קטן של מנדטים, הצליח לכבוש את כס ראש הממשלה תוך שימוש במניפולציות והתכחשות להבטחותיו ותוך ניצול של תשוקות השמאל להדיח את ראש הממשלה נתניהו ואת המחנה היהודי-לאומי מהשלטון.

אבי מעוז: כעת, כאשר בסקרים הוא מתנדנד סביב אחוז החסימה, מתברר שלא רק בציבור אלא גם בממשלתו שלו – וגם הוא עצמו – איש איננו סופר אותו ואת דעותיו.

אבי מעוז: הוא בסך הכול משמש כלי שרת חסר אונים בידי השרים ליברמן ולפיד.

אבי מעוז: לצערנו המציאות הנוכחית במדינת ישראל היא ראש ממשלה בתואר ללא סמכות, וכמה ראשי ממשלה בפועל ללא אחריות.

אבי מעוז: את המציאות הזו יש לתקן, אדוני, ויפה שעה אחת קודם, תודה.

צבי האוזר: תודה רבה.

צבי האוזר: חברת הכנסת מיכל וולדיגר – אינה נוכחת.

צבי האוזר: חבר הכנסת אוריאל בוסו.

אוריאל בוסו: אדוני היושב-ראש, חבריי חברי הכנסת, אני דווקא מעוניין כן לדבר על הנושא שלשמו החוק הזה עומד.

אוריאל בוסו: מעבירים את סמכויות הפעוטות, התינוקות, ממשרד הכלכלה למשרד החינוך ולשרת החינוך.

אוריאל בוסו: כידוע, לפני שבועיים בערך בג"ץ החליט לדחות לפחות עד סוף השנה את בקשת הממשלה ואת הגזרה הנוראה הזאת שרצו להחיל על ילדים, ולהרעיב אותם, לשלוח אותם מתחת לגלגלי העוני, ולגרום לאימהות לעזוב את העבודה - -

דוד אמסלם: רק בכמה חודשים - -

אוריאל בוסו: - - ולא לממן להן את - - -

דוד אמסלם: - - הצדיקים דחו בכמה חודשים.

אוריאל בוסו: ולא לממן להן את המעונות.

דוד אמסלם: פרט טכני.

אוריאל בוסו: כמו שאומר חברי חבר הכנסת דודי אמסלם, זה עניין טכני.

דוד אמסלם: אנשים, אין להם מצפון.

אוריאל בוסו: במקום שזה ייכנס ב-1 בינואר אולי זה ייכנס בספטמבר.

דוד אמסלם: אין להם באמת צדק אמיתי, אין להם.

דוד אמסלם: השופטים.

אוריאל בוסו: אבל זה לא הספיק, משרד האוצר עדיין שוקל לערער על ההחלטה, שתהיה רשעות לשמה.

אוריאל בוסו: שרת החינוך, את לפחות מגיעה מהפריפריה, שרה חברתית, הילדים האלה מהחלטת הממשלה ולאחר ההצבעה הזו חונים אצלך במשרד; להסתכל על אותם ילדים בעיניים, על אותן אימהות.

אוריאל בוסו: אני שמעתי קודם את חבר הכנסת אלון טל שאומר, בלשכה המרכזית לסטטיסטיקה כתוב כך וכך, לגבי יוקר המחיה.

אוריאל בוסו: תגיד לי, עם כניסה לאינטרנט הולכים למכולת?

אוריאל בוסו: מתי בפעם האחרונה הלכתם לסופר לקנות שמן?

אוריאל בוסו: לכו, תסתכלו על האנשים שסל הקניות שלהם ביום שישי האחרון עמד על 700, 800, 900 שקל; עוד 300 שקל בשבוע בקנייה, לא בערך.

אוריאל בוסו: שמן, שהיה עולה 6.5 שקל, עולה היום 9, 10, 11 שקל.

אוריאל בוסו: הם אומרים לי, אבל לפי הלשכה המרכזית, לפי האינטרנט – איפה אתם נמצאים, אתם מנותקים?

אוריאל בוסו: אני שומע אנשים מבוגרים.

אוריאל בוסו: הם לא מדליקים את החימום בבית גם כשיש להם – אני לא מדבר על ההתיישבות הצעירה, שהילדים קופאים מקור, אנשים במרכז, קשישים.

אוריאל בוסו: הוסיפו להם בקצבה, כביכול, איזה 500 שקל, אבל אתה עוקץ אותם בדברים אחרים ב-1,500 שקל.

אוריאל בוסו: אז איפה הפאנץ'?

אוריאל בוסו: מתי בפעם אחרונה הייתם בסופר, מתי הלכתם למכולת?

אוריאל בוסו: יש לכם אבטחה, יש לכם שיירה.

אוריאל בוסו: תתחפשו, צאו לסופר פעם אחת, תעשו קניות, תראו את האנשים, מחזיקים את הירקות ואת התפוחים כמו יהלומים, לקנות או לא לקנות.

אוריאל בוסו: אתה רואה אנשים מתלבטים על יד המדפים במוצרי יסוד, לא במעדנים.

אוריאל בוסו: מי מדבר על השורה של החד-פעמי, זה כאילו לעבור בשורה של ממילא, אף אחד לא מתקרב לשם.

אוריאל בוסו: זה בכלל, זה לעשירים שביניהם.

אוריאל בוסו: אמרתי, מחאת הקוטג' – היום קוטג' זה לעשירים, היום זה מחאת השמן.

אוריאל בוסו: לכן, אדוני היושב-ראש, אני פונה אלייך, השרה: לאחר שהנושא הזה יעבור למשרדך הילדים האלה יחנו אצלך.

אוריאל בוסו: תסתכלי להם בעיניים, תפעלי שאכן כל ילד מגיל אפס יהיה זכאי לאותן הזכויות במדינת ישראל.

אוריאל בוסו: תודה רבה.

צבי האוזר: תודה רבה.

צבי האוזר: חבר הכנסת סמי אבו שחאדה – אינו נוכח.

צבי האוזר: חבר הכנסת אורי מקלב, שלוש דקות, בבקשה.

אורי מקלב: תודה רבה, אדוני היושב-ראש.

אורי מקלב: אני אמשיך במה שדיבר חברי חבר הכנסת בוסו, על דבריו של אלון טל שדיבר אחרינו בהצעת האי-אמון.

אורי מקלב: ראשית, אני חולק מקצועית על הפרשנות שלו שאין יוקר מחיה והמחירים לא עלו, על ההתכחשות הזאת וההכלה הזאת של העלאת מחירים, ולהגיד: זה לא קורה אצלנו, כשכל עם ישראל מרגיש את זה בכיס שלו וביכולת הקנייה שלו.

אורי מקלב: אבל מה לעשות שהוא אומר שהמדד הוא בסדר.

אורי מקלב: ודאי שהמדד יכול להיות בסדר, מדד לא מאפיין את כל עליות המחירים.

אורי מקלב: כשבמדד חלק מהמרכיבים הם נסיעות לחוץ לארץ, תיירות, בתי מלון, תרבות, כשאת זה לא עושים, וזה לא יצא, אז בצורה של מדד זה לא בא לידי ביטוי, אבל ודאי שיש עליית מחירים.

אורי מקלב: אבל מה שעוד בדבריו חמור מאוד – הוא עוד האשים בכך, האשים במצב הכלכלי, מה לנו כי נלין על עליית מחירים בגלל שיש לנו ילודה מבורכת.

אורי מקלב: אנחנו, יחסית למדינות ה-OECD, נמצאים בילודה גבוהה.

אורי מקלב: את זה אומר נציג יהודי שבא, ומה הוא אומר לנו?

אורי מקלב: מה המסר?

אורי מקלב: צריך להקטין את הילודה.

אורי מקלב: לחתולים יש כסף כדי לטפל בהם, רק מה, אין כאן כסף בשביל האנשים שמגדלים ילדים במדינת ישראל?

אורי מקלב: את זה אומר נציג של מפלגה שחושבת שהיא ציונית, יהודית, ובא ואומר: תצמצמו את הילודה.

אורי מקלב: אם זה לא גזענות מה כן גזענות?

אורי מקלב: אני רוצה גם להתייחס במילה אחת בהמשך לדברים האלה – בשביל זה עליתי – להחלטה שקיבלה הוועדה הגיאוגרפית של משרד הפנים.

אורי מקלב: היא החליטה שתי החלטות בנושא שהיה בפניה, הרחבת הגבולות של קריית יערים ושל אבו גוש.

אורי מקלב: באבו גוש הוועדה החליטה להרחיב, להרחיב את זה ב-230 דונם, ועל קריית יערים ההחלטה הייתה לא להרחיב.

אורי מקלב: מדובר באותו שטח, בחלקים שהם הגישו את זה בצורה משותפת – אבו גוש בשיתוף פעולה עם קריית יערים.

אורי מקלב: על אותו שטח באה ומחליטה הוועדה הגיאוגרפית.

אורי מקלב: עד כמה אפשר לפצל החלטה, החלטה מקצועית, במירכאות, ולבוא ולהגיד: זה כן וזה לא? אני, עיני לא צרה בהרחבה של אבו גוש.

אורי מקלב: אני יכול גם להבין שצריך הרחבה במקום.

אורי מקלב: אם להם צריכים, קל וחומר בן בנו של קל וחומר זה לקריית יערים, שהיא סגורה בכל סביבותיה, אין לה הרבה אפשרויות, יש לה גידול טבעי מבורך שחייבים לתת לו פתרון, מוסדות ציבור, מה לא.

אורי מקלב: כולם הבינו לאורך כל השנים – אנשים שלא חשודים, חרדים, לא חרדים – נתנו הסכמה.

אורי מקלב: והינה לפתע, מה קרה?

אורי מקלב: מה היה השוני בוועדה הגיאוגרפית הזאת?

אורי מקלב: הופיעו בפניה חברי כנסת מישראל ביתנו.

אורי מקלב: אלכס קושניר בא לוועדה; יש אנשים שבאו למחות, דיון אחר דיון באו לעשות הפגנה נגד ההרחבה של קריית יערים.

אורי מקלב: הם לא תושבי קריית יערים, הם לא תושבי המקום, הם אלה שמתנגדים - - -

צבי האוזר: משפט אחרון.

אורי מקלב: יושב-ראש הכנסת בא להתנגד, למה?

אורי מקלב: להרחבה.

אורי מקלב: אחרי זה תבואו ותגידו: תחיו אצלכם.

אורי מקלב: לא אכפת לכם ממצוקת הדיור, לא אכפת לכם מהצרכים.

אורי מקלב: באיזו רשות אפשר לבוא ולהתנגד ולבוא להגיד בהחלטות שהן גם לא מקצועיות?

אורי מקלב: אין אישורי בנייה?

אורי מקלב: אין תוכניות בנייה?

צבי האוזר: תודה רבה.

אורי מקלב: יש תוכניות בנייה במקומות האלה.

אורי מקלב: איך יכול להיות?

אורי מקלב: הזעקה זועקת לשמיים.

אורי מקלב: איך יכול להיות שהיא מקבלת החלטה כזאת שהיא כל כך - - -

צבי האוזר: תודה רבה.

צבי האוזר: חבר הכנסת מקלב, אתה כבר חורג הרבה מעבר.

אורי מקלב: אני מסיים.

אורי מקלב: אני מסיים, אדוני היושב-ראש.

אורי מקלב: אנחנו עשינו יום אחר, לא קרה, אין לחץ, אין לילה ארוך, ויתרנו כאן על הרבה דברים, אין הרבה דוברים.

אורי מקלב: לא נורא, אפשר - - -

צבי האוזר: אבל אנחנו בכללי שוויון.

צבי האוזר: בבקשה, אתה כבר - - -

אורי מקלב: לא נמצאים 20 דוברים לפני זה.

אורי מקלב: אתה בתחילת דרכך כיושב-ראש, אני קצת – הייתי סגן יושב-ראש.

אורי מקלב: אני מתאים את עצמי לזמנים, ללהט הדיבורים.

אורי מקלב: יש עוד משפט לסגור - - -

צבי האוזר: בבקשה, עוד משפט.

אורי מקלב: אני מסיים.

אורי מקלב: בכל אופן כבר הוצאת אותי מההקשר.

אורי מקלב: איך אנחנו יכולים לקבל את ההחלטה כשההחלטה לא מקצועית?

אורי מקלב: היא כל כך ממוקדת בציבור מסוים.

אורי מקלב: לזה אפשר לקרוא החלטה מקצועית?

אורי מקלב: אין סיפור אחרי הציבור?

אורי מקלב: אי-אפשר להבין למה אחרי זה אנחנו זועקים שמפלים אותנו, שיש גזענות נגדנו?

אורי מקלב: תודה.

צבי האוזר: תודה רבה.

צבי האוזר: חבר הכנסת משה גפני – אינו נוכח; חבר הכנסת מאיר פרוש – אינו נוכח; חבר הכנסת אלי כהן – אינו נוכח; חבר הכנסת יואב גלנט – אינו נוכח; חברת הכנסת לימור מגן תלם – אינה נוכחת; חבר הכנסת ינון אזולאי – אינו נוכח; חבר הכנסת יואב קיש – אינו נוכח; חבר הכנסת דסטה גדי יברקן – אינו נוכח; חבר הכנסת יריב לוין – אינו נוכח.

צבי האוזר: חברת הכנסת אורית מלכה סטרוק, בבקשה.

צבי האוזר: בבקשה, שלוש דקות.

אורית סטרוק: תודה רבה.

אורית סטרוק: אדוני היושב-ראש, המתנתי כאן שעה ארוכה כדי לדבר בעיקר אליך, אדוני היושב-ראש, וגם אל חברי השר עודד פורר, שיושב כאן איתנו, ולהגיד לכם שאתמול בחצות, אתמול בחצות השתכנעתי שבהתיישבות, או לפחות בהתיישבות הצעירה, באמת גרים – כפי שאמר סגן השר יאיר גולן, מטעמכם – חיים שם כנראה באמת תתי-אדם.

אורית סטרוק: איך השתכנעתי בדבר הזה?

אורית סטרוק: כי אתמול בחצות התפרסם שכוחות של המינהל האזרחי הדביקו צווי הריסה על בתים בגבעת רונן מתוך מגמה להרוס אותם תוך שלושה ימים.

אורית סטרוק: וכל כך למה?

אורית סטרוק: משום שביום שישי האחרון היה אירוע אלימות מאוד קשה, מאוד לא נעים לצפייה, מאוד חמור, שוודאי שמי שהיה שותף לו צריך לתת את הדין על האירוע הזה.

אורית סטרוק: אבל אתם יודעים את זה – צביקה ועודד, אתם יודעים שאנחנו, ברוך ה', במדינה מתוקנת, יש ספר חוקים, יש חוק העונשין, יש דרכי חקירה וענישה.

אורית סטרוק: אם יש אדם שהוא חשוד – תעצרו אותו, תחקרו אותו, תגישו כתב אישום, תשפטו אותו; תענישו אותו אם הוא פעל פעולה אלימה כזאת או אחרת.

אורית סטרוק: לבוא ולהרוס את הבית שלו?

אורית סטרוק: ולא שלו, סתם להרוס חמישה מבנים ביישוב סמוך בלי שאתה בכלל יודע של מי הבתים האלה.

אורית סטרוק: הבוקר קמתי, התקשרתי לשאול אם יושבי הבתים – מי מהם זומן בכלל לחקירת משטרה.

אורית סטרוק: אולי יש שם אנשים שהם חשודים – אני גם לא חושבת שאם הם חשודים, צביקה, נניח שהם פעלו באלימות, נניח שהם הציתו רכב, לא ראיתי שכתוב שעל זה הורסים בית.

אורית סטרוק: אבל לא, אף אחד מיושבי הבתים האלה לא נלקח לחקירה בכלל.

אורית סטרוק: סתם.

אורית סטרוק: זה, צביקה, זה, עודד, זה קמפיין אלימות המתנחלים.

אורית סטרוק: כל תפקידו, כל מטרתו, היא להגיד: אתם רואים?

אורית סטרוק: הם אלימים, בואו נהרוס להם את הבתים, בואו נפנה להם את היישובים.

אורית סטרוק: זה קורה במשמרת שלכם.

אורית סטרוק: אתה יושב כאן, עודד, בתור שר בממשלה.

אורית סטרוק: זה קורה מטעמך.

אורית סטרוק: אתה יושב כאן, צביקה, כיושב-ראש הכנסת מטעם הקואליציה, זה קורה מטעמך.

אורית סטרוק: איך אתם נותנים יד לדבר כזה?

אורית סטרוק: באמת הם תתי-אדם?

אורית סטרוק: באמת אין דין ואין דיין, ואין חוק, ואין סדר, ואין משטרה, ואין בתי משפט, אין כלום?

אורית סטרוק: ישר, הייתה אלימות, יאללה, בואו נהרוס להם את הבתים.

אורית סטרוק: איזה מין דבר זה?

אורית סטרוק: לאיזה שפל, לאיזה שפל מוסרי התדרדרתם?

אורית סטרוק: הכול מותר?

אורית סטרוק: מי שמנהל את הממשלה הזאת ביהודה ושומרון זה מרצ?

צבי האוזר: תודה רבה.

אורית סטרוק: מי שמנהל את הממשלה הזו ביהודה ושומרון זה יאיר גולן?

אורית סטרוק: תגידו לי, איפה אנחנו חיים?

אורית סטרוק: אנחנו לא בני אדם, אנחנו תתי-אדם?

אורית סטרוק: אין דין?

אורית סטרוק: אין דיין?

אורית סטרוק: אין חוק?

אורית סטרוק: אין סדר?

אורית סטרוק: אין חקירה?

אורית סטרוק: אין בית משפט?

אורית סטרוק: אין כלום?

אורית סטרוק: ישר להרוס את הבתים?

צבי האוזר: תודה רבה.

אורית סטרוק: אני קוראת לכם לעצור את הזוועה הזאת.

אורית סטרוק: תעצרו את הזוועה הזו.

צבי האוזר: תודה רבה.

צבי האוזר: חבר הכנסת יעקב אשר – אינו נוכח; חבר הכנסת יעקב מרגי – אינו נוכח; חברת הכנסת מירי מרים רגב – אינה נוכחת.

צבי האוזר: חבר הכנסת אופיר כץ.

אופיר כץ: אדוני היושב-ראש, אדוני השר, חבריי חברי הכנסת, השבוע ראיתי שמדינת ישראל הגיעה לשיא חדש.

אופיר כץ: ממשלת השינוי מביאה אותנו להישג הבא: המדינה עם כמות הנדבקים הגדולה בעולם.

אופיר כץ: הלב ממש מתפוצץ מגאווה.

אופיר כץ: ממדינה שנתניהו מיצב כמודל לחיקוי במאבק בקורונה, נפתלי בנט הפך אותנו למדינת מחדל.

אופיר כץ: הדבר היחיד שהממשלה הזאת הייתה ערוכה אליו הוא איך ייראו ההצהרות שלהם לתקשורת.

אופיר כץ: אנחנו רואים שההתנהלות פה היא פשוטה – להרים ידיים, לחכות שכולם ידבקו, ואז לחייך למצלמה ולהגיד: ניצחנו את הקורונה.

אופיר כץ: תבינו, מנהלי בתי החולים שאני מדבר איתם כל כך מודאגים, מספרים לי שהם פותחים עוד ועוד מחלקות של חולים קשים ושהשיא עוד לפנינו.

אופיר כץ: ההפקרות וחוסר האחריות הם בקנה מידה בלתי נתפס, אבל הממשלה מסתכלת מהצד.

אופיר כץ: כמה היא מסתכלת מהצד?

אופיר כץ: בואו אני אספר לכם על שני נושאים שהתעסקתי איתם בימים האחרונים.

אופיר כץ: הראשון הוא מכשירי האקמו.

אופיר כץ: סיירתי בבית החולים הלל יפה בחדרה, והם סיפרו לי שאין להם מכשיר אקמו.

אופיר כץ: בית חולים שנותן שירות לחצי מיליון מטופלים.

אופיר כץ: כשהצפתי את הנושא בדיון בוועדת הכספים, קיבלתי תשובה מנותקת ממשרד הבריאות: אין לבית החולים הסכם כלכלי.

אופיר כץ: דהיינו, אנחנו יודעים שיש בעיה, אבל הרגולציה מנצחת והתושבים יספגו.

אופיר כץ: ואז ביקשתי ממשרד הבריאות את נתוני הפריסה של מכשירי האקמו.

אופיר כץ: האמת שנדהמתי: בתל אביב יש פי עשרה יותר מכשירים מאשר בצפון.

אופיר כץ: בתל אביב יש מכשיר לכל 50,000 תושבים, ובצפון – מכשיר אחד לחצי מיליון תושבים.

אופיר כץ: זה נשמע לכם הגיוני?

אופיר כץ: ומשרד הבריאות והממשלה עומדים מהצד ומתנהגים כאילו האירוע בכלל לא קשור אליהם.

אופיר כץ: תקשיבו ותקשיבו טוב, חייהם של תושבי הפריפריה לא שווים פחות מחייהם של תושבי המרכז.

אופיר כץ: ממשלה מנותקת.

אופיר כץ: ואני אמשיך למחדל השני שהתעסקתי בו השבוע.

אופיר כץ: הממשלה הפסיקה לחסן את מרותקי הבית.

אופיר כץ: קיבלתי עשרות פניות על מרותקי בית שטוענים שהם מקבלים סירוב כשהם מתקשרים לבקש שיבואו לחסן אותם.

אופיר כץ: הגדלתי לעשות, והלשכה שלי ערכה מדגם: מתוך עשר שיחות לקופות החולים באזורים שונים בארץ, בשש מהשיחות נענינו בסירוב.

אופיר כץ: אבל גם זה לא מנע ממשרד הבריאות להגיע לדיון שיזמתי היום בוועדת הבריאות ולהציג תמונה ורודה כאילו הכול בסדר ואין שום בעיה.

אופיר כץ: כי זו המדיניות של הממשלה הזו – לעצום עיניים, לסתום אוזניים, ולהגיד: אנחנו בסדר, הרצפה היא זו שעקומה.

אופיר כץ: אני מתבייש בשבילכם.

אופיר כץ: חייהם של אנשים מוטלים פה על הכף.

אופיר כץ: אם רק הייתם מתעמקים באתגרים האמיתיים רבע ממה שאתם מתעסקים במשחקים הפוליטיים שלכם, אולי המצב היה נראה אחרת.

אופיר כץ: תודה רבה.

איתן גינזבורג: תודה רבה לחבר הכנסת אופיר כץ.

איתן גינזבורג: אני מזמין את חבר הכנסת דוד אמסלם, בבקשה.

דוד אמסלם: שנייה.

איתן גינזבורג: לא, אני לא מתחיל.

איתן גינזבורג: עד שאתה לא אומר "כנסת נכבדה" אני לא מתחיל.

איתן גינזבורג: זה חוק אצלי.

איתן גינזבורג: בבקשה.

דוד אמסלם: אדוני היושב-ראש, חברי הכנסת, אדוני השר, קודם כול אני רוצה להזכיר לכם שהיום קראנו את פרשת משפטים – "פרשת משפטים, בושה", אתם זוכרים?

דוד אמסלם: אז הבושה עוד מעט בעזרת ה' תיעלם בסוף החודש, כשראש הקושרים זה מר מנדלבלוף.

דוד אמסלם: אל תדאג, מר מנדלבלוף, גם אם תלך אנחנו נחזור, בעזרת ה', נקים ועדת חקירה ממלכתית להכניס את כל הקושרים לבית הסוהר.

דוד אמסלם: אתם חבורה – אתה ואלשיך וכל מי שעשה את ההפיכה באופן מעשי במדינת ישראל עוד יעמוד לדין במדינת ישראל.

דוד אמסלם: לכן הבושה לפחות תיעלם בעוד שבוע.

דוד אמסלם: ואני מציע באמת ומקווה שתיעלם לנו מהחיים הציבוריים.

דוד אמסלם: עכשיו, אדוני היושב-ראש, אני רוצה להתייחס לכל הסיפור של פרשת הצוללות.

דוד אמסלם: תראו מה עשיתם, הרי מר גנץ, שר הביטחון – בן אדם שלכל תפקיד שלו כמעט הגיע רק כברירת מחדל, ביקש, וזה ההישג שלו, סוגיית הצוללות.

דוד אמסלם: הרי אם אתם באמת רוצים לבדוק את הליכי הרכש בצה"ל – אהלן וסהלן, תבדקו מטוסים, צוללות, טנקים, הכול בסדר.

אופיר אקוניס: נכון מאוד.

דוד אמסלם: אלא מאי?

דוד אמסלם: תקשיבו מה עשיתם, הרי דרוקר החבר של לפיד תפר פה איזה סיפור, מפמפמים אותו היום בערוץ 13 כאילו זה עסק פרטי שלהם.

דוד אמסלם: זאת אומרת שזאת פרשייה שלהם.

דוד אמסלם: המציאו דבר שלא היה.

דוד אמסלם: כן, ומה אמרו?

דוד אמסלם: שראש הממשלה נתניהו רצה לרכוש עוד שלוש צוללות ב-1.5 מיליארד אירו.

דוד אמסלם: תראו מה קרה.

אופיר אקוניס: 3 מיליון.

דוד אמסלם: היום הם רוכשים את אותן – קיבלה אותה ממשלה עכשיו, מר גנץ, אתה קיבלת, אתה, בנט, דרך אגב, בנט מהאו"ם.

דוד אמסלם: אתם מכירים ראש ממשלה שמעלה על סדר-יום הממשלה סוגיה והוא נמנע בה?

דוד אמסלם: תראו את הבדיחה ההזויה שאנחנו מגיעים אליה.

דוד אמסלם: והיום הם החליטו לרכוש עוד שלוש צוללות, רק באיזה מחיר?

דוד אמסלם: 3 מיליארד אירו.

דוד אמסלם: אם אפשר לשלם יותר, למה לא?

דוד אמסלם: המושחתים האלה שכל היום מדברים עלינו לא מתביישים, מוציאים אוכל מהפה של הילדים החרדים, אבל מה?

דוד אמסלם: כדי לתקוף את נתניהו מה זה משנה אם זה עלה לנו עוד 1.5 מיליארד אירו?

דוד אמסלם: למה לא? עכשיו, ממה נפשך?

דוד אמסלם: אם לא צריך, אז לא צריך גם עכשיו, ואם צריך, למה התנגדתם?

דוד אמסלם: בגלל שזה נתניהו.

דוד אמסלם: ואיך שילמתם עוד 1.5 מיליארד אירו?

דוד אמסלם: הרי זאת שערורייה ממדרגה ראשונה.

דוד אמסלם: אתם לא תשמעו את זה בחדשות, אתם לא תשמעו את זה בכלי התקשורת המגויסים, בגלל, כמו שאמר ראש הממשלה נתניהו: לא נתניהו – לא חוקרים.

איתן גינזבורג: נא לסיים.

דוד אמסלם: אבל בכל מקרה, אני רוצה להציע לכם עוד משהו לסיום.

דוד אמסלם: הרי הבנתי שאתם רוצים – חבר הכנסת אקוניס, הם מחפשים עכשיו שופט לוועדה.

דוד אמסלם: שופט עליון.

דוד אמסלם: אני מציע לכם, התפנה, יש לכם אחלה מועמד.

דוד אמסלם: קחו את מלצר, הרי הוא היה יושב-ראש ועדת החוקה של מפלגת העבודה, הוא הביא לכם גם את הבחירות בקומפלט, הוא הרי לא נתן לנו לזכות בבחירות מאותו ערעור שהגיע לנו, ואז היו לנו 66.

דוד אמסלם: קחו אותו, הוא יתפור לכם את כל הקופה, הכול בסדר.

איתן גינזבורג: תודה רבה.

דוד אמסלם: המסקנות, הדוח, הכול טוב.

דוד אמסלם: אתם מושחתים ענקיים, לא מתביישים.

דוד אמסלם: זאת בעצם רמת המוסר שלכם, זאת ההתנהלות שלכם.

איתן גינזבורג: תודה.

דוד אמסלם: מדינת ישראל מעולם מעולם לא עניינה אתכם.

איתן גינזבורג: תודה, חבר הכנסת אמסלם.

דוד אמסלם: רק מר לפיד, פוליטיקה קטנה, אתמול אני שומע אותך בטלוויזיה ונחרד.

איתן גינזבורג: חבר הכנסת אמסלם.

דוד אמסלם: הרי היית בעיתון במחנה, מה לך?

דוד אמסלם: הצוללות היחידות שראית זה באמבטיה, כשההורים שלך שמו לך, כשהיית בגיל שש-שבע.

איתן גינזבורג: חבר הכנסת אמסלם, תודה רבה.

דוד אמסלם: בושה וכלימה.

איתן גינזבורג: תודה רבה לחבר הכנסת אמסלם.

איתן גינזבורג: אחרון הדוברים, חבר הכנסת אופיר אקוניס, בבקשה.

אופיר אקוניס: אדוני היושב-ראש, חברות וחברי הכנסת שנשארו כאן – אדוני היושב-ראש, לממשלה בסוף דרכה אני אומר הערב: אתם נוהגים כמו המשטרים האפלים והמסוכנים ביותר.

אופיר אקוניס: האפלים, השר פורר, והמסוכנים ביותר, שפעלו בדיוק באותן שיטות במאה ה-20.

אופיר אקוניס: במקום למשול, במקום לנהל מדינה, ולא להשאיר אותה בקריסת מערכות, חבר הכנסת כץ, אין להם תקציב לאקמו, אבל הם בוודאי בקריסת מערכות, מושג רפואי מוכר – הם קודם היו בקומה, תרדמת, אחר כך עברו לקריסת מערכות – במה עוסקת הממשלה, אדוני היושב-ראש?

אופיר אקוניס: בהקמת ועדת חקירה ממלכתית, שהיא הכול חוץ מממלכתית, חבר הכנסת אמסלם.

אופיר אקוניס: עושים שימוש ציני במילה "ממלכתי", הפוך לגמרי מן המילה "ממלכתי", לצרכים פוליטיים, לקמפיין פוליטי.

אופיר אקוניס: הרי הודה ראש המטה שלהם שפרשת הצוללות עלתה מן המעמקים כאשר הם שקעו למעמקי הסקרים.

אופיר אקוניס: אמר את זה.

אופיר אקוניס: בדיוק כמו המשטרים האפלים והמסוכנים ביותר.

אופיר אקוניס: הממשלה הזאת אלופה ביצירת תקדימים מסוכנים.

אופיר אקוניס: ואחר כך אל תגידו, אדוני היושב-ראש, כאשר תעברו בספסלי האופוזיציה בקרוב מאוד, חכו, ניתן תקווה לקהל שצופה בנו, הם שואלים אותי כל הזמן: נו, מתי אתם חוזרים?

אופיר אקוניס: ברחוב, במקומות שלא הייתי מאמין, ביישובים, חבר הכנסת אמסלם, בשכונות שלא היית מאמין שיגידו לאיש ליכוד מתי תחזור.

דוד אמסלם: בכל המדינה.

אופיר אקוניס: לא מאמין.

אופיר אקוניס: אני לפעמים, אדוני היושב-ראש, משפשף את העיניים.

דוד אמסלם: בכל המדינה.

דוד אמסלם: אני לא יכול ללכת בשוק.

אופיר אקוניס: אני אומר לו: רגע, איפה אני נמצא?

אופיר אקוניס: לא, במקומות האחרונים שהיית מאמין שיגידו לנו, הציבור שצופה בנו עכשיו בבית: תחזרו.

אופיר אקוניס: ואני אומר ומזהיר: אל תגידו אחר כך – איך אתם תמיד אומרים?

אופיר אקוניס: אבל אתם, אבל ביבי, אבל אתם, אבל ביבי.

אופיר כץ: 12 שנה.

אופיר אקוניס: הכול – 12 שנה, 13 שנה.

אופיר אקוניס: שתי ועדות חקירה ממלכתיות, שלראשונה, אדוני היושב-ראש, בתולדות ישראל בודקות את הממשלה הקודמת.

אופיר אקוניס: האפלים והמסוכנים ביותר פעלו כך.

אופיר אקוניס: תפתחו ספרי היסטוריה, תבדקו באיזה ארצות.

אופיר אקוניס: תבדקו.

אופיר אקוניס: לא במדינות דמוקרטיות.

אופיר אקוניס: אבל בממשלת בנט-עבאס, כבר כ-2,000 ישראלים – מאז כהונתה במחצית יוני, 2,000 ישראלים נפטרו מקורונה – יש אומרים שיותר, הרי הנתונים הם לא מדויקים כפי שאנחנו דייקנו את הנתונים – והם עוסקים וגאים – אגב, 126, היושב-ראש, נפטרו רק בשבוע האחרון.

אופיר אקוניס: מישהו אומר את זה?

אופיר אקוניס: מישהו עוסק בזה?

אופיר אקוניס: כן תו ירוק, לא תו ירוק, בידוד בבית ספר, לא בידוד בבית ספר.

אופיר אקוניס: שיגעתם את הילדים, שיגעתם את ההורים, שיגעתם את כל המדינה.

אופיר אקוניס: ובמה עוסקים?

אופיר אקוניס: בהקמת ועדת חקירה פוליטית, וקוראים לה ממלכתית.

אופיר אקוניס: חברות וחברי הכנסת, הממשלה הזאת היא כישלון אחד גדול.

אופיר אקוניס: ואני אומר לכם כאן, ואני שם לב לזה, ובזה אני מסיים, אדוני.

איתן גינזבורג: בדיוק.

איתן גינזבורג: אתה מהמקפידים, בגלל זה אני מופתע.

אופיר אקוניס: נכון, בהחלט, ולכן במשפט האחרון אני אומר כך: למי שלא הבחין, הממשלה הזו מדדה לסוף דרכה, עוסקת בהעברת סמכויות, במה שאנחנו עוסקים עכשיו.

אופיר אקוניס: אין לכם מה להעביר סמכויות.

אופיר אקוניס: אלה הם השבועות האחרונים, ברוך השם, שבהם הממשלה הרעה והמסוכנת הזאת מכהנת.

אופיר אקוניס: תודה.

איתן גינזבורג: תודה רבה לחבר הכנסת אופיר אקוניס.

איתן גינזבורג: השר פורר יסכם את הדיון, ולאחר מכן נעבור להצבעה.

עודד פורר: אדוני היושב-ראש, חבריי חברי הכנסת, ראשית, אני אתייחס - -

איתן גינזבורג: לנושא.

עודד פורר: - - לעצם העברת הסמכויות, אני חושב, לפני שנדבר על דברים אחרים.

עודד פורר: בהחלט יש כאן בשורה משמעותית וטובה.

עודד פורר: אני זוכר את עצמי כאן, בכנסת, גם בחבר בוועדת החינוך, גם כחבר בוועדת הכספים, טוען את הטענה עד כמה הנושא של הגיל הרך חייב להיות מטופל תחת משרד החינוך ולא תחת משרד העבודה והרווחה.

עודד פורר: נכון שהעסק הזה הוקם לכתחילה באמת מתוך רצון לקדם את נושא העבודה, אבל אנחנו רואים את הטיפול בגיל הרך כאחד האתגרים הקריטיים ביותר לדור הבא של אזרחי ישראל.

עודד פורר: יודעים שהגילאים הללו הם בעלי השפעה דרמטית על איך שגדלים הילדים, ולא הייתה סיבה.

עודד פורר: התפלאנו, אתה יודע.

עודד פורר: כשאתה מגיע, כשאתה נכנס לבניין הזה, אתה לא מכיר בדיוק את כל נבכי הביורוקרטיה הישראלית, מה נמצא באיזה מקום, והבנו שהנושא הזה של סמכויות הגיל הרך חייב להיות במשרד החינוך.

עודד פורר: ויותר מזה, גם באנו בטענות – אגב, גם כשהייתי חבר בקואליציה – מדוע הדברים האלה לא קורים.

עודד פורר: אפילו עוד לפני שאנחנו מדברים על העלויות הנוספות שנדרשות, שבסופו של דבר הן עלויות לחינוך – זה הדבר הטריוויאלי והמובן ביותר.

עודד פורר: ואני בהחלט חושב שיש כאן את אחת הבשורות המשמעותיות שהממשלה הזאת מביאה איתה.

עודד פורר: הנושא הזה מופיע בתוך ההסכמים הקואליציוניים שלנו.

עודד פורר: הייתה על זה הסכמה רחבה בקרב כל המפלגות בקואליציה, ובאמת אני חושב ששרת החינוך זוכה לעשות פה הפעם את מה שכולם ראו לנכון שצריך לעשות, רק לא עשו.

עודד פורר: וכולם הבינו שצריך להעביר את מעונות היום לאחריות משרד החינוך, רק לא העבירו.

עודד פורר: וכולם אהבו לדבר על זה כל הזמן, עד כמה זה חשוב, חוץ מאשר שזה במשמרת שלהם.

עודד פורר: ואני אומר את זה לא רק במובן של החשיבות ששרת החינוך רואה בדרישה שלה וברצון שלה לקחת את האחריות על זה, אלא גם בנכונות של שרים, שקיבלו משרדים אחרים, לוותר על הסמכות הזאת.

עודד פורר: כי הרבה פעמים אתה חושב שזה צריך להיות באיזשהו משרד עד שצריכים לקחת לך את הסמכות מהמשרד ולהעביר אותה למשרד אחר.

עודד פורר: פתאום אתה מגלה שזה הרבה יותר קשה להוריד את הסמכויות מהמשרד.

עודד פורר: לכן אני בהחלט חושב, ואני אומר את זה לחבריי באופוזיציה – אני יכול לרדת?

עודד פורר: יש על זה הסכמה?

עידית סילמן: כן.

עודד פורר: אז אני אנצל את הזמן שלי, בכל זאת, חברת הכנסת סילמן.

עודד פורר: בעניין אחר, בשבת נקרא בבתי הכנסת את פרשת משפטים.

עודד פורר: בפרשת משפטים מופיעה מצווה ידועה של צער בעלי חיים.

עודד פורר: כי תראה חמור שונאך רובץ תחת משאו וחדלת מעזוב לו, עזוב תעזוב עמו.

עודד פורר: מכאן המצווה לעזור לחמור הכורע תחת משאו.

עודד פורר: ואני מבשר לכם, חבריי, שהיום אנחנו סיימנו את המבצע הכי גדול שנערך במדינת ישראל לחילוץ בעלי חיים, וחילצנו יותר מ-50 סוסים וחמורים שהוחזקו בתנאים קשים, במזג אוויר סוער.

עודד פורר: סבלו מהרעבה, מקור, ללא טיפול רפואי הולם.

עודד פורר: זה קרה בחווה סמוכה ליישוב בני ציון שבאזור השרון.

עודד פורר: בשל החשש לחייהם של הסוסים והחמורים דאגנו להעבירם למתקנים ממוגנים לטיפול רפואי ושיקום בתחנת ביניים עד למציאת מסגרות אימוץ חדשות.

עודד פורר: אז בתוך כל זה, אני שמח שגם זכיתי לקחת חלק היום בקיום המצווה הזאת של צער בעלי חיים.

עודד פורר: אני חייב לומר שפה אני מודה לעובדי משרד החקלאות, ליחידת הפיצו"ח.

עודד פורר: ההבנה שגם החוק הזה שאנחנו ממונים עליו צריך להיות מבוצע מחלחלת לשטח.

עודד פורר: תודה.

איתן גינזבורג: אשריכם.

איתן גינזבורג: יישר כוח גדול.

איתן גינזבורג: זכות גדולה באמת.

איתן גינזבורג: חברי הכנסת, אנחנו נעבור להצבעה על הודעת הממשלה, בהתאם לסעיף 31(ב) לחוק-יסוד: הממשלה בדבר החלטתה להעביר לשרת החינוך את סמכויות שרת הכלכלה והתעשייה לחוק הפיקוח על מעונות יום לפעוטות, חוק החזקת תכשיר במוסדות חינוך, חוק התקנת מצלמות לשם הגנה על פעוטות במעונות יום וחוק הפיקוח על מעונות היום.

איתן גינזבורג: מי בעד?

איתן גינזבורג: מי נגד?

איתן גינזבורג: נא להצביע.

איתן גינזבורג: בעד הודעת הממשלה – 6

איתן גינזבורג: נמנעים – אין

איתן גינזבורג: בעד – שישה, אין מתנגדים, אין נמנעים.

איתן גינזבורג: אני קובע כי הודעת הממשלה התקבלה על ידי הכנסת, ואני מברך את שרת החינוך על הזכות, אך בה בעת גם אחריות גדולה נפלה על כתפייך.

איתן גינזבורג: אז אנחנו גם סומכים עלייך, כמי שעסקה בנושא הזה רבות בקדנציה הקודמת רבות, סומכים עלייך שהדבר הזה יקבל משנה תשומת לב במשרד.

איתן גינזבורג: אני מזמין את שרת החינוך להודיע הודעת ממשלה, בבקשה.

איתן גינזבורג: עד שהיא תעלה, הודעה למזכירת הכנסת.

ראדה חסייסי: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת החלטת ועדת הכספים לגבי צו תעריף המכס והפטורים ומס קנייה על טובין (תיקון מס' 7), התשפ"ב–2021.

ראדה חסייסי: תודה.

איתן גינזבורג: תודה למזכירת הכנסת.

איתן גינזבורג: בבקשה, גברתי שרת החינוך.

יפעת שאשא ביטון: תודה רבה.

יפעת שאשא ביטון: אדוני היושב-ראש, חבריי חברי הכנסת, אני מתכבדת להודיע לכנסת, בהתאם לסעיף 9(א)(11) לחוק הממשלה, התשס"א–2001, כי הממשלה החליטה, בהתאם לסמכותה לפי סעיף 31(ד) לחוק-יסוד: הממשלה, להעביר ממשרד הכלכלה והתעשייה, זרוע עבודה, למשרד החינוך את שטחי הפעולה של אגף מעונות היום בתחום מעונות היום לפעוטות, לרבות האחריות המקצועית והפדגוגית, הרישוי לפי חוק הפיקוח על מעונות יום לפעוטות, התשע"ט–2018, ומתן סמל לארגונים המפעילים מעונות יום לפעוטות, ההסדרה, הבינוי והפיקוח והסמכות לקבוע את תוכני הכשרת צוותי החינוך והטיפול והענקת תעודות בהתאם.

יפעת שאשא ביטון: הללויה.

יפעת שאשא ביטון: שיהיה בשעה טובה.

יפעת שאשא ביטון: תודה רבה.

איתן גינזבורג: תודה רבה לשרת החינוך.

איתן גינזבורג: ושוב, בהצלחה רבה לך ולממשלה בתחום החשוב הזה.

איתן גינזבורג: [רשומות (הצעות חוק, חוב' מ/1496).

איתן גינזבורג: ]

איתן גינזבורג: אנחנו עוברים לנושא הבא על סדר-היום, הצעת חוק הגנת הפרטיות (תיקון מס' 14), התשפ"ב–2022 - - -

קריאה: - - -

איתן גינזבורג: אני עובר לפי סדר-היום, גברתי.

איתן גינזבורג: אלא אם כן יש פה משהו שאני לא רואה.

איתן גינזבורג: חוק הגנת הפרטיות בקריאה ראשונה.

איתן גינזבורג: יציג השר פורר, בשם שר המשפטים, בבקשה.

אבי מעוז: אפשר את רשימת הדוברים?

איתן גינזבורג: כן, אנחנו נעדכן את הדוברים מייד - - -

עודד פורר: תודה, אדוני היושב-ראש.

עודד פורר: חבריי חברי הכנסת, הצעת חוק הגנת הפרטיות.

עודד פורר: בסוף חודש אוקטובר השנה דווח בהרחבה בכלי התקשורת על פריצה לאתר ההיכרויות אטרף; פריצה אשר בעקבותיה דלף מידע פרטי רגיש מאוד ופורסם ברשת האינטרנט.

עודד פורר: התופעה הזו של דליפת מידע אישי ממאגרי מידע מתרחשת בישראל עשרות פעמים מדי שנה, והיא הולכת ומתרחבת.

עודד פורר: לכל אחת ואחד מאיתנו מידע אישי רב המצוי במאגרי מידע רבים ומגוונים.

עודד פורר: חלק מהמידע רגיש ביותר, ואף אחד מאיתנו לא היה רוצה, אולי, בהכרח לחלוק אותו עם אחרים.

עודד פורר: מדי יום אנחנו מוסרים עוד ועוד מידע, מזינים את מספרי תעודת הזהות שלנו, את שמות ילדינו, את מקום מגורינו, את פרטי כרטיס האשראי ועוד כהנה וכהנה.

עודד פורר: אף שמתקפות סייבר פוקדות אותנו ואת העולם כולו בתכיפות רבה, החוק בישראל, אשר מתייחס להגנה על הפרטיות ועל השמירה על מאגרי מידע, נחקק לפני 40 שנה, והעדכון האחרון בו נעשה בשנת 1996.

עודד פורר: החקיקה המתייחסת לפיתוחים טכנולוגיים חייבת להתעדכן ולהיות מותאמת לצורכי השעה.

עודד פורר: איננו יכולים לשקוט על השמרים.

עודד פורר: עניינים מעין אלו הכרחיים גם לצורך יכולתם של ישראלים לסחור עם חברות בין-לאומיות שונות.

עודד פורר: לכן, חברים, אני מבקש להביא בפניכם היום את הצעת חוק הגנת הפרטיות (תיקון מס' 14), אשר נועדה להתאים את חוק הגנת הפרטיות לאתגרים העכשוויים בהגנה על מידע אישי במאגרי מידע בעידן הדיגיטלי.

עודד פורר: הצעת החוק כוללת הסדרים שנועדו לשפר במידה משמעותית את יכולות הפיקוח והאכיפה, להבטחת קיום הוראות חוק הגנת הפרטיות הנוגעות למאגרי מידע.

עודד פורר: ההצעה תחזק את כלי הפיקוח וסמכויות האכיפה הנתונים בידי הרשם העומד בראש הרשות להגנת הפרטיות ותעצים אותו כגורם משמעותי שאוכף את דיני הפרטיות במאגרי המידע בישראל, זאת באופן שיאפשר התמודדות עם הסיכונים המאיימים על הפרטיות שלנו מדי יום.

עודד פורר: סיכונים אלה כאמור הולכים ומתרבים עם התפתחות הטכנולוגיות והשינויים בדפוסי ההפצה, העיבוד והשמירה של מידע אישי בידי יחידים, תאגידים וממשלות גם יחד.

עודד פורר: אל מול החשש המתגבר מפני שימוש פסול במידע, הפצתו ללא הסכמה או הסמכה בדין, כשלים באבטחת מידע ועוד, יש להעמיד כלי פיקוח ואכיפה עדכניים, יעילים ומשמעותיים.

עודד פורר: יודגש כי הצעת החוק קובעת מנגנון אכיפה מינהלי ביחס להפרה של הוראות החוק, שיהווה מנגנון חלופי לאכיפה במסגרת ההליך הפלילי אשר נהגה עד היום.

עודד פורר: בהקשר הזה, מהווה חקיקה זו חלק מהמטרה שנטל על עצמו שר המשפטים להפחית את השימוש בהליך הפלילי תוך מציאת חלופות מינהליות פוגעניות פחות ואפקטיביות יותר.

עודד פורר: כמו כן, קובעת הצעת החוק הקלה רגולטורית לבעלי עסקים אשר מחזיקים במאגרי מידע קטנים.

עודד פורר: על פי ההצעה, יצומצם באופן משמעותי היקף חובת הרישום החלה על מאגרי מידע, כך שהפעילות הרגולטורית תתמקד רק במאגרים הגדולים, המציבים איומים משמעותיים לפרטיות, ורק ביחס אליהם יבוצעו פעולות אכיפה ואכיפה המבוססות על הסמכויות המוצעות כאמור.

עודד פורר: מאגרים קטנים ולא רגישים יהיו פטורים מרגולציה זו.

עודד פורר: כך למשל מספרה שכונתית המחזיקה מאגר קטן המכיל את פרטי לקוחותיה לא תחויב ברישום המאגר אצל הרשם ולא תישא בנטל הרגולטורי הכבד בשל כך.

עודד פורר: בנוסף, הצעת החוק מתאימה את הגדרות המונחים שבחוק הגנת הפרטיות הנוגעים להגנה על מידע אישי ממוחשב להתפתחויות הטכנולוגיות, החברתיות והמשקיות שהתרחשו מאז נחקק החוק לפני כ-40 שנה, וכן להסדרים מודרניים של הגנת מידע אישי במדינות מובילות בעולם ובמישור הבין-לאומי, ובראשן רגולציית הגנת המידע של האיחוד האירופי.

עודד פורר: להשלמת התמונה אציין כי בכוונת משרד המשפטים לפרסם תזכיר חוק שישלים את מהלך התיקון המהותי הנדרש לשם עדכון החוק הקיים והתאמתו למציאות בת זמננו.

עודד פורר: תיקון זה צפוי לכלול סוגיות מהותיות, כגון הרחבה של הבסיסים המשפטיים המותרים לעיבוד מידע, מעבר להסכמה והסמכה בחיקוק, עדכון של רשימת הזכויות המוקנות לנושא המידע, והסדרים המשקפים אחריותיות של בעל שליטה במאגר ומחזיק.

עודד פורר: נוכח האמור, אבקש מהכנסת לתמוך בהצעת החוק בקריאה הראשונה.

איתן גינזבורג: תודה רבה לשר עודד פורר.

איתן גינזבורג: אנחנו נעבור לרשימת הדוברים.

איתן גינזבורג: אני נועל את הרשימה.

איתן גינזבורג: ראשונת הדוברים, חברת הכנסת אורית סטרוק – אינה נוכחת.

איתן גינזבורג: חבר הכנסת אבי מעוז, בבקשה.

איתן גינזבורג: בבקשה, אדוני, שלוש דקות לרשותך.

אבי מעוז: אדוני היושב-ראש, כנסת נכבדה, לאחר שהרב הראשי לישראל, הרב דוד לאו שליט"א, הסביר בריאיון את הבעיות הקשות שיש ברפורמת הגיור ושמי שאמור להכריע בשאלות יסוד כאלה זו הרבנות הראשית ולא הכנסת, הגיב השר לשירותי דת מתן כהנא בציניות ואמר שהוא מצר על כך שיש כאלה שלא סומכים על ידה הארוכה של הרבנות הראשית, קרי על רבני הערים.

אבי מעוז: מלבד עזות הפנים שיש כלפי רב ראשי בישראל, מלבד החוצפה להוביל מהלכים בעלי משמעות הלכתית רחבה לזהותה היהודית של המדינה, ללא גיבוי הרבנים הראשיים, מועצת הרבנות הראשית וכל גדולי ישראל, ומלבד מה שידוע לטובת מי מכוונות הרפורמות השונות של השר כהנא – התחדדה מדבריו עוד נקודת כשל שקשורה למהותה של הממשלה הנוכחית.

אבי מעוז: כמפקד טייסת, כהנא יודע שמפקד חיל האוויר לא סומך בכל דבר על מפקדי הטייסות.

אבי מעוז: אם ישנה תקלה שמצריכה קרקוע של המטוסים, הוא יכריע על כך בעצמו; קל וחומר שהחלטה מהותית כמו תקיפת יעד מסוימת צריכה להתקבל בדרגים הגבוהים ביותר.

אבי מעוז: כל בר דעת מבין שלא כל אלוף פיקוד מחליט על הוראות הפתיחה באש בגזרתו, אלא זו החלטה של הפיקוד העליון.

אבי מעוז: האם כהנא הוא עד כדי כך נבער מדעת שאיננו מבין דבר פשוט שכזה?

אבי מעוז: מאיפה התפיסה ההזויה שהוא חוזר עליה פעם אחר פעם אחר פעם כאילו את ענייני הזהות היהודית של המדינה אפשר להפריט לכל רב מקומי?

אבי מעוז: לדעתי, השר כהנא למד זאת מהקמת הממשלה, אדוני היושב-ראש, שיש בה, לראשונה בישראל, לא ראש ממשלה אחד אלא חמישה-שישה ראשי ממשלה.

אבי מעוז: לנושא בתואר הרשמי אין סמכות-על ולא אמירה משמעותית כמי שעומד בראש הפירמידה, אלא כל אחד מחלקי הממשלה עושה מה שהוא רוצה.

אבי מעוז: זה יסוד הריקבון של הממשלה, מלבד זה שבנט העז לקבל על עצמו את התפקיד בלי שום מנדט מהעם.

אבי מעוז: לכן מנסה השר כהנא להעתיק את ההתנהלות הלא-נורמלית הזאת למערכות אחרות, שהוקמו לתפארה ושיש בהן מי שעומד בראש הפירמידה ונושא באחריות.

אבי מעוז: אז אדוני היושב-ראש וחבריי חברי הכנסת, ראש ממשלה אמור להיות המתכלל והמכריע בשאלות היסוד של הנהגת המדינה; הרמטכ"ל אמור להיות המתכלל והמכריע בשאלות היסוד של הנהגת הצבא, והרבנים הראשיים לישראל אמורים להיות המתכללים והמכריעים בשאלות היסוד של זהותה היהודית של המדינה.

אבי מעוז: תודה.

איתן גינזבורג: תודה רבה לחבר הכנסת אבי מעוז.

איתן גינזבורג: חבר הכנסת יצחק פינדרוס – אינו נוכח; חבר הכנסת יואב גלנט – אינו נוכח; חבר הכנסת אוריאל בוסו – אינו נוכח; חבר הכנסת יואב בן צור – אינו נוכח; חבר הכנסת שמחה רוטמן – אינו נוכח; חבר הכנסת יואב קיש, בבקשה.

איתן גינזבורג: שלוש דקות לרשותך.

יואב קיש: כבוד היושב-ראש, כנסת נכבדה, האמת שרציתי פשוט לענות – אחרי האי-אמון עלה שר הבריאות ניצן הורוביץ ודיבר, אבל לפני שאני אתייחס לזה אני רוצה לברך את שרת התחבורה מרב מיכאלי על הורדה מאוד משמעותית של הפקקים בכבישים בחודש האחרון.

יואב קיש: באמת יישר כוח, ואני מאחל לך שבאמת תמשיכי עם הצלחות רבות בכהונתך.

יואב קיש: כולנו נהנים מזה.

יואב קיש: לגבי ניצן הורוביץ, הוא שאל אותי מה ההבדל בין תו ירוק לבידוד.

יואב קיש: אז כשיש שר בריאות שאפילו לא יודע מה ההבדל בין תו ירוק לבידוד, אני חושב שהממשלה הזו – פשוט אין מה לתאר.

יואב קיש: כולם חבורה של כישלונות, ללא הנהגה; כל אחד מושך בכיוון שלו, ואת הברדק בבדיקות, בחינוך, בקורונה הכלכלית – לצערי, את הברדק הזה עם ישראל רואה ומשלם את המחיר.

יואב קיש: תודה.

איתן גינזבורג: תודה רבה לחבר הכנסת יואב קיש.

איתן גינזבורג: גלית דיסטל אטבריאן – אינה נוכחת; לימור מגן תלם – אינה נוכחת; יעקב מרגי – אינו נוכח; אורי מקלב – אינו נוכח; אמיר אוחנה – אינו נוכח; איימן עודה – אינו נוכח; יעקב אשר – אינו נוכח; יריב לוין – אינו נוכח; חבר הכנסת סמי אבו שחאדה – אינו נוכח; חבר הכנסת עופר כסיף – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חברת הכנסת מירי רגב – אינה נוכחת; חבר הכנסת בן גביר – אינו נוכח; חבר הכנסת פרוש – אינו נוכח; חברת הכנסת אימאן ח'טיב יאסין – אינה נוכחת; חבר הכנסת רון כץ – אינו נוכח; חבר הכנסת אלי כהן – אינו נוכח; חבר הכנסת אופיר סופר – אינו נוכח; חברת הכנסת רות וסרמן לנדה – אינה נוכחת; חבר הכנסת אלכס קושניר – אינו נוכח; חבר הכנסת יבגני סובה – אינו נוכח; חברת הכנסת קרן ברק – אינה נוכחת; חברת הכנסת מיכל וולדיגר – אינה נוכחת; חבר הכנסת משה ארבל – אינו נוכח; חבר הכנסת גדי יברקן – אינו נוכח; חבר הכנסת ישראל כץ – אינו נוכח.

איתן גינזבורג: חבר הכנסת אוסאמה סעדי, בבקשה, אדוני.

אופיר כץ: אפשר לרענן את הרשימה?

איתן גינזבורג: כן.

איתן גינזבורג: אתה עוד ארבעה.

איתן גינזבורג: אופיר, אתה עוד ארבעה.

איתן גינזבורג: בבקשה, אדוני, שלוש דקות.

אוסאמה סעדי: כבוד היושב-ראש, כבוד השרה, חבריי חברי הכנסת, אם היה צריך להביא ביום הזה חוק, אז זה החוק הזה.

אוסאמה סעדי: זה חוק שנועד להגנה על פרטיות.

אוסאמה סעדי: ולאור מה שנחשף בימים האחרונים, אדוני היושב-ראש, אני חושב שהחוק הזה נחוץ, אבל גם בחוק הזה יש כמה פרצות.

אוסאמה סעדי: אחת מהן, חבר הכנסת יואב קיש, היא העניין הזה של המאגר של המפלגות.

אוסאמה סעדי: הבנתי שהעניין הזה – הינה רומן מהנהן בראשו – בא על פתרונו, אבל אנחנו רוצים לוודא שבאמת אין פרצות ושלא תתאפשר בשום פנים וצורה פגיעה בפרטיות כלשהי.

אוסאמה סעדי: במיוחד מה שראינו בתוכנה הזאת של חברת NSO ופגסוס, ושהם משתלטים – לא רק האזנות סתר, משתלטים על כל הטלפון שלך, עם שיחות הווטסאפ - - -

אופיר כץ: כנראה שהשופטים חושבים שזה רק האזנת סתר כמו פעם.

אוסאמה סעדי: בדיוק.

אוסאמה סעדי: יכול להיות שהם – אז זה יותר חמור.

אוסאמה סעדי: ומה שחמור הוא שבמשטרה עד עכשיו אומרים כן.

אוסאמה סעדי: אפילו היום אלשיך אמר, אנחנו התקנו את זה לשלושה ראשי ערים.

אוסאמה סעדי: ואני אומר לכם, זאת פדיחה גדולה, וזאת פרשה שצריך לקיים עליה חקירה רצינית ולהעמיד את האחראים.

אוסאמה סעדי: מה יותר קל מאשר לבוא ולמשטרה – להגיד: לא קנינו את התוכנה הזאת, או: כן קנינו את התוכנה הזאת.

אוסאמה סעדי: ומי שקנה את התוכנה ואישר אותה, ושילם את התמורה מכספי הציבור, הוא צריך לעמוד לדין.

אוסאמה סעדי: זאת הפרה בוטה של חוק הגנת הפרטיות הקיים, אפילו בלי החוק הזה.

אוסאמה סעדי: ולכן אין נחוץ יותר מהחוק הזה שבא להגן על פרטיותו וצנעת הפרט של האזרח, ובמיוחד אנחנו, האזרחים הערבים.

אוסאמה סעדי: אדוני יו"ר ועדת החוקה, שכל הזמן מדבר על העניין הזה, הגעת בזמן.

אוסאמה סעדי: אתה כל הזמן מעלה את הנושא החשוב הזה, את הזכות החוקתית הזאת של אדם לפרטיות שלו.

אוסאמה סעדי: אמרתי, אין מצב ואין זמן יותר מתאימים בדיוק להביא את החוק הזה מאשר בימים האלה, שאנחנו עדים לפרשה החמורה הזאת, ואתה עוד תקיים עוד דיון על זה, ואנחנו נגיד את הדברים שלנו.

איתן גינזבורג: תודה רבה לחבר הכנסת אוסאמה סעדי.

איתן גינזבורג: חבר הכנסת חיים ביטון – אינו נוכח; חבר הכנסת בצלאל סמוטריץ' – אינו נוכח; חבר הכנסת מלכיאלי – אינו נוכח; חבר הכנסת ינון אזולאי – אינו נוכח.

איתן גינזבורג: יעלה ויבוא חבר הכנסת אופיר כץ, בבקשה.

אופיר כץ: תודה רבה, אדוני היושב-ראש.

אופיר כץ: אדוני השר, גברתי השרה, אני גם רוצה לברך אותך, השרה, בהצלחה במאבק בפקקים.

אופיר כץ: הייתי רגיל לכמעט שלוש שעות נסיעה מעפולה לירושלים, עכשיו זה שעה וחצי.

אופיר כץ: מאז שנכנסת לתפקיד – כל הכבוד: אין פקקים.

מרב מיכאלי: אני פה בשבילכם.

אופיר כץ: כל הכבוד.

אופיר כץ: השבוע פורסם שהמרכז הישראלי לכלכלה מדינית פרסם שהנזק לענף ההסעדה והאירוח בתקופת האומיקרון יהיה מעל מיליארד שקלים.

אופיר כץ: 35% ירידה בהכנסות של המסעדות ובתי האירוח.

אופיר כץ: אני מדבר עם בעלי עסקים, עם עצמאים, ומה שמראה המחקר זה בדיוק מה שהם אומרים לי בשיחות ובפגישות איתם.

אופיר כץ: פשוט, או שהם קורסים או שהם לקראת קריסה.

אופיר כץ: אין להם שום סיוע מהמדינה.

אופיר כץ: שום כלום.

אופיר כץ: בתקופה הזו כשהיה הגל הקודם, ואני זוכר שהייתי מרכז הקואליציה בוועדת הכספים, היינו יום ולילה, יום ולילה, בדיונים בוועדת הכספים, מקבלים ממשרד האוצר את חבילות הסיוע, וגם רבים עם אנשי האוצר איך לשפר, איך לעזור לאזרחים.

אופיר כץ: אין ספור דיונים.

אופיר כץ: עוד חבילת סיוע, ועוד חבילת סיוע, ובזכות חבילות הסיוע הללו בעלי העסקים עמדו על הרגליים.

אופיר כץ: בימים אלה בוועדת הכספים, תראו מה זה, כמה בעלי עסקים צועקים, זועקים, מתחננים לעזרה – לא היה דיון אחד לסיוע לבעלי עסקים.

אופיר כץ: דיון אחד.

אופיר כץ: כאילו הבית הזה, הקואליציה הזאת מנותקת ממה שקורה בחוץ.

אופיר כץ: לא רוצה להקשיב בכלל, לא רוצה להביא אפילו לדיון, מה אפשר לעזור, מי נמצא בבעיה.

אופיר כץ: אז לא רק שאנחנו לא עשינו עד עכשיו דיון אחד איך לעזור לעצמאים, איזה דיונים אנחנו כן עושים?

אופיר כץ: העלאות מיסים.

אופיר כץ: הכול מכול: חד-פעמי, שתייה ממותקת, פחמן, היום על סיגריות – רק העלאות מיסים.

אופיר כץ: בתקופה כזאת, במקום להביא חבילות סיוע, ששר האוצר יביא חבילות סיוע, שיהיה קצת רגיש ולא כזה אטום לאזרחים שלו.

אופיר כץ: במקום לבוא ולעזור, במקום זה הוא מביא העלאות מסים ומעלה את יוקר המחייה.

אופיר כץ: ומה היום אנחנו שומעים?

אופיר כץ: אולי יגידו לנו שאין כסף, הממשלה בבעיית מזומנים, מנסור וזה, אבל היום, מה מתברר?

אופיר כץ: הממשלה הזאת קיימת שבעה חודשים, ובמהלך שבעה חודשים השרים שלה, שריה המעופפים – 53 נסיעות.

אופיר כץ: 53 נסיעות בעלות של 16 מיליון שקל.

אופיר כץ: לאזרחים אין להם, לנסיעות שלהם, לזה, ברוך השם, יש מספיק כסף.

אופיר כץ: ודבר אחרון, הדבר הכי מעצבן זה האיפה ואיפה, שבממשלה הזאת דואגים למי שקרוב אליהם.

אופיר כץ: ואני אומר: תנו לכל מי שנפגע.

אופיר כץ: הייתה הפגנה אחת של הבימה, יום למוחרת הם קיבלו כבר תקציב של עשרות מיליונים.

אופיר כץ: למה?

אופיר כץ: אדוני השר פורר, למה הם כן, ולמורי הדרך אתם אומרים: תחליפו מקצוע?

אופיר כץ: אני בעד לתת לתרבות.

אופיר כץ: אם הם ביטלו הופעות, לתת להם, לעזור להם, אבל למה להם אתם נותנים מהר ולמורי הדרך אתם אומרים: תחליפו מקצוע?

אופיר כץ: ואת בעלי המסעדות אתם לא רוצים לשמוע.

אופיר כץ: דיון אחד בוועדת הכספים לא היה בשביל לראות מה הבעיה שלהם ולראות איך אפשר לעזור להם.

עודד פורר: לא נוגעים - - - זה שר האוצר.

אופיר כץ: בסוף זה צריך את אישור ועדת הכספים.

אופיר כץ: דיון אחד לא עשיתם, אחד.

אופיר כץ: כאילו, מה שקורה בחוץ זה לא עניינכם, אתם לא קשורים לאירוע.

אופיר כץ: למי שאתם רוצים, למקורבים שלכם – תיק-תק, צ'ק 60 מיליון שקל.

איתן גינזבורג: תודה.

עודד פורר: אופיר, מתי אתה תדע להגיד לי - - -

אופיר כץ: אתה יודע - - -

עודד פורר: - - -

אופיר כץ: עשינו את זה, גם אנחנו עשינו את זה.

אופיר כץ: אתה יודע, השקר הזה שלכם שחילקנו מהמסוקים, עשינו על סמך פגיעה של עצמאי.

אופיר כץ: אם הוא נפגע 25% - - -

עודד פורר: - - -

אופיר כץ: אני עונה לך.

אופיר כץ: אם הוא נפגע 25%, 40%.

אופיר כץ: אני מסתמך על ההצהרה שלו כמו שעשינו בגל הקודם.

עודד פורר: אני אישית - - -

אופיר כץ: הוא יודע להצהיר כמו שהוא מגיש למע"מ, ומס הכנסה יודע לעשות את זה.

עודד פורר: נכון, מתי - - -

אופיר כץ: עזוב, הבלוף הזה שצריך לחכות חודש.

אופיר כץ: אנחנו לא חיכינו, אנשי - - -

עודד פורר: אתה עדיין מגיש את המע"מ על ינואר.

עודד פורר: עסק - - -

אופיר כץ: אדוני השר, הוא יכול להצהיר כבר היום על הפגיעה שלו.

אופיר כץ: לא מסתכלים חודש אחורה, לוקחים את זה לפי 2019.

אופיר כץ: כי 2021-2020 היו שנות קורונה.

עודד פורר: - - - בינואר.

אופיר כץ: זה התירוצים שלכם.

אופיר כץ: אתה תלך ל-2019, תלך ל-2019.

אופיר כץ: מה עם דצמבר?

אופיר כץ: מה עם דצמבר?

אופיר כץ: לא היה דצמבר?

עודד פורר: זה לא תירוצים - - -

איתן גינזבורג: טוב.

איתן גינזבורג: תודה רבה.

אופיר כץ: מה עם דצמבר, זה חודש שלא היה, שהוא לא נפגע?

אופיר כץ: לא, לא היה.

אופיר כץ: מתכחשים למציאות.

איתן גינזבורג: תודה רבה, חבר הכנסת כץ.

איתן גינזבורג: ואם יורשה לי רגע להסיר את כובעי כיושב-ראש, ולהצטרף לדברים שלך, אדוני.

איתן גינזבורג: אתמול קיימתי שיחה עם משרד האוצר בהקשר הזה.

איתן גינזבורג: נדמה לי שיש אפשרות לבחון את מתן המענקים או הפיצויים גם לבעלי עסקים עצמאיים שנפגעו לא רק בגל, אלא הם נפגעו גם מההגבלות השונות שהיו לפני הגל, וגם אליהם צריך להתייחס, לא רק מי שנפגע בגל האומיקרון, שאגב לא התחיל בינואר, היה גם בדצמבר.

אופיר כץ: תודה רבה.

עודד פורר: - - -

איתן גינזבורג: בסדר.

איתן גינזבורג: נכון.

איתן גינזבורג: אבל יש כאלה שנפגעו מההגבלות השונות של התו הירוק בלי קשר לגל, וגם להם צריך לדאוג בצורה כזו או אחרת.

עודד פורר: איתן, אתה יודע, אני מניח, שהממשלה אישרה מתווה מיוחד לענף התיירות, בלי קשר - - -

איתן גינזבורג: נכון.

עודד פורר: כולל מורי הדרך.

איתן גינזבורג: אבל רק לתיירות הנכנסת, לא לתיירות חוץ.

עודד פורר: לכן היא אישרה מתווה מיוחד.

איתן גינזבורג: אין מתווה לתיירות חוץ.

עודד פורר: זה עולה יותר.

איתן גינזבורג: לא, לא, אני כבר דיברתי – טוב, לא ניכנס לזה עכשיו.

איתן גינזבורג: אבל הלוואי, אגב, הלוואי, הלוואי.

איתן גינזבורג: חבר הכנסת דודי אמסלם – אינו נוכח; בכך תמה רשימת הדוברים.

איתן גינזבורג: תרצה לסכם, אדוני, או לעבור להצבעה?

איתן גינזבורג: אתה יודע שיש בקצה, אדוני השר, עסקים שהם לא תלויי ענף, הם פשוט עסקים תמימים וקטנים בדרך כלל, שלא מקבלים פיצוי, כי אין את מנגנון הפיצוי כמו שהיה בתקופה האחרת.

איתן גינזבורג: גם אליהם צריך להתייחס, למרות שהם בקצה, למרות שהם לא בראיית מקרו, הם במיקרו.

איתן גינזבורג: אבל יש שם משפחות ועובדים וקריאות לעזרה מאוד מאוד משמעותיות.

עודד פורר: קודם כול, אנחנו קשובים לכל הקריאות האלה לאורך כל הדרך.

עודד פורר: אבל צריך להבין ממה קמה כל הצעקה.

עודד פורר: כל הצעקה הגדולה שקמה עכשיו – שוב, אני לא מדבר על מי שנקודתית נפגע כתוצאה מהתו הירוק לא רק לאורך החודש האחרון - -

איתן גינזבורג: בהחלט, בהחלט.

עודד פורר: - - אלא לאורך שלושה ושישה חודשים.

איתן גינזבורג: נכון.

עודד פורר: אז יש מתווה של תיירות, יש מתווה על תיירות חו"ל, ועובדים עליו.

עודד פורר: גם כאן היו ויכוחים, בין רשתות המלון הגדולות לבין הרשתות הקטנות, אבל התקציב לטובת הדברים האלה ניתן, כולל בתקציב מיוחד שניתן למשרד התיירות בהקשר של מורי הדרך ותיירות חו"ל.

עודד פורר: זה ניתן בהחלטת הממשלה.

עודד פורר: מי שצריך לבצע את התקציב הזה זה משרד התיירות.

איתן גינזבורג: אדוני, יש סקטור ספציפי שנופל, הוא לא תחת משרד התיירות, הוא תחת משרד הכלכלה.

עודד פורר: רגע, תן לי רק לסיים את דבריי בתוך האירוע הזה.

איתן גינזבורג: כן, סליחה.

עודד פורר: מי שנוגע בתיירות חו"ל נוגע במשרד התיירות.

עודד פורר: כשאנחנו מדברים על פיצוי לגבי הגל הזה – ותאמין לי חבר הכנסת כץ, ישבתי גם בוועדת הכספים; אגב, כנציג האופוזיציה הייתי יושב-ראש ועדת הכספים והעברתי וקידמתי לממשלה הצעות שעברו פה אחד בוועדת הכספים, כשזה היה נכון וכשזה היה ראוי.

אופיר כץ: מצאנו את עצמנו יחד מול האוצר.

עודד פורר: רק מה, כדי לייצר פיצוי, וכשאתה רוצה שהפיצוי יהיה נקודתי, אתה אומר, אני רוצה לבחון נתונים.

עודד פורר: אתמול ישבנו עם נציגי המסעדות ועם נציגי חדרי הכושר ועם נציגי אולמות האירועים ועם בעלי העסקים ועם נציגי יועצי המס.

עודד פורר: על זה דיברנו בדיוק, על זה גם שוחחתי עכשיו עם שרת הכלכלה.

עודד פורר: אמרנו דבר מאוד פשוט, האמירה של שר האוצר הייתה פשוטה וברורה: למי שנפגע קשה ניתן סיוע.

עודד פורר: עכשיו, כדי לדעת מי נפגע קשה, הדרך שבה אתה מודד אם הייתה ירידה במחזור של העסק או לא, היא כשהוא מדווח מע"מ.

עודד פורר: העסקים הקטנים ידווחו את המע"מ על ינואר בכלל בחודש מרץ, ואנחנו מחפשים את הפתרון לזה כדי לראות כבר בפברואר, אבל הדיווח הראשון של המע"מ על חודש ינואר, שהוא החודש שבו הייתה פגיעה – צריך להבין שבדצמבר, שם אנחנו קודם כול דחינו את תשלומי המע"מ כדי לסייע תזרימית - - -

אופיר כץ: מה דחיתם, בעשרה ימים?

אופיר כץ: זה סיוע?

עודד פורר: זה לא סיוע - - -

אופיר כץ: את זה אתה מציג - - -

עודד פורר: אני לא מציג את זה כסיוע, דחיית תשלומי המע"מ הייתה כדי לסייע תזרימית.

עודד פורר: כשאתה מנהל עסק – ניהלת עסק?

עודד פורר: כשאתה מנהל עסק יש דבר שנקרא תזרים מזומנים, ותזרים המזומנים הוא הדבר הקריטי שאותו מרגישים העסקים כרגע.

עודד פורר: כדי לסייע בתזרים מזומנים - - -

אופיר כץ: עודד, אתם צריכים לעמוד פה ולהגיד איך אתם עוזרים להם.

עודד פורר: כדי לסייע בתזרים מזומנים – תשמע, אולי תסכים במשהו?

עודד פורר: כדי לסייע בתזרים מזומנים ביצענו את אותה דחייה.

עודד פורר: ועדיין, צריך להבין שגם – אומנם המגבלות של האומיקרון התחילו לקראת השבוע האחרון של דצמבר, אך ההשלכות שלהן על העסקים לא היו דרמטיות ברמה שעסק קורס אחרי שבוע.

עודד פורר: אני אומר לך פה, הינה אני אומר את זה מעל במת הכנסת:

עודד פורר: אם אחרי שבוע עסק מתמוטט, צריך לבדוק למה.

עודד פורר: זה לא בגלל האומיקרון.

עודד פורר: עכשיו, מה כן?

עודד פורר: אנחנו לא יכול לסחוב את זה תקופה ארוכה.

עודד פורר: העסקים האלה גוררים איתם גיבנת מהשנתיים האחרונות.

עודד פורר: אלה שנשארו הם גם אלה ששרדו את השנתיים, רוב העסקים האלה הם עסקים חזקים.

עודד פורר: לכן אמרנו דבר מאוד פשוט: יוגשו דוחות המע"מ על חודש ינואר, על הפעילות בינואר, ונוכל לראות מי נפגע קשה ומי לא נפגע קשה.

עודד פורר: מי שנפגע קשה יקבל פיצוי ויקבל סיוע.

עודד פורר: זה נאמר על ידי, על ידי שר האוצר, בישיבת הממשלה, במסיבות עיתונאים, איפה שרק רוצים.

עודד פורר: רק מה, צריך לראות נתונים.

עודד פורר: זה הבסיס, ועל בסיס הנתונים גם יתקבלו החלטות, תודה.

אופיר כץ: - - -

איתן גינזבורג: תודה רבה לשר עודד פורר.

איתן גינזבורג: חברי הכנסת, אנחנו נעבור להצבעה על הצעת חוק הגנת הפרטיות (תיקון מס' 14), בקריאה ראשונה, מי בעד?

איתן גינזבורג: מי נגד?

איתן גינזבורג: נא להצביע.

איתן גינזבורג: בעד ההצעה להעביר את הצעת החוק לוועדה – 5

איתן גינזבורג: נמנעים – אין

איתן גינזבורג: בעד – חמישה, אין מתנגדים, אין נמנעים.

איתן גינזבורג: אני קובע כי הצעת חוק הגנת הפרטיות (תיקון מס' 14) עברה בקריאה ראשונה, ותעבור להמשך דיון בוועדת החוקה, חוק ומשפט.

איתן גינזבורג: [רשומות (הצעות חוק, חוב' מ/1487).

איתן גינזבורג: ]

איתן גינזבורג: אנחנו עוברים לנושא הבא.

איתן גינזבורג: על סדר-היום הצעת חוק רישוי שירותים ומקצועות בענף הרכב (תיקון מס' 8), שאותו תציג שרת התחבורה והבטיחות בדרכים מרב מיכאלי.

מרב מיכאלי: אדוני היושב-ראש, חברותיי וחבריי חברי הכנסת, האמת היא שזה מאוד מאוד פשוט.

מרב מיכאלי: חוק רישוי שירותים ומקצועות בענף הרכב נחקק ב-2016, והוא מסדיר את ענף הרכב בישראל על התחומים השונים שלו, ובכלל זה ייצור רכב, יבוא רכב, סחר ברכב, יצוא, יבוא וסחר במוצרי תעבורה, מתן שירותי תחזוקה לכלי רכב ושמאות רכב – חוק שמחליף את ההסדרה שהייתה קודם, שהיו חמישה צווי פיקוח מכוח חוק הפיקוח על מצרכים ושירותים, התשי"ח.

מרב מיכאלי: החוק נכנס לתוקף באוקטובר 2016.

מרב מיכאלי: מאז משרד התחבורה פועל בכל הכוח כדי להשלים פרסום חקיקת משנה לפי החוק במטרה באמת לאפשר את יישומו של החוק בצורה מלאה ככל שניתן, והייתה באמת השתדלות לעמוד בלוח הזמנים כפי שנקבע בסעיף 247 לחוק.

מרב מיכאלי: מה לעשות שהתפתחויות הפוליטיות במדינת ישראל היו כאלה שלא התאפשר למשרד התחבורה לעמוד בלוח הזמנים ולהשלים את פרסום חקיקת המשנה המלאה שנדרשת.

מרב מיכאלי: לכן סעיף 247 כבר תוקן כמה פעמים, כלומר הוארך תוקפו של סעיף 247, שמאפשר בעצם בינתיים להמשיך ולהשתמש בחוק למרות שעוד לא חוקקו תקנות המשנה.

מרב מיכאלי: עכשיו, החדשות הטובות שיש לי, למרות שאני באה לבקש מכן ומכם להאריך שוב את הארכת הביניים הזאת, היא שהייתה כן התקדמות משמעותית, והונחו כבר קובץ תקנות רישוי שירותים ומקצועות בענף הרכב (מוסכים), התשפ"ב–2021, וקובץ תקנות רישוי שירותים ומקצועות בענף הרכב (שמאות רכב – חשש לניגוד עניינים, כללי אתיקה מקצועית ואגרות), התשפ"ב–,2021 על שולחנה של ועדת הכלכלה של הכנסת לצורך קבלת אישורה להמשך התקנתם.

מרב מיכאלי: אבל בינתיים, כדי למנוע מצב של ריק סטטוטורי ביחס לאותם תחומי פעילות בתחום הרכב אשר לגביהם עדיין לא עולה בידי המשרד לפרסם את חקיקת המשנה לפי החוק, אני מבקשת מהכנסת להאריך את תקופת תוקפם של צווי הפיקוח עד סוף השנה הנוכחית, 2022, ובמהלכה המשרד יפעל להשלים את פרסום חקיקת המשנה לפי החוק.

מרב מיכאלי: כמו שאנחנו רואות ורואים - - -

אוסאמה סעדי: אבל הארכה אחרונה, זהו.

מרב מיכאלי: זהו, בדיוק.

מרב מיכאלי: רציתי לומר שכפי שאפשר לראות, אדוני היושב-ראש וחבריי וחברותיי, הממשלה הזאת באמת הביאה יציבות והביאה עבודת ממשלה מאוד מאוד אינטנסיבית, ואני מבטיחה לך שאכן נעשה מאמץ כן ורציני, ואין לי ספק שעד סוף השנה הזאת אכן נסיים להשלים את חקיקת המשנה ונוכל, בעזרת השם תתברך, לוותר על הארכה נוספת ובאמת להשלים את החקיקה כפי שראוי.

איתן גינזבורג: בשעה טובה ומוצלחת.

מרב מיכאלי: בינתיים אשמח לתמיכתכם בהארכת סעיף 247, תודה.

איתן גינזבורג: תודה לשרת התחבורה והבטיחות בדרכים.

איתן גינזבורג: אנחנו נפתח את רשימת הדוברים, נפתח ברשימת הדוברים, אך אני נועל אותה.

איתן גינזבורג: ראשונת הדוברים תהיה חברת הכנסת אורית סטרוק – אינה נוכחת.

איתן גינזבורג: חבר הכנסת אבי מעוז, בבקשה.

אבי מעוז: אדוני היושב-ראש, כנסת נכבדה, נאום מדינת ישראל היא מדינה יהודית מס' 9.

אבי מעוז: והפעם על מעורבות זרה במערכת החינוך.

אבי מעוז: אני רוצה לעסוק בנאומים הבאים בחדירת ההשפעה של גורמים זרים ואג'נדות זרות למערכת החינוך של מדינת ישראל.

אבי מעוז: הפעם אעסוק בציר הכסף.

אבי מעוז: במערכת החינוך ישנם פרויקטים רבים שפועלים במימון ישיר ומוצהר של ממשלות זרות, באמצעות ארגונים שונים המפעילים אותם בשיתוף משרד החינוך.

אבי מעוז: האיחוד האירופי, למשל, תורם מיליוני שקלים למט"ח – המרכז לטכנולוגיה חינוכית – שעליו אדבר בהמשך, ובניגוד למקובל לחשוב, הוא איננו חלק ממשרד החינוך.

אבי מעוז: כספים אלו משמשים את מט"ח להטמעת אג'נדות שמאל קיצוניות על ידי פיתוח חומרי למידה והכשרות מורים.

אבי מעוז: לקרן יוזמות אברהם – שהינה ארגון שמאל יהודי–ערבי אשר הוקם במטרה לקדם את זכויות הערבים במדינת ישראל ותומך בהקמת מדינה פלסטינית, שעליו הרחבתי בעבר את הדיבור בהקשר של השפעתו על משטרת ישראל ומדיניותה – תורם האיחוד האירופי מאות אלפי שקלים.

אבי מעוז: הארגון פועל באופן נרחב במערכת החינוך, ביצירת תוכניות לימוד ובהכשרת מורים.

אבי מעוז: אותו איחוד אירופי תומך במקביל בארגוני שמאל קיצוניים הפועלים כנגד צה"ל ומדינת ישראל, וביניהם בצלם, עדאלה, שוברים שתיקה, האגודה לזכויות האזרח, יש דין, עיר עמים, מחסום ווטש ועוד.

אבי מעוז: גם ממשלות זרות, כגון ארצות הברית, גרמניה, הולנד וקנדה, מזרימות כספים לארגונים שהזכרתי לעיל ולארגוני שמאל פרוגרסיביים נוספים שפועלים במערכת החינוך, כגון מכון מרחבים וגבעת חביבה, ובמקביל תורמים לשלל ארגוני שמאל קיצוניים.

אבי מעוז: במקביל לכספים מממשלות זרות, ישנן גם קרנות פילנתרופיות זרות שמשפיעות על מערכת החינוך דרך הארגונים הנתמכים על ידיהן, כגון הקרן לישראל חדשה, שהיא היותר מוכרת מהם, קרן IVN שהוקמה על ידה, קרן מנדל, קרן ראסל ברי, קרן סליפקא וארגון חותמים מחדש, שהוקם גם הוא על ידי הקרן לישראל חדשה.

אבי מעוז: אלו רק דוגמאות לצירים שבהם זורם לתוך מערכת החינוך הממלכתית של מדינת ישראל כסף זר בכמויות משמעותיות.

אבי מעוז: לכסף הזה בהחלט יש ריח וטעם, ומי שמזרימים אותו מעוניינים להשפיע על הדורות שגדלים ומתחנכים במערכת החינוך, במטרה לשנות את אופייה של מדינת ישראל בלי שהרוב המוחלט של ההורים בכלל מודע לכך.

אבי מעוז: את הזרמת הכספים הללו באמת היה צריך לעצור כבר לפני שנים.

אבי מעוז: בממשלה הבאה שתקום במהרה בעזרת ה' נדאג שהדבר אכן יקרה.

אבי מעוז: תודה.

איתן גינזבורג: תודה רבה לחבר הכנסת אבי מעוז.

איתן גינזבורג: חבר הכנסת יצחק פינדרוס – אינו נוכח; חבר הכנסת יואב גלנט – אינו נוכח; חבר הכנסת אוריאל בוסו – אינו נוכח; חבר הכנסת בן צור – אינו נוכח; חבר הכנסת רוטמן, ראיתי אותו – אינו נוכח; חבר הכנסת קיש – אינו נוכח; חברת הכנסת דיסטל אטבריאן – אינה נוכחת; חברת הכנסת מגן תלם – אינה נוכחת; חבר הכנסת מרגי – אינו נוכח; חבר הכנסת מקלב – אינו נוכח; חבר הכנסת אוחנה – אינו נוכח; חבר הכנסת עודה – אינו נוכח; חבר הכנסת אשר – אינו נוכח; חבר הכנסת לוין – אינו נוכח; חבר הכנסת אבו שחאדה – אינו נוכח; חבר הכנסת כסיף – אינו נוכח; חבר הכנסת טיבי – אינו נוכח; חברת הכנסת תומא סלימאן – אינה נוכחת; חברת הכנסת רגב – אינה נוכחת; חבר הכנסת פרוש – אינו נוכח; חברת הכנסת ח'טיב יאסין – אינה נוכחת; חבר הכנסת רון כץ – אינו נוכח; חבר הכנסת אלי כהן – אינו נוכח; חבר הכנסת אופיר סופר – אינו נוכח; חברת הכנסת וסרמן לנדה – אינה נוכחת; חבר הכנסת קושניר – אינו נוכח; חבר הכנסת סובה – אינו נוכח; חברת הכנסת ברק – אינה נוכחת; חברת הכנסת וולדיגר – אינה נוכחת; חבר הכנסת ארבל – אינו נוכח; חבר הכנסת יברקן – אינו נוכח; חבר הכנסת ישראל כץ – אינו נוכח.

איתן גינזבורג: חבר הכנסת אוסאמה סעדי, בבקשה.

איתן גינזבורג: בבקשה, אדוני.

איתן גינזבורג: שלוש דקות לרשותך.

איתן גינזבורג: אדוני היושב-ראש, כבוד השר פורר, אני עכשיו עליתי כי בדיוק עכשיו קיבלתי שיחת טלפון מראש המועצה המקומית מג'ד אל-כרום מר סלים סלבי, שהוא זועק את זעקתם של התושבים שם, שבימים האחרונים הפסקות החשמל כבר בלתי נסבלות – יותר מעשר שעות ביום, וזה כל יום ממש.

איתן גינזבורג: ואני שמעתי את חברי אחמד טיבי שדיבר על הנושא הזה.

איתן גינזבורג: אנחנו גם הצענו הצעה דחופה לסדר-יומה של הכנסת ביום רביעי, אבל לצערנו הנשיאות לא מצאה לנכון לאשר את ההצעה הזו, למרות שמדובר בתופעות חוצות יישובים וחוצות מגזרים.

איתן גינזבורג: בנגב כמעט כל היישובים סובלים מהמכה הזאת של ניתוקי חשמל.

איתן גינזבורג: ביישוב שלי, עראבה, היו שכונות, אדוני השר, גברתי השרה, שבמשך ארבעה ימים, ארבעה ימים שלמים – ואדי חוסין – היו הפסקות חשמל.

איתן גינזבורג: עכשיו, אני שמעתי את כל הטיעונים המפולפלים, שבגלל שיש חיבורים פיראטיים ויש שרפות, ונתיכים ולא נתיכים – מה, זה לא היה?

איתן גינזבורג: לא היה קודם?

איתן גינזבורג: לא היו חיבורים פיראטיים בחורף שעבר?

איתן גינזבורג: בקיץ שעבר?

איתן גינזבורג: בשנה שעברה?

איתן גינזבורג: לפני שנתיים?

איתן גינזבורג: אתם שמעתם, כולכם, על המקרה הטרגי של בני הזוג נאסר מג'דיידה-מכר, שנחנקו בגלל שרצו לחמם את החדר והכניסו פחמים לחדר שלהם, והם נחנקו ומתו, זוג בשנות ה-40 שלהם.

איתן גינזבורג: עד מתי אנחנו נמשיך לדבר על זכויות בסיסיות, על מצרכים בסיסיים, חשמל, מים, קורת גג?

איתן גינזבורג: אני קורא לחברת החשמל וגם לשרת האנרגיה, חברתי השרה קארין אלהרר: לא יעלה על הדעת; לא רוצים לשמוע עוד תירוצים; מספיק לנו תירוצים; אנחנו רוצים פתרונות, שחברת החשמל תבוא עם – הרי היא יודעת איפה יש בתים וכמה צורכים בכל שכונה ושכונה; שתתיישר, ואם היא לא יכולה לעשות את זה אז צריך למצוא עוד פתרונות.

אמילי חיה מואטי: תודה רבה, חבר הכנסת אוסאמה סעדי.

אמילי חיה מואטי: אנחנו עוברים לנושא הבא.

איתן גינזבורג: לא.

איתן גינזבורג: לדובר הבא.

אמילי חיה מואטי: סליחה.

אמילי חיה מואטי: סליחה.

אמילי חיה מואטי: אנחנו ממשיכים ברשימת הדוברים.

אמילי חיה מואטי: חבר הכנסת חיים ביטון – אינו נוכח; חבר הכנסת בצלאל סמוטריץ' – אינו נוכח; חבר הכנסת מיכאל מלכיאלי – אינו נוכח; חבר הכנסת ינון אזולאי – אינו נוכח; חבר הכנסת אופיר כץ – אינו נוכח; חבר הכנסת דוד אמסלם – אינו נוכח.

אמילי חיה מואטי: השרה מרב מיכאלי מעוניינת לסכם?

מרב מיכאלי: לא.

מרב מיכאלי: לא מעוניינת.

אמילי חיה מואטי: אם כך, אנחנו עוברים להצבעה.

אמילי חיה מואטי: בבקשה.

אמילי חיה מואטי: בעד ההצעה להעביר את הצעת החוק לוועדה – 4

אמילי חיה מואטי: נמנעים – אין

אמילי חיה מואטי: אוקיי.

אמילי חיה מואטי: תודה.

אמילי חיה מואטי: אנחנו עוברים לנושא הבא בסדר-היום.

אמילי חיה מואטי: סליחה.

אמילי חיה מואטי: בעד – ארבעה, נגד – אין, נמנעים – אין.

אמילי חיה מואטי: תודה רבה.

איתן גינזבורג: ההצעה התקבלה - -

אמילי חיה מואטי: ההצעה התקבלה ותעבור להמשך דיון בוועדת הכלכלה.

אמילי חיה מואטי: תודה רבה.

אמילי חיה מואטי: [רשומות (הצעות חוק, חוב' מ/1451).

אמילי חיה מואטי: ]

אמילי חיה מואטי: אנחנו עוברים לסעיף הבא בסדר-היום: הצעת חוק הרשות הלאומית לביטחון קהילתי (תיקון מס' 2), התשפ"ב–2021, קריאה ראשונה.

אמילי חיה מואטי: השר עודד פורר, בבקשה.

עודד פורר: תודה, גברתי.

עודד פורר: זו הפעם הראשונה שאת יושבת בראש הישיבה, אז בהצלחה.

אמילי חיה מואטי: תודה רבה.

עודד פורר: זה בהחלט מעמד מרגש.

עודד פורר: גברתי היושבת-ראש, כנסת נכבדה, אני מתכבד להציג לפניכם ולבקשכם לאשר בקריאה ראשונה את הצעת חוק הרשות הלאומית לביטחון קהילתי (תיקון מס׳ 2), התשפ"ב–2021.

עודד פורר: ביום 19 ביולי 2021 קיבלה הממשלה את החלטה מס' 137, שבה הוחלט בין השאר לבטל את המשרד לחיזוק ולקידום קהילתי, שקרע הלכה למעשה את הרשות למלחמת וסמים ואלכוהול ואת מערך 105 ושאר גופי הרשות מהמשרד לביטחון הפנים, ולקדם תיקון חקיקה בחוק הרשות הלאומית לביטחון קהילתי, התשע"ז–2017, לצורך העברת הרשות הלאומית לביטחון קהילתי ותקציבה אל המקום הראוי לו – המשרד לביטחון הפנים – ולהחזיר לשר לביטחון הפנים סמכויות אורגניות לתפקידו ולתפקודו.

עודד פורר: לאור האמור, וכצעד משלים להחלטת הממשלה, מוצע לתקן את חוק הרשות הלאומית לביטחון קהילתי, התשע"ז–2017, באופן שיבהיר כי השר שיהיה ממונה על ביצוע החוק יהיה השר לביטחון הפנים וכי הרשות תפעל במשרד שעליו ממונה השר, כלומר המשרד לביטחון הפנים.

עודד פורר: יש חשיבות רבה בהכפפת הרשות למשרד לביטחון הפנים.

עודד פורר: המשימות החשובות שיש לרשות חייבות להיות תחת אחריותו של המשרד לביטחון הפנים כדי לתת מענה טוב יותר לתופעות האלימות וההתמכרויות ברחבי הארץ.

עודד פורר: ידעו אזרחי ישראל כי המשרד לביטחון הפנים רואה באופן הרחב ביותר את האחריות לשלומם בכל מקום שבו יהיו ויצטרכו עזרה או מענה של רשויות האכיפה.

עודד פורר: הגברת תחושת הביטחון האישי במרחב הציבורי של כלל תושבי ישראל עומדת לנגד עיניו של השר לביטחון הפנים.

עודד פורר: חזרתה של הרשות למשרד היא טבעית.

עודד פורר: זאת חזרה הביתה, למקום שבו קיימים כל האמצעים להיאבק בפשיעה בכל החזיתות.

עודד פורר: אחד הכלים המשמעותיים ביותר של הרשות לביטחון הקהילתי הוא עבודה משותפת עם הרשויות המקומיות להטמעת ותגבור מערכים טכנולוגיים מתקדמים, וזאת בהתאם לצורכי הרשויות המקומיות.

עודד פורר: המערכה הזאת צריכה להתנהל ממקום אחד – מקצועי, נחוש ועוצמתי.

עודד פורר: עובדה זו בוודאי מתגברת כיום במאבק הבלתי מתפשר שלנו כנגד הפשיעה ברחוב הערבי.

עודד פורר: לרשות יהיה תפקיד מרכזי במלחמה הזו.

עודד פורר: בשילוב ידיים עם משטרת ישראל אנחנו נגיע ליותר מקומות ונדע לתת מענה לאתגרים הכואבים והמדממים שברחוב הערבי.

עודד פורר: מהלך זה של החזרת הרשות הלאומית לביטחון קהילתי למשרד לביטחון הפנים הוא הכרחי, מאחר שלרשות יש תפקיד בשינוי המצב משורשיו, מהקהילה, החברה והרשות המקומית.

עודד פורר: זהו מאמץ משלים למאמץ האכיפה שיאפשר את המעטפת הנכונה ביותר לשיפור איכות החיים של כלל אזרחי מדינת ישראל.

עודד פורר: לאור האמור, אבקשכם לתמוך בהצעת החוק המוצעת, ולהעבירה לוועדה לביטחון הפנים, לשם הכנתה לקריאה השנייה והשלישית.

אמילי חיה מואטי: תודה רבה, השר פורר.

אמילי חיה מואטי: אנחנו עוברים לרשימת הדוברים: חבר הכנסת יואב גלנט; חברת הכנסת קרן ברק; חבר הכנסת אמיר אוחנה – אני צריכה להגיד "אינו נוכח", נכון?

אמילי חיה מואטי: חבר הכנסת עופר כסיף – אינו נוכח; חבר הכנסת ישראל כץ – אינו נוכח; חבר הכנסת אוסאמה סעדי.

אוסאמה סעדי: מוותר.

אמילי חיה מואטי: מוותר.

אמילי חיה מואטי: חבר הכנסת משה ארבל – אינו נוכח; חברת הכנסת עאידה תומא סלימאן – אינה נוכחת; חבר הכנסת חיים ביטון – אינו נוכח; חברת הכנסת גלית דיסטל אטבריאן – אינה נוכחת; חבר הכנסת איימן עודה – אינו נוכח; חבר הכנסת בצלאל סמוטריץ' – אינו נוכח; חבר הכנסת אופיר סופר – אינו נוכח; חבר הכנסת אלכס קושניר – אינו נוכח; חבר הכנסת מיכאל מלכיאלי – אינו נוכח; חבר הכנסת יואב בן צור – אינו נוכח; חבר הכנסת יצחק פינדרוס – אינו נוכח; חברת הכנסת מיכל וולדיגר – אינה נוכחת; חבר הכנסת אוריאל בוסו – אינו נוכח; חבר הכנסת סמי אבו שחאדה – אינו נוכח; חבר הכנסת אורי מקלב – אינו נוכח.

אמילי חיה מואטי: חבר הכנסת אבי מעוז, בבקשה.

אבי מעוז: גברתי היושבת-ראש, כנסת נכבדה – נברך אותך, גברתי, שיהיה בהצלחה.

אמילי חיה מואטי: תודה רבה, חבר הכנסת מעוז.

אמילי חיה מואטי: שלוש דקות לרשותך.

אמילי חיה מואטי: תודה.

אבי מעוז: נאום מדינת ישראל היא מדינה יהודית – מס' 10.

אבי מעוז: והפעם החלק השני של המעורבות הזרה במערכת החינוך.

אבי מעוז: בהמשך לנאום הקודם, שעסק בציר הכסף, אדבר הפעם על סוכני שינוי.

אבי מעוז: לפני 16 שנה צוטטה נשיאת קרן מנדל כמי שאמרה שלפני שהוקם בית ספר מנדל למנהיגות חינוכית בשנת 1992 נעשה מחקר שהגדיר למעלה מ-1,000 משרות משפיעות במערכת החינוך, ושם שאפה הקרן לראות את בוגרי המוסד שלה.

אבי מעוז: על פי אתר בית ספר מנדל, עד היום סיימו את התוכנית כ-470 עמיתים, שהשתלבו בתפקידי מפתח במערכת החינוך.

אבי מעוז: קרן מנדל הינה קרן בעלת אוריינטציית שמאל, אשר ראשיה הינם יהודים רפורמים, ורבים מאנשי הסגל הינם אנשי שמאל קיצוני.

אבי מעוז: הקרן תרמה בעבר לקרן לישראל חדשה והיא משתפת פעולה עם הזרוע הביצועית שלה, שתי"ל.

אבי מעוז: במהלך השנים השקיעה קרן מנדל בפעילות במערכת החינוך בלבד סכום כולל של למעלה מ-200 מיליון שקלים.

אבי מעוז: זוהי דוגמה אחת לארגונים וקרנות פילנתרופיות שזיהו אפיק ישיר להובלת שינוי עמוק במשרדי הממשלה על ידי בניית תוכניות הכשרה שמיועדות לבכירי המשרד לאורך שנים.

אבי מעוז: ישנם גופי שמאל נוספים שמעורבים בהכשרת אנשי מערכת החינוך, כמו למשל מכון אבני ראשה, שעוסק בהכשרת המנהלים והמפקחים במערכת החינוך.

אבי מעוז: עד היום הוכשרו במכון למעלה מ-2,000 מנהלי בתי ספר, שהם כמחצית מכלל המנהלים בישראל.

אבי מעוז: דוגמה נוספת היא תוכנית וקסנר למנהיגות בכירה, שמפעילה בארץ שתי תוכניות יוקרתיות, שאליהן נשלחים מדי שנה כ-50 בכירים מהמגזר הציבורי וממשרדי הממשלה, ובהם גם בכירים רבים ממערכת החינוך.

אבי מעוז: הקרן, שמשתפת פעולה עם גופים כמו שוברים שתיקה, היא בעלת זיקה לתנועה הרפורמית ולקרן לישראל חדשה.

אבי מעוז: אלו דוגמאות לדרכים שבהן ישויות שונות, בין שמדובר במדינות ובממשלות ובין שאלו קרנות זרות, שעליהן דיברתי בנאום הקודם, מזרימות סכומי עתק להטמעת האג'נדות הפרוגרסיביות שלהן על ידי יצירת סוכני שינוי שלהן, שמתפקדים בתוככי מערכת החינוך.

אבי מעוז: רוב אזרחי ישראל ששולחים את ילדיהם למערכת החינוך עושים זאת בתמימות, מתוך אמונה שעולם הערכים של אנשי המערכת דומה לשלהם – דבר שכאמור לעיל כלל איננו נכון.

אבי מעוז: הגיע הזמן להשיב את מערכת החינוך לעולם הערכים היהודי והלאומי של עם ישראל ולשחרר אותה מהכיבוש הפוסט-מודרני שהשתלט עליה.

אבי מעוז: גם את זה נתחיל לממש בממשלה הבאה, שתקום במהרה, בעזרת השם.

אבי מעוז: תודה.

אמילי חיה מואטי: תודה רבה, חבר הכנסת מעוז.

אמילי חיה מואטי: אני מחזירה את זכות הדיבור לחבר הכנסת אוריאל בוסו, בבקשה.

אמילי חיה מואטי: שלוש דקות מתחילות עכשיו.

אוריאל בוסו: גברתי היושבת בראש, גברתי השרה, חבריי חברי הכנסת, קודם כול, בשבילי זו זכות והזדמנות – ואם רציתי לעלות, זה בשביל לברך אותך שאת יושבת על כס היושבת-ראש.

אוריאל בוסו: אני חייב לומר שהתברכה כנסת ישראל – מלבד היותך פרלמנטרית חברתית מצוינת, גם חרוצה, וללא ספק זו זכות אמיתית.

אוריאל בוסו: בהצלחה, ואנחנו בטוחים שתעשי את תפקידך מצוין.

אמילי חיה מואטי: תודה רבה, חבר הכנסת בוסו.

אוריאל בוסו: כפי שאת יודעת, גם את וגם אני, ועוד הרבה כאן מחברי הבית, במלחמה שלנו ביוקר המחיה הקמתי – וגם את תהיי שותפה, בעזרת השם – הערב שדולה למלחמה ביוקר המחיה; יוקר המחיה של שנת 2022.

אוריאל בוסו: אם בעבר חשבנו שיש התייקרות במשהו מסוים, היום אנחנו יודעים שהציבור מתמודד בהתייקרות של מוצר אחר מוצר, פרמטר אחר פרמטר; עוד מעט זה החשמל והמים ומוצרי היסוד.

אוריאל בוסו: המטרה של בהקמת השדולה – כששמענו לפני שבוע משהו שפורסם, מלבד ההתייקרות באסם, במוצרים שלהם, שהם גוררים אחריהם רשתות נוספות, תאגידי ענק נוספים, לייקר את המוצרים, גם אמרו:

אוריאל בוסו: אנחנו נשב עם בעלי הרשתות ונסביר להם למה צריך לייקר.

אוריאל בוסו: אני, דרך אגב, שאלתי את עצמי – אולי יחכים אותי אדוני השר – אם בעל מפעל גדול כמו אסם אומר:

אוריאל בוסו: אני אשב עם הרשתות הגדולות ואסביר להן למה צריך לייקר, זה לא תיאום מחירים?

אוריאל בוסו: בעבר נחקרו בעלי רשתות גדולות כי ישבו והסבירו למה צריך לייקר.

אוריאל בוסו: אם בעבר אתה נכנס ואתה רואה מבצעים על הפסטות: חמש ב-20, ארבע ב-20 – אין.

אוריאל בוסו: אין מבצעים.

אוריאל בוסו: אם קנינו שמן לפני חודשיים ב-7 שקלים, 6.5 שקלים – היום זה 9, 10, 11 שקלים לשמן פשוט, מוצרי יסוד.

אוריאל בוסו: מדינה שלמה הורעדה על מה?

אוריאל בוסו: על מחאת הקוטג'.

אוריאל בוסו: היום הקוטג' לעשירים.

אוריאל בוסו: אנחנו מדברים על מוצרי יסוד בסיסיים.

אוריאל בוסו: החובה שלנו היא להסתכל על אזרחי ישראל בעיניים ולומר להם שעשינו כל מה שניתן.

אוריאל בוסו: נזמין את כולם לשדולה ונשאל אותם למה ההתייקרות הזאת חיונית ולמה צריך.

עודד פורר: הכול אני מסכים איתך, אבל שמן עולה 8.90.

אוריאל בוסו: תביא לי 8.90, תמצא לי היום.

עודד פורר: בשופרסל באינטרנט.

אוריאל בוסו: אוקיי.

אוריאל בוסו: הינה, אתה יודע מה, עשית אולי פרסום לשופרסל.

עודד פורר: יש לך בעוד - - -

ינון אזולאי: אני רק רוצה להגיד לך, אדוני השר, מאז שחברנו מיכאל ביטון הביא מה קרה בשופרסל.

אמילי חיה מואטי: אני מוסיפה לך דקה.

ינון אזולאי: - - -

אוריאל בוסו: השר, השר.

אוריאל בוסו: אתה יודע מה, אותו מקום - - -

עודד פורר: אני מסכים איתך שיש התייקרויות.

אוריאל בוסו: אבל התייקרות קולקטיבית מפחידה, בכל הפרמטרים.

אוריאל בוסו: אתה רואה זוגות צעירים עומדים ליד הפירות והירקות וליד כל דבר, מסתכלים עליהם כמו זהב, ומתחילים לדון: לקנות או לא לקנות – מפחיד.

אוריאל בוסו: סל קניות שהיינו קונים לפני חודשיים נגמר לשבת זוג נורמלי ב-700 שקל, 1,000 שקל נגיד – 1,300 שקל, לא פחות.

אוריאל בוסו: היום ישב פה חבר הכנסת אלון טל, והוא אומר, חבר'ה, נכנסתי באינטרנט, לפי הלמ"ס ולפי המדד – תגיד לי, עם אינטרנט ולמ"ס הולכים למכולת?

אוריאל בוסו: מה, אנחנו מנותקים?

אוריאל בוסו: תצאו.

אוריאל בוסו: שאלו אותי אם אני באמת עושה קניות.

אוריאל בוסו: רק אני עושה קניות בבית, רק אני עושה קניות בבית.

אוריאל בוסו: אבל לא באינטרנט, כי אתה יודע, אני אוהב לראות את המוצרים.

אוריאל בוסו: גם זה הזמן שאני פוגש אנשים.

אוריאל בוסו: אבל אתה רואה ואתה מסתכל.

אוריאל בוסו: לכן המלחמה ביוקר המחיה – זה צריך להיות משותף, כמו שאמרת אתה בעצמך, של הקואליציה והאופוזיציה כאחד, בשביל שנוכל לפחות לומר לאזרחי ישראל שעשינו את המקסימום בשביל שכל אחד יוכל בסוף לאכול את הדברים הבסיסיים.

אוריאל בוסו: תודה רבה.

אמילי חיה מואטי: תודה רבה, חבר הכנסת אוריאל בוסו.

אמילי חיה מואטי: אנחנו ממשיכים ברשימת הדוברים.

אמילי חיה מואטי: חבר הכנסת מאיר פרוש – אינו נוכח; חבר הכנסת אלי כהן – אינו נוכח; חבר הכנסת אחמד טיבי – אינו נוכח; חברת הכנסת לימור מגן תלם – אינה נוכחת.

אמילי חיה מואטי: חבר הכנסת ינון אזולאי, בבקשה.

ינון אזולאי: גברתי היושבת-ראש - - -

אמילי חיה מואטי: התחלתי.

ינון אזולאי: אין בעיה, תתחילי, יש לי מספיק זמן.

ינון אזולאי: קודם כול ברכות, שיהיה לך בהצלחה.

אמילי חיה מואטי: תודה רבה.

ינון אזולאי: אם את רוצה סמל ודוגמה, לפחות מחברך איתן גינזבורג אפשר ללמוד הרבה, איך מנהלים ישיבה.

ינון אזולאי: את יכולה להסתכל, את גם תיהני וגם תלמדי.

אמילי חיה מואטי: בהחלט, תודה רבה.

ינון אזולאי: אני אומר את זה מהלב, איתן, ולא בגלל שאתה פה.

ינון אזולאי: אדוני השר, אני רק רוצה להגיד לך, שר הפריפריה, עודד.

עודד פורר: נגב וגליל.

ינון אזולאי: פריפריה, נגב וגליל.

ינון אזולאי: האמת, קודם כול הנגב והגליל זה הפריפריה.

עודד פורר: וגם חקלאות.

ינון אזולאי: גם חקלאות.

ינון אזולאי: אתה יודע, אני אגיד לך שני דברים.

ינון אזולאי: אחד, דיברתם פה על השופרסל.

ינון אזולאי: אגב, אם אתה קונה ב-8.90 שמן - - -

עודד פורר: זה גם מרשת מסוימת וגם - - -

ינון אזולאי: אני אגיד לך.

ינון אזולאי: אוריאל, אתה אמרת 8.90, שמן, זה שמן חמניות, לא קנולה.

ינון אזולאי: אם יש קנולה ב-8.90, אני גם רוצה לקנות.

ינון אזולאי: אבל אני אגיד לך, כבוד השר.

ינון אזולאי: מיכאל ביטון, שהוא ידידנו הטוב, הוא רצה לעשות טוב לעם ישראל.

ינון אזולאי: מה עשה?

ינון אזולאי: בא ואמר, תשמעו, יש רשת אחת שמוכרת באינטרנט, נדמה לי שזה מהדרין, והיא מוכרת באינטרנט מוצרים של חברה מסוימת בזול ואותה חברה במקום אחר – ביוקר.

ינון אזולאי: אתה יודע מה קרה מאז?

ינון אזולאי: אתה יודע מה קרה, נכון?

ינון אזולאי: אותה רשת נסגרה באינטרנט, אתה לא יכול לקנות.

ינון אזולאי: עכשיו, הרי זה חלם.

ינון אזולאי: אם הייתם לוקחים את זה ואומרים, איך אתם מביאים מחיר זול, בואו נעשה גם אנחנו מחיר זול – אולי היינו נראים אחרת אבל הבעיה שחלם זה פה.

ינון אזולאי: כשאתה מדבר איתי על לייבא, תסתכל על שומרי השמיטה, לייבא ירקות.

ינון אזולאי: אנחנו, כשומרי שמיטה, כשמייבאים מחו"ל לא יעזור כלום, אנחנו משלמים תמיד יותר יקר.

ינון אזולאי: אז גם אם תרצה לעשות את היבוא הזה, יכול להיות – אתה יודע מה, הייתי אומר לך שאתה צודק.

ינון אזולאי: בדברים אחרים אני לא יודע.

ינון אזולאי: אבל פירות וירקות – תבוא, תשאל אותנו.

ינון אזולאי: אנחנו יודעים איך מייבאים את הפירות והירקות.

ינון אזולאי: אנחנו יודעים מה עושים.

ינון אזולאי: אנחנו משלמים על יבוא מחו"ל בשנת השמיטה הרבה יותר מאשר בארץ.

ינון אזולאי: אז למה?

ינון אזולאי: יותר מזה אני אומר.

ינון אזולאי: אני מוכן לשלם יותר, בדרך כלל, כשזה לא בשנת שמיטה; לצערי, בשנת שמיטה אין לנו אפשרות לקנות בארץ, אלא אם כן זאת סחורה מגוי, שאנחנו גם את זה קונים.

ינון אזולאי: אבל במשך השנה תבוא ותגיד לי, שמע, תשלם קצת יותר בשביל לעודד את העסקים פה בארץ, כי אתה יודע מה זה עסקים, אתה נלחמת בשביל עסקים, כמובן זה חלק מהעסקים שיש, זה חלק מהפרנסה – הייתי נותן להם.

עודד פורר: כשאני אביא את חוק סימון - - - אתה תצביע בעד גם פה וגם בוועדות?

ינון אזולאי: כשאני אראה את החוק.

עודד פורר: אני אומר שאתה תדע, כשאתה קונה עגבנייה - - -

ינון אזולאי: אגב, יש לי חוק כזה שאני הגשתי אותו.

ינון אזולאי: אני הגשתי אותו בקדנציה הקודמת.

עודד פורר: - - - תיצמד לחוק הזה.

ינון אזולאי: אין בעיה.

ינון אזולאי: אני בפעם שעברה הגשתי אותו.

ינון אזולאי: אולי אפילו הגשנו אותו יחד, אני לא זוכר, אבל לי ודאי יש אחד כזה.

ינון אזולאי: אני מסכים עם זה.

אוריאל בוסו: השר פורר, אתה יודע שבוועדות חבר הכנסת אזולאי - - -

ינון אזולאי: אבל עודד, אם יש דברים הגיוניים, אני מסכים על כך.

ינון אזולאי: אני מסכים, ואני אומר שצריך לעשות דברים בשביל לעשות כחול לבן, ארץ ישראל - - -

אמילי חיה מואטי: חבר הכנסת ינון אזולאי, אתה צריך לסיים.

ינון אזולאי: לא מתאים לך, אני פרגנתי לך.

קריאה: - - -

ינון אזולאי: טוב, אני כבר מסיים, גברתי היושבת-ראש.

ינון אזולאי: אני רק רוצה להגיד לך שאנחנו בעד כחול לבן, בעד קנייה מישראל.

עודד פורר: אבל תוצרת הארץ.

ינון אזולאי: תוצרת הארץ, לא בעד כחול לבן – לא כחול לבן, תוצרת הארץ, שלא תתלהב.

ינון אזולאי: תודה רבה.

אמילי חיה מואטי: תודה רבה, חבר הכנסת ינון אזולאי.

אמילי חיה מואטי: אנחנו ממשיכים ברשימת הדוברים.

אמילי חיה מואטי: חבר הכנסת יואב קיש – אינו נוכח; חבר הכנסת דסטה גדי יברקן – אינו נוכח; חבר הכנסת יריב לוין – אינו נוכח; חברת הכנסת אורית מלכה סטרוק, בבקשה.

אורית סטרוק: תודה רבה, חברתי היושבת-ראש.

אורית סטרוק: את שמה לי שעון?

אמילי חיה מואטי: שלוש דקות, נכון?

אמילי חיה מואטי: התחל.

אמילי חיה מואטי: בבקשה, חברת הכנסת.

אורית סטרוק: אני קודם כול רוצה לברך אותך ממש מכל הלב בתפקיד החדש.

אורית סטרוק: נכון שאפשר ללמוד מאיתן, אבל אני חושבת שאת תעשי את זה בחן המיוחד שלך ותיתני את הנופך שלך לתפקיד, וזה נפלא בעיניי.

אורית סטרוק: אני גם רוצה להודות לך על החשיפה שאת וח"כים אחרים עשיתם בכתבה של דפנה ליאל על ההתמודדויות בתחום הנפשי.

אורית סטרוק: אני חושבת שעשיתם מעשה מאוד מאוד חשוב, ויישר כוח גדול.

אמילי חיה מואטי: תודה רבה, חברת הכנסת סטרוק.

אמילי חיה מואטי: עם המעמד מגיעה גם המון אחריות.

קריאה: - - -

אמילי חיה מואטי: נשארו לך חמש דקות.

אורית סטרוק: וואי, היא נתנה לי שש דקות, תקשיבו, זה נפלא.

אמילי חיה מואטי: אני חושבת שהמכונה הזאת לא מגיבה לי.

אורית סטרוק: לאט-לאט.

אורית סטרוק: לומדים לאט, הכול בסדר.

אורית סטרוק: אנחנו כאן בפורום מצומצם.

קריאה: - - -

אורית סטרוק: הוסיפה לי שלוש, נהיו לי תשע.

אורית סטרוק: תקשיבו, זה נפלא.

אורית סטרוק: איתן, משמיים רוצים שאני אדבר יותר.

אמילי חיה מואטי: תודה רבה.

אמילי חיה מואטי: חברת הכנסת אורית סטרוק, בבקשה.

אורית סטרוק: לאט-לאט, אנחנו לומדים לאט.

אמילי חיה מואטי: לרשותך שלוש דקות, 2:55.

ינון אזולאי: אני מציע שתכווני את השעון שיצלצל.

אורית סטרוק: אני רוצה להסביר למה באתי לכאן במיוחד שוב לדבר.

אורית סטרוק: אני מקווה שהפעם אני כן אקבל את תשומת הלב של חברי השר עודד פורר.

עודד פורר: תמיד יש לך את תשומת הלב שלי.

אורית סטרוק: אז אנא, עשה טובה, תסתכל אליי, כי זה נושא שהוא בנפשנו, גם בנפשך.

אורית סטרוק: תראו, הממשלה שלכם מרקיעה לשיאים – או יותר נכון לומר, מדרדרת אותנו לתהומות חדשים בכל פעם.

אורית סטרוק: והתהום שאנחנו מידרדרים אליה עכשיו, אני חושבת שגם מי שלא תומך בהתיישבות ביהודה ושומרון ושלא אכפת לו בכלל מההתיישבות הצעירה, והוא אפילו נגדה, אמור להיות נגד הצעד החמור הזה שקרה אתמול, שעליו דיברתי כאן כבר פעם אחת ואני חוזרת ומדברת עליו.

אורית סטרוק: אני בטוחה שגם את, חברתי אמילי, אף על פי שאת בוודאי לא תומכת בהתיישבות ביהודה ושומרון, את לא תוכלי להשלים אם צעד מהסוג הזה.

אורית סטרוק: תראו, היה כאן מעשה אלים, חמור, ביום שישי האחרון, וראינו כולנו את התמונות הקשות, שבמסגרתו הייתה פעילות אלימה באזור גבעת רונן, נגיד ככה, בשומרון.

אורית סטרוק: אף אחד לא יודע מי בדיוק האנשים שביצעו אותה.

אורית סטרוק: מה שהיה צריך לקרות במדינה נורמלית זה שהמשטרה תחקור, תעמיד לדין – סליחה, קודם כול תחקור, תאסוף ראיות, תגיש כתבי אישום, תעמיד לדין, ובסופו של דבר אנשים ייענשו על מה שהם עשו.

אורית סטרוק: בשום פנים ואופן לא יעלה על הדעת שכחלופה לדבר הזה יבואו ויהרסו בתים של אנשים.

אורית סטרוק: זה דבר שהוא לא מתאים לנו כמדינת חוק.

אורית סטרוק: הוא לא מתאים לנו כחברה נורמלית וצודקת.

אורית סטרוק: חברי השר עודד פורר, אנא ממך, אני רוצה לשמוע ממך כשר בממשלה שאתה מתכוון למנוע את העוול הזה, את העוול הזה של הריסת בתים כחלופה או כתוספת לאכיפת חוק.

אורית סטרוק: תאכפו את החוק, בבקשה.

אורית סטרוק: תפעילו את כל רשויות החוק, בבקשה.

אורית סטרוק: אבל לבוא ולהרוס בתים באופן שרירותי כאיזשהו צעד – ברבאק, בואו ניכנס בהם ונראה להם באימ-אימא שלהם, שאם הם מתנהגים באלימות, אנחנו מחריבים להם את היישוב – איפה נשמע דבר כזה?

אורית סטרוק: איפה נשמע דבר כזה?

אורית סטרוק: עכשיו, למה אני אומרת את זה בהצעת החוק הזו?

אמילי חיה מואטי: עלייך לסכם, חברת הכנסת סטרוק.

אורית סטרוק: כן.

אורית סטרוק: זה המשפט האחרון.

אורית סטרוק: למה אני אומרת את זה בהצעת החוק הזו?

אורית סטרוק: כי זו הצעת חוק שהולכת להעביר סמכויות לשר לביטחון פנים, שזה השר עמר בר-לב, שהוא האבא החוקי של קמפיין אלימות המתנחלים.

אורית סטרוק: והשר הזה, כשהוא מוביל את הקמפיין הזה, אני נגד למסור לו סמכות אחת נוספת, כי הקמפיין הזה הוא קמפיין שאומר: אין דין, אין דיין, אין חוק, אין משפט, אין חקירה, אין העמדה לדין, אין כלום, יש רק הריסה, יש רק להיכנס באנשים סתם ככה בלי דין ובלי דיין.

אמילי חיה מואטי: חברת הכנסת סטרוק, ברשותך, את צריכה לסיים.

אורית סטרוק: ואני חושבת שזה חמור מאוד.

אורית סטרוק: ועליכם – גם אתה, איתן, גם אתה, גלעד, גם אתה, עודד, גם את, אמילי, אפילו השרה מרב מיכאלי, אתם צריכים להוקיע התנהלות כזו.

אורית סטרוק: מי שעבר על החוק צריך למצות איתו את הדין; לא בצורה ברוטלית כזו, לא בצורה שאין בינה ובין החוק ולא כלום.

אמילי חיה מואטי: תודה רבה, חברת הכנסת סטרוק.

אמילי חיה מואטי: אנחנו ממשיכים ברשימת הדוברים.

קריאות: - - -

אמילי חיה מואטי: חבר הכנסת יעקב אשר – אינו נוכח; חבר הכנסת יעקב מרגי – אינו נוכח; חברת הכנסת מירי מרים רגב – אינה נוכחת; חבר הכנסת אופיר כץ – אינו נוכח; חבר הכנסת דוד אמסלם – אינו נוכח.

אמילי חיה מואטי: השרה מרב מיכאלי, בבקשה.

מרב מיכאלי: כן.

מרב מיכאלי: אז קודם כול אני אכן מפצירה בכם ובכן, חבריי וחברותיי, להצביע בעד, כי הגיע הזמן לתקן את הקלקול הזה, שעשה – ההמצאה של המשרד, איך שקראו לו, חיזוק קהילתי, והקרעים שהוא קרע ממקומות אחרים ועיוותו את מצב העניינים.

מרב מיכאלי: ואני מפצירה בכם ובכן להצביע בעד.

מרב מיכאלי: אבל האמת היא שביקשתי לסכם כדי לברך אותך, חברתי חברת הכנסת אמילי מואטי, שאת מתחילה היום קריירה של סגנית יושב-ראש הכנסת, וזה תענוג גדול ושמחה גדולה.

מרב מיכאלי: אז הצלחה וכיף שיהיה לך.

מרב מיכאלי: אנחנו גאות וגאים בך מאוד.

אמילי חיה מואטי: תודה רבה.

אמילי חיה מואטי: תודה, מרב, יקירתי.

אמילי חיה מואטי: תודה רבה.

אמילי חיה מואטי: אנחנו נעבור להצבעה.

אמילי חיה מואטי: בבקשה.

אמילי חיה מואטי: בעד ההצעה להעביר את הצעת החוק לוועדה – 4

אמילי חיה מואטי: נמנעים – אין

אמילי חיה מואטי: להלן תוצאות ההצבעה: בעד – ארבעה, נגד – אין, נמנעים – אין.

אמילי חיה מואטי: אני קובעת כי הצעת החוק עברה ועוברת לוועדה לביטחון הפנים.

אורית סטרוק: ועדת הכלכלה.

אמילי חיה מואטי: הצעת החוק תעבור לוועדת הכנסת לקביעת ועדה.

אמילי חיה מואטי: תודה רבה.

אמילי חיה מואטי: [רשומות (הצעות חוק, חוב' כ/876).

אמילי חיה מואטי: ]

אמילי חיה מואטי: אנחנו ממשיכים בסדר-היום: הצעת חוק שמירת הניקיון (תיקון מס' 24) (גרירת רכבים נטושים), התשפ"ב–2021, קריאה ראשונה, של חבר הכנסת איתן גינזבורג.

אמילי חיה מואטי: בבקשה, חבר הכנסת.

איתן גינזבורג: תודה רבה, גברתי היושבת-ראש.

איתן גינזבורג: כנסת נכבדה, ראשית, אני באמת מברך אותך מעומק הלב על התפקיד.

איתן גינזבורג: אין ספק שתעשי אותו בדרכך, עם החן שבך ועם האסרטיביות שבך, ותביאי הרבה כבוד והדר למקום הזה.

אמילי חיה מואטי: תודה רבה, איתן יקר, יש לי ממי ללמוד.

אמילי חיה מואטי: תודה.

איתן גינזבורג: חבריי חברי הכנסת, החוק שאני מבקש להעלות כאן בפניכם נוגע אולי בדבר הכי מתסכל שתושבי ערים בישראל חווים מדי יום, וזוהי מצוקת החניה.

איתן גינזבורג: מי כמו שרת התחבורה מכיר את סוגיית מצוקת החניה במרכזי הערים.

איתן גינזבורג: כיום תושבי ערים בישראל נתקלים במהלך מסעי חיפוש החניה שלהם לא פעם ברכבים נטושים שחונים ברחובות ולא זזים משם במשך חודשים רבים.

איתן גינזבורג: הרכבים האלה מזוהים לפעמים עם נשורת עצים וחלודה, לפעמים עם מודעות שדבוקות על החלון, אבל תמיד יש את התחושה המעצבנת הזאת שלרכב הנטוש יש מקום חניה, ולאזרח שחוזר ממקום העבודה שלו בשעה 21:00 ורוצה לראות את ילדיו – אין.

איתן גינזבורג: ולכן החוק הזה, שנוגע לפינוי רכבים נטושים – סליחה, היום החוק הקיים שנוגע לפינוי רכבים נטושים מאפשר לבעל רכב כזה להשאיר את רכבו במקום חניה אחד במשך חודשים עד שהוא מקבל התראה.

איתן גינזבורג: ואחרי שהוא מקבל התראה – לוקח זמן עד שהפקחים יודעים לזהות שמדובר ברכב נטוש, לפחות בממוצע ארבעה חודשים, ומגיעים לכדי חצי שנה עד שמבינים שיש פה רכב נטוש, שיכול להישאר במקום אחד בפועל עד שיקבל התראה.

איתן גינזבורג: ופה מגיעה הפרצה הגדולה בחוק הקיים היום: בעל הרכב יכול להזיז את רכבו סנטימטרים ספורים קדימה או אחורה, וזה ייחשב כאילו הוא הזיז את הרכב ונענה להתראה שניתנה לו.

איתן גינזבורג: לאחר מכן, מניין ימי ההשארה במקום אחד יתחילו מחדש.

איתן גינזבורג: עוד שלושה חודשים, עוד חודשיים ייתנו, עוד חודש התראה, ועוד חצי שנה שהרכב עומד במקומו.

איתן גינזבורג: סוחרי מכוניות ואנשים שלא משתמשים ברכבם מכירים את החוק הרפה הזה, ומנצלים אותו עד תום.

איתן גינזבורג: הם משאירים את רכבם במשך זמן רב במקום אחד, ואחרי שעוברים אותם 60 ימים, הם מקבלים התראה, מזיזים את הרכב בחצי מטר, וזו הפרקטיקה המוכרת והנוהגת, וכך חוזר חלילה.

איתן גינזבורג: בכך, חברי הכנסת, נוצר מצב קטסטרופלי שבו עשרות אלפי מכונית נטושות ברחבי הערים בישראל מהוות גם מפגע סביבתי וגם גורמות באופן ישיר למצוקת חניה.

איתן גינזבורג: ושתבינו את היקף התופעה.

איתן גינזבורג: רק בעיר תל אביב-יפו, בשנת 2020, התקבלו כ-3,600 קריאות שירות למוקד העירוני על רכבים נטושים, ו-3,500 דרישות הזזה נמסרו בפועל לבעלי רכבים.

איתן גינזבורג: 3,500 דרישות הזזה.

איתן גינזבורג: רק תחשבו כמה זה – 3,500 מקומות חניה נוספים יכלו להקל על תושבי העיר, כשלעירייה אין דרך ממשית לעזור לתושבים.

ינון אזולאי: - - - איזה משהו.

איתן גינזבורג: ההצעה שאני מגיש היום, חבר הכנסת אזולאי, אני מגיש אותה לקריאה ראשונה, והיא נותנת כמה פתרונות פשוטים לתופעה: היא מקצרת את פרקי הזמן שבהם אפשר יהיה להשאיר רכב אחד במקום אחד ל-30 ימים במקום 60 ימים.

איתן גינזבורג: ובנוסף, אנחנו קובעים שאחרי שקיבל התראה, בעל הרכב יהיה חייב להזיז את הרכב לפחות 12 מטרים, או לרחוב אחר, בתוך לא יותר מ-21 יום, על מנת שמניין הימים יחל להיספר מחדש.

איתן גינזבורג: ובנוסף לכל זה, ההצעה תאפשר לגרור רכב שאין לו רישיון רכב או פוליסת ביטוח בתוקף עשרה ימים מיום מתן ההודעה על ידי העירייה.

איתן גינזבורג: באמצעות הכלים האלו אנו נסייע לרשויות המקומיות לטפל בתופעת הרכבים הנטושים שתופסים חניות, ובכך גם נקל על מצוקת חניה קשה של תושבי ישראל, ונתרום גם לסביבה.

איתן גינזבורג: ועל כן, חבריי – והינה אני מנצל פחות מהזמן שמוקצה לי על פי התקנון – אני מבקש, חבריי חברי הכנסת, לאשר את הצעת החוק הזאת בקריאה הראשונה, ובכך להקל בלא מעט את המצב הקיים כיום ברחבי הערים.

איתן גינזבורג: תודה רבה.

אמילי חיה מואטי: תודה רבה, חבר הכנסת גינזבורג.

אמילי חיה מואטי: אנחנו נעבור לרשימת הדוברים, ברשותכם.

אמילי חיה מואטי: חברת הכנסת אורית מלכה סטרוק – מוותרת.

אמילי חיה מואטי: חבר הכנסת אבי מעוז, בבקשה.

אמילי חיה מואטי: חבר הכנסת מעוז.

אבי מעוז: גברתי היושבת-ראש, כנסת נכבדה, אם לא הייתי מקוזז, הייתי מצביע בעד.

אבי מעוז: נאום מדינת ישראל היא מדינה יהודית מס' 11.

אבי מעוז: זה לא יהיה יותר משלוש דקות – את לא צריכה להפעיל את השעון.

אמילי חיה מואטי: אני לומדת בינתיים.

אמילי חיה מואטי: יש לי הרבה מה.

אמילי חיה מואטי: אז תודה רבה שאתה חוזר ועולה לדוכן.

אבי מעוז: נאום מדינת ישראל היא מדינה יהודית מס' 11.

אבי מעוז: והפעם החלק השלישי של המעורבות הזרה במערכת החינוך.

אבי מעוז: בהמשך לנאומים הקודמים שעסקו בציר הכסף ובסוכני השינוי, אני רוצה לדבר הפעם על ארגונים פרוגרסיביים שפועלים בתוך מערכת החינוך.

אבי מעוז: אפיק נוסף של השפעת האג'נדות הפוסט- מודרניות על תלמידי ישראל ודרכם על החברה הישראלית בכללותה הוא בעזרת הארגונים שפועלים במערכת החינוך ובתוכה.

אבי מעוז: אני אמנה רק מקצת דוגמאות.

אבי מעוז: המטה לחינוך אזרחי וחיים משותפים במזכירות הפדגוגית של משרד החינוך משתף פעולה עם ארגוני שמאל מובהקים כמו גבעת חביבה, האגודה לזכויות האזרח, מכון הרטמן ועוד.

אבי מעוז: מט"ח, המרכז לטכנולוגיה חינוכית, שלמרות תדמיתו הממלכתית הוא חברה חיצונית שנותנת שירות למשרד החינוך כבר עשרות שנים על ידי פיתוח חומרי למידה והכשרת אלפי מורים תוך שיתוף פעולה עם ארגוני שמאל קיצוניים.

אבי מעוז: 75% מתלמידי בתי הספר היסודיים משתמשים בספרי הלימוד של מט"ח.

אבי מעוז: בנאום הראשון כבר דיברתי על מקורות המימון הזרים של מט"ח, שהינו חבר בפורום לחינוך לחיים משותפים יחד עם ארגונים נוספים כמו הקרן לישראל חדשה והאגודה לזכויות האזרח.

גלעד קריב: - - -

אבי מעוז: קרן יוזמות אברהם, גבעת חביבה, התנועה הרפורמית ועוד ועוד.

אבי מעוז: קרן יוזמות אברהם, שגם אותה הזכרתי בנאום הראשון, פועלת במשרד החינוך, ואני מצטט: במטרה לקיים דו-קיום בשלום ושוויון בין יהודים ישראלים לערביי ישראל.

גלעד קריב: מה?

גלעד קריב: נו, מה הבעיה?

גלעד קריב: זה חוק החינוך הממלכתי.

אבי מעוז: הקרן מפעילה תוכניות שונות בבתי ספר והשתלמויות למורים שמטרתן המוצהרת היא להפגיש את האוכלוסייה היהודית והאוכלוסייה הערבית - -

גלעד קריב: אוי ואבוי.

אבי מעוז: - - ולהסיר את המחיצות שביניהן.

אבי מעוז: רק לשם הדוגמה, מנכ"ל שותף של יוזמות אברהם – עכשיו הגעת לאוי ואבוי – הביע בעבר תמיכה בקיום טקס יום הנכבה באוניברסיטת תל אביב, ופעילה של הקרן הקריאה לילדי כיתה ה' סיפור שחיבר אחד מראשי – מי?

אבי מעוז: ארגון הטרור החזית העממית לשחרור פלסטין.

אבי מעוז: זה אוי ואבוי.

אבי מעוז: במערכת החינוך פועלים ארגוני שמאל נוספים כמו גבעת חביבה ומכון מרחבים, ארגונים שונים כמו הבית הפתוח וארגונים נוספים, שממונים כולם על ידי הקרן לישראל חדשה, ושמפעילים תוכניות מגילאי גן ועד סוף התיכון במטרה לטשטש את הזהויות האישיות והמשפחתיות.

אמילי חיה מואטי: עליך לסיים, חבר הכנסת אבי מעוז.

אבי מעוז: אני כבר מסיים, גברתי.

אבי מעוז: מערכת החינוך של מדינת ישראל נחטפה בתהליך ארוך ושקט בידי גורמים פרוגרסיביים ופוסט-מודרניים, גורמים שזהותה היהודית והלאומית של מדינת ישראל זרה להם והם פועלים כנגדה.

אבי מעוז: את הדבר הזה צריך לעצור בהקדם, וכך נעשה, בעזרת השם.

אבי מעוז: תודה.

אמילי חיה מואטי: תודה רבה, חבר הכנסת אבי מעוז.

אמילי חיה מואטי: אני חושבת שהשם הנכון הוא הקרן החדשה לישראל.

גלעד קריב: זה הכול מכוון.

גלעד קריב: השם זה הקרן החדשה לישראל, אבל יש פה ניסיון להטעות את הכנסת.

גלעד קריב: בסדר.

אבי מעוז: תלמד אנגלית.

אמילי חיה מואטי: אנחנו ממשיכים ברשימת הדוברים.

אמילי חיה מואטי: חבר הכנסת יצחק פינדרוס – אינו נוכח.

גלעד קריב: - - -

אבי מעוז: תלמד אנגלית.

אמילי חיה מואטי: חברים, אתם מפריעים להמשיך בסדר-היום.

גלעד קריב: חבר הכנסת מעוז, אתה לא רוצה שנתערב בחינוך של הילדים שלך בבתי הספר שלך – אל תתערב בחינוך בתי הספר הממלכתיים.

אמילי חיה מואטי: אנחנו ממשיכים ברשימת הדוברים.

אמילי חיה מואטי: חבר הכנסת יצחק פינדרוס – אינו נוכח; חבר הכנסת יואב גלנט – אינו נוכח; חבר הכנסת אוריאל בוסו – אינו נוכח; חבר הכנסת יואב בן צור – אינו נוכח; חבר הכנסת שמחה רוטמן – אינו נוכח; חבר הכנסת יואב קיש – אינו נוכח; חברת הכנסת גלית דיסטל אטבריאן – אינה נוכחת; חברת הכנסת לימור מגן תלם – אינה נוכחת; חבר הכנסת יעקב מרגי – אינו נוכח; חבר הכנסת אורי מקלב – אינו נוכח; חבר הכנסת אמיר אוחנה – אינו נוכח; חבר הכנסת איימן עודה – אינו נוכח; חבר הכנסת יעקב אשר – אינו נוכח; חבר הכנסת יריב לוין – אינו נוכח; חבר הכנסת סמי אבו שחאדה – אינו נוכח; חבר הכנסת עופר כסיף – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חברת הכנסת מירי מרים רגב – אינה נוכחת; חברת הכנסת אימאן ח'טיב יאסין – אינה נוכחת; חבר הכנסת רון כץ – אינו נוכח; חבר הכנסת אלי כהן – אינו נוכח; חבר הכנסת אופיר סופר – אינו נוכח; חברת הכנסת רות וסרמן לנדה – אינה נוכחת; חבר הכנסת אלכס קושניר – אינו נוכח; חבר הכנסת יבגני סובה – אינו נוכח; חברת הכנסת קרן ברק – אינה נוכחת; חברת הכנסת מיכל וולדיגר – אינה נוכחת; חבר הכנסת משה ארבל – אינו נוכח; חבר הכנסת דסטה גדי יברקן – אינו נוכח; חבר הכנסת אוסאמה סעדי – אינו נוכח; חבר הכנסת ישראל כץ – אינו נוכח; חבר הכנסת חיים ביטון – אינו נוכח; חבר הכנסת בצלאל סמוטריץ' – אינו נוכח; חבר הכנסת מילכאל מלכיאלי – אינו נוכח; חבר הכנסת ינון אזולאי – אינו נוכח; חבר הכנסת אופיר כץ – אינו נוכח; חבר הכנסת דוד אמסלם – אינו נוכח.

אמילי חיה מואטי: אנחנו עוברים להצבעה, ברשותכם.

אמילי חיה מואטי: בעד ההצעה להעביר את הצעת החוק לוועדה – 3

אמילי חיה מואטי: נמנעים – אין

אמילי חיה מואטי: בעד – שלושה, נגד – אין, נמנעים – אין.

אמילי חיה מואטי: אני קובעת כי הצעת החוק שמירת הניקיון (תיקון מס' 24) (גרירת רכבים נטושים), של חבר הכנסת איתן גינזבורג, עברה ותעבור להמשך דיון בוועדת הפנים והגנת הסביבה.

אמילי חיה מואטי: בבקשה, הודעה של סגנית מזכירת הכנסת.

ראדה חסייסי: ברשות יושבת-ראש הישיבה, הינני מתכבדת להודיעכם, כי הונחו היום על שולחן הכנסת, מסקנות ועדת הפנים והגנת הסביבה בעקבות הצעה לסדר-היום של חבר הכנסת מיכאל מלכיאלי בנושא: נפגעי האסון במירון טרם קיבלו פיצויים (חרף התחייבות ממשלתית); מסקנות ועדת הפנים והגנת הסביבה בעקבות דיון מהיר בהצעתו של חבר הכנסת יצחק פינדרוס בנושא: הקמת מערך ליווי משפחות נפטרים באסונות ברשויות המקומיות.

ראדה חסייסי: תודה.

אמילי חיה מואטי: תודה רבה.

אמילי חיה מואטי: חברי וחברות הכנסת, לפני תום הישיבה אני רוצה לאחל מזל טוב, מחר יום הולדת לחבר הכנסת איתן גינזבורג, אז מזל טוב מראש.

אמילי חיה מואטי: תם סדר-היום.

אמילי חיה מואטי: הישיבה הבאה תתקיים מחר, יום שלישי, כ"ג בשבט התשפ"ב, 25 בינואר 2022, בשעה 16:00.

אמילי חיה מואטי: ישיבה זו נעולה.